Zmluva na dodávku IS ASDR

**č. C-NBS1-000-115-022**

*uzatvorená podľa § 536 až 565 zákona č. 513/1991 Zb. Obchodný zákonník   
v znení neskorších predpisov a podľa § 269 ods. 2 Obchodného zákonníka a licenčná zmluva podľa § 65 a nasl. zákona č. 185/2015 Z. z. autorský zákon v znení neskorších predpisov*

(ďalej len „Zmluva“)

###### **Zmluvné strany**

**Objednávateľ:**

Názov**:** Národná banka Slovenska

Sídlo: Imricha Karvaša 1, 813 25 Bratislava

Zastúpený: <vyplní verejný obstarávateľ>

IČO: 30844789

DIČ: 2020815654

IČ DPH: SK2020815654

Bankové spojenie: Národná banka Slovenska

Č. účtu v tvare IBAN: SK07 0720 0000 0000 0000 1919-platí pre domáceho zhotoviteľa

SK60 0720 0000 0000 0000 2129-platí pre zahraničného zhotoviteľa

NBS je zriadená zákonom NR SR č. 566/1992 Zb. o Národnej banke Slovenska v znení neskorších predpisov

(ďalej len „objednávateľ“ alebo „NBS“)

a

**Zhotoviteľ:**

Obchodné meno: <vyplní úspešný uchádzač>

Sídlo: < vyplní úspešný uchádzač >

Zastúpený: < vyplní úspešný uchádzač >

BIC (SWIFT): <vyplní úspešný zahraničný uchádzač>

IČO: <vyplní úspešný uchádzač>

IČ DPH: < vyplní úspešný uchádzač >

DIČ: < vyplní úspešný uchádzač >

Bankové spojenie: < vyplní úspešný uchádzač >

Číslo účtu v tvare IBAN: < vyplní úspešný uchádzač >

Zapísaný: < vyplní úspešný uchádzač >

(ďalej len „zhotoviteľ“)

(objednávateľ a zhotoviteľ spolu aj ako „Zmluvné strany“).

###### **PREAMBULA**

1. Objednávateľ ako verejný obstarávateľ vyhlásil oznámením <vyplní verejný obstarávateľ>, zverejneným vo Vestníku verejného obstarávania <vyplní verejný obstarávateľ> dňa <vyplní verejný obstarávateľ>, nadlimitnú zákazku podľa zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) s názvom „*Agendové systémy dohľadu a regulácie*“.
2. Na základe vyhodnotenia ponúk bola ponuka zhotoviteľa vyhodnotená ako ponuka úspešného uchádzača. Vzhľadom na túto skutočnosť a predloženú ponuku zhotoviteľa sa Zmluvné strany na základe slobodnej vôle a v súlade s právnymi predpismi platnými na území Slovenskej republiky rozhodli uzatvoriť túto Zmluvu.
3. Objednávateľ v rámci predmetu zákazky vymedzil požiadavky na vecnú a technickú špecifikáciu predmetu Zmluvy, ktoré tvoria Prílohu 1 tejto Zmluvy.
4. Súčasne s touto Zmluvou objednávateľ a zhotoviteľ uzatvárajú aj Servisnú zmluvu č. **C-NBS1-000-115-023** (ďalej len „Servisná zmluva“), ktorou sú zabezpečované služby technickej podpory, prevádzky, údržby a rozvoj informačného systému dodaného na základe tejto Zmluvy.
5. Verejný obstarávateľ uvádza, že zhotoviteľ má vytvoriť a implementovať informačný systém – Agendový systém pre dohľad a reguláciu, podľa požiadaviek objednávateľa, ako riešenie vytvorené podľa špecifických požiadaviek objednávateľa, na ktorého vytvorenie môže byť použitý už hotový softvérový produkt a ktorého súčasťou môže byť hotový softvérový produkt. V rámci zhotoviteľovej tvorby informačného systému vzniká autorské dielo, pričom v takom prípade objednávateľ nadobúda k nemu výkon majetkových práv v rozsahu upravenom v tejto Zmluve.

###### **Článok I**

**ÚČEL ZMLUVY A PREDMET ZMLUVY**

1. **Účelom** tejto Zmluvy je zabezpečiť kompletné vytvorenie (dodanie), implementáciu, uvedenie do prevádzky a stabilnú prevádzku centrálneho, komplexného, procesne orientovaného agendového informačného systému pre výkon agendy NBS v oblasti:
2. **dohľadu nad finančným trhom** – výkon dohľadu a vedenie konaní voči subjektom v sektoroch v zmysle ustanovenia § 1 ods. 3 písm. a) bodov 1 až 4 zákona č. 747/2004 Z. z., o dohľade nad finančným trhom a o zmene a doplnení niektorých zákonov v znení neskorších predpisov,
3. **regulácie a metodiky finančného trhu** – príprava (navrhovanie) a vydávanie všeobecne záväzných právnych predpisov vydávaných NBS v oblasti finančného trhu, ako aj príprava stanovísk, vyjadrení, metodických usmernení, odporúčaní a ďalších materiálov pre všetky sektory uvedené v písm. a. tohto bodu článku I Zmluvy, pričom dodaný agendový informačný systém má najmä:
4. zefektívniť výkon dohľadu nad finančným trhom, a to najmä zabezpečením:
   * 1. elektronizácie procesov dohľadu,
     2. zefektívnenia komunikácie s dohliadanými subjektmi a externými inštitúciami,
     3. zefektívnenia komunikácie medzi internými útvarmi objednávateľa,
5. zefektívniť spracovanie a získavanie údajov pre účely výkonu dohľadu
6. znížiť administratívu a zvýšiť výkonnosť procesov
7. zaviesť jeden centrálny systém obsahujúci všetky potrebné informácie na efektívne vykonávanie agendy najmä:
   * 1. minimalizovať potrebu manuálnych úkonov pri práci s dokumentmi, informáciami a dátami
     2. podporiť digitalizáciu procesu dohľadu.
8. zefektívniť komunikáciu so subjektmi pri tvorbe legislatívnych a nelegislatívnych materiálov.
9. Zhotoviteľ sa zaväzuje objednávateľovi:
   1. **vytvoriť a dodať informačný systém – Agendový systém** pre dohľad a reguláciu (ďalej ako „IS ASDR“ alebo „informačný systém“) pričom jeho dodanie zahŕňa záväzok:
      1. **vykonať analýzu aktuálneho stavu prostredia objednávateľa, vrátane biznis analýzy procesov objednávateľa,** v rozsahu potrebnom pre vypracovanie detailného návrhu riešenia,
      2. **vytvoriť a dodať Zadanie projektu (Projektová inicializačná dokumentácia – ďalej len „PID“) IS ASDR,**
      3. **vypracovať a dodať Detailný návrh riešenia (ďalej len „DNR“) IS ASDR**,
      4. **dodať harmonogram vytvorenia a dodania IS ASDR ako súčasť PID IS ASDR,**
      5. **implementovať IS ASDR** (vrátane konfigurácie a implementovanie produkčného prostredia, predprodukčného prostredia a testovacieho prostredia IS ASDR v infraštruktúre objednávateľa) do prostredia objednávateľa,
      6. **integrovať IS ASDR s cieľovými informačnými systémami objednávateľa,**
      7. **vykonať skúšobnú prevádzku IS ASDR,**
      8. **dodať Dokumentáciu k dodanému IS ASDR** v rozsahu podľa Prílohy 1 – Špecifikácia predmetu Zmluvy,
      9. **dodať licencie (subskripcie), podporu výrobcu k dodaným licenciám, produktové licencie k SW 3. strán, všetky oprávnenia na používanie IS ASDR a všetky produkty, ktoré sú potrebné na používanie IS ASDR, a to tak aby objednávateľ mohol nerušene užívať IS ASDR po dobu 5 rokov od jeho dodania,**
      10. **udeliť výhradnú licenciu na použitie IS ASDR** podľa podmienok upravených v článku VI Zmluvy,
      11. **poskytovať služby projektového manažmentu** počas celej doby dodávky a implementácie IS ASDR a **dodať projektový plán ako súčasť PID** zastrešujúci vytvorenie a dodanie IS ASDR,
      12. **poskytovať služby Podpora a Údržba pre vytváraný a dodávaný IS ASDR počas trvania Zmluvy,**
      13. **poskytnúť školenia (výkon školenia)** na počet školených osôb (zamestnancov objednávateľa) v maximálnom rozsahu pätnástich (15) osobodní,
      14. **poskytnúť služby zmenové požiadavky** na základe doručenej písomnej objednávky objednávateľa v maximálnom rozsahu 280 osobodní (ďalej len „Objednávkové služby“),
      15. **vytvoriť a dodať procesy z procesných oblastí a sektorov do IS ASDR podľa kapitoly 2.4.2 (Fáza 2), ak objednávateľ uplatní OPCIU.**

(plnenia zhotoviteľa uvedené v bodoch 2.1.1. až 2.1.13. ďalej spolu aj ako „Dielo“).

1. Zhotoviteľ sa zaväzuje **vytvoriť a dodať Dielo v dvoch častiach, označených ako M1 a M2, ktorých obsah je upravený v Prílohe 1 Zmluvy**, pričom každá z týchto častí predstavuje samostatný platobný míľnik podľa článku V Zmluvy a spolu tvoria Fázu 1. Fáza 1 predstavuje kompletný IS ASDR ako funkčné Dielo v plnej funkcionalite.
2. Objednávateľ si vyhradzuje právo uplatniť **opciu** **na vytvorenie a dodanie procesov z procesných oblastí a sektorov do IS ASDR podľa kapitoly 2.4.2 opisu predmetu zákazky v Prílohe 1 – Špecifikácia predmetu Zmluvy (Fáza 2, OPCIA)** za cenu, v rozsahu a podmienok upravených v Zmluve a jej prílohách. OPCIA predstavuje samostatné dielo. V prípade, ak objednávateľ uplatní OPCIU podľa tejto Zmluvy, tak na dodávanú OPCIU sa primerane použijú všetky ustanovenia tejto Zmluvy, najmä ustanovenia o cene, termínoch plnenia, procesu odovzdania a prevzatia diela, práva duševného vlastníctva, záruke, kľúčových expertoch, zmluvných pokutách a zodpovednosti za škodu, pokiaľ sa Zmluvné strany písomne nedohodnú inak.
3. Pre zamedzenie pochybností, objednávateľ je oprávnený (nie povinný) uplatniť OPCIU, pričom OPCIA môže byť objednávateľom uplatnená u zhotoviteľa najskôr 3 mesiace po dodaní M1 Diela a najneskôr 1 mesiac po dodaní M2 resp. Diela (Fáza1).
4. Pokiaľ sa objednávateľ rozhodne využiť právo z OPCIE, je povinný tak urobiť písomným oznámením o uplatnení opcie doručeným poskytovateľovi prostredníctvom kontaktných osôb a ich kontaktných e-mailov podľa článku VIII tejto Zmluvy.
5. Objednávateľ sa zaväzuje za podmienok dohodnutých v tejto Zmluve za riadne dodaný predmet Zmluvy zaplatiť zhotoviteľovi dohodnutú cenu podľa článku III tejto Zmluvy.
6. Zhotoviteľ sa zaväzuje vytvoriť, dodať a poskytovať predmet Zmluvy v súlade s požiadavkami upravenými v Prílohe 1 tejto Zmluvy.
7. Zhotoviteľ sa zaväzuje dodať predmet Zmluvy prostredníctvom osôb určených na plnenie Zmluvy podľa Prílohy 4 tejto Zmluvy.
8. Zhotoviteľ sa zaväzuje udeliť súhlas na používanie IS ASDR, resp. iných predmetov práv duševného vlastníctva, ktoré boli vytvorené na základe, resp. v rámci plnenia tejto Zmluvy v rozsahu upravenom v článku V tejto zmluvy.
9. **Predmetom Zmluvy nie je dodanie hardvéru** objednávateľovi.
10. Zhotoviteľ sa zaväzuje dodať aj ostatné dodávky, činnosti a práce, ktoré sú nevyhnutné pre vytvorenie diela a aj keď nie sú výslovne stanovené ako povinnosť zhotoviteľa.

###### **Článok II**

###### **Zadanie projektu (PID)**

* 1. Zhotoviteľ sa zaväzuje vytvoriť a dodať Dielo podľa štandardného postupu riadenia projektu, ktorý predstavuje iniciačnú fázu, realizačnú fázu a dokončovaciu fázu.
  2. Zhotoviteľ sa zaväzuje riadiť a postupovať pri vytváraní Diela podľa Metodiky riadenia projektov, ktorá je prílohou Zmluvy. Metodika riadenia projektov je záväzná v rozsahu, v akom nie je v rozpore s iným ustanovením Zmluvy. V prípade, ak je Metodika riadenia projektov v rozpore s iným ustanovením Zmluvy, má iné ustanovenie Zmluvy prednosť pred Metodikou riadenia projektov.
  3. Zhotoviteľ sa zaväzuje dodať objednávateľovi Zadanie projektu (PID) do 30 pracovných dní odo dňa nadobudnutia účinnosti tejto Zmluvy. Zadanie projektu (PID) musí byť zhotoviteľom vypracované tak, aby spĺňalo podmienky na neho kladené a upravené v Prílohe 1 Zmluvy. Objednávateľ sa zaväzuje poskytnúť zhotoviteľovi nevyhnutnú súčinnosť potrebnú pre vypracovanie Zadania projektu (PID), čím sa myslí najmä:
  4. záväzok objednávateľa poskytnúť zhotoviteľovi všetky dostupné a relevantné podkladové dokumenty vzťahujúce sa k predmetu projektu, najmä:
     1. existujúcu technickú a aplikačnú dokumentáciu k súvisiacim informačným systémom,
     2. existujúce interné predpisy a metodiky, procesné mapy, používateľské príručky a prevádzkové postupy,
     3. existujúce zmluvy a dohody s tretími stranami, ktoré môžu ovplyvniť realizáciu projektu,
  5. záväzok objednávateľa určiť projektového manažéra na strane objednávateľa a vecných garantov za jednotlivé oblasti projektu a zabezpečiť ich aktívnu účasť na:
     1. úvodných a pracovných stretnutiach,
     2. workshopoch k zberu požiadaviek, analýze súčasného stavu a návrhu riešenia,
     3. pripomienkovaní pracovných verzií Zadania projektu (PID),
     4. záväzok objednávateľa zabezpečiť zhotoviteľovi prístup ku kľúčovým používateľom a zástupcom dotknutých organizačných útvarov objednávateľa, a to v rozsahu potrebnom (maximálne päť dvojhodinových workshopov počas lehoty na dodanie Zadanie projektu (PID) na zber požiadaviek, základná biznis analýza, procesná analýza, návrh riešenia, analýza dostupnosti prostredí a overenie návrhov,
     5. záväzok objednávateľa niesť zodpovednosť za správnosť, úplnosť a aktuálnosť údajov a informácií poskytnutých zhotoviteľovi na účely spracovania Zadania projektu (PID).
  6. záväzok objednávateľa poskytovať zhotoviteľovi bez zbytočného odkladu vysvetlenia, doplňujúce informácie a stanoviská k poskytnutým údajom a k otázkam vzneseným zhotoviteľom pri spracovaní Zadania projektu (PID).
  7. Objednávateľ preverí doručené Zadanie projektu (PID) z hľadiska jeho úplnosti, súladu s požiadavkami podľa Prílohy 1 Zmluvy Diela a do 5 pracovných dní odo dňa doručenia písomne oznámi jeho akceptáciu alebo neakceptáciu vrátane odôvodnených výhrad. Ak objednávateľ zistí, že Zadanie projektu (PID) nie je úplné alebo nespĺňa požiadavky podľa Prílohy 1 Zmluvy, je oprávnený Zadanie projektu (PID) neakceptovať a vrátiť ho zhotoviteľovi na doplnenie a/alebo úpravu. Zmluvné strany sa dohodli, že ak objednávateľ neoznámi zhotoviteľovi akceptáciu ani neakceptáciu vrátane výhrad v lehote 10 pracovných dní odo dňa jeho doručenia objednávateľovi, Zadanie projektu (PID) sa považuje za akceptované.
  8. Zhotoviteľ sa zaväzuje zapracovať všetky oprávnené výhrady objednávateľa k Zadaniu projektu (PID) a doručiť jeho upravenú verziu objednávateľovi v lehote 5 pracovných dní odo dňa doručenia výhrad objednávateľa; pokiaľ z povahy požadovaných úprav jednoznačne vyplýva potreba dlhšej lehoty, objednávateľ túto lehotu primerane predĺži, pričom o novej lehote objednávateľ zhotoviteľa písomne informuje.
  9. Proces podľa predchádzajúceho bodu tejto Zmluvy sa nemôže zopakovať. Zadanie projektu (PID) je schválené okamihom doručenia písomného oznámenia objednávateľa o akceptácii zhotoviteľovi. Zadanie projektu (PID) schvaľuje Riadiaca rada projektu. Fungovanie a mandát Riadiacej rady projektu je upravený v Prílohe 1 Zmluvy. Dodané Zadanie projektu (PID) sa okamihom doručenia písomného oznámenia objednávateľa o akceptácii sa stáva neoddeliteľnou súčasťou Zmluvy, a je pre zmluvné strany záväzný.
  10. Zhotoviteľ berie na vedomie a súhlasí, že až schválené Zadanie projektu (PID) je záväzným podkladom pre ďalšiu realizáciu Diela, pre riadenie projektu, pre plnenie míľnikov a pre posudzovanie riadneho plnenia povinností zhotoviteľa podľa tejto Zmluvy. Zadanie projektu (PID) nesmie rozširovať ani meniť predmet Zmluvy, cenu ani zmluvné podmienky nad rámec tejto Zmluvy; akákoľvek zmena Zadania projektu (PID) s týmto účinkom je možná iba ako písomná zmena Zmluvy v súlade so zákonom o verejnom obstarávaní.
  11. Neakceptovanie prvotne predloženého Zadania projektu (PID) objednávateľom z dôvodu nesúladu s požiadavkami podľa Prílohy 1 Zmluvy sa nepovažuje za omeškanie objednávateľa ani za porušenie jeho povinností podľa tejto Zmluvy a nezakladá nárok zhotoviteľa na akúkoľvek náhradu nákladov, odplatu navyše ani predĺženie lehoty plnenia Diela. Lehota na dodanie Diela sa predlžuje o preukázaný čas, počas ktorého bolo Zadanie projektu (PID) u objednávateľa nad rámec lehoty podľa bodu 4 alebo bodu 5 Zmluvy z dôvodov na strane objednávateľa.
  12. Ak zhotoviteľ nedodá Zadanie projektu (PID) do 30 pracovných dní odo dňa nadobudnutia účinnosti Zmluvy alebo Zadanie projektu (PID) nedodá ani po poskytnutej dodatočnej lehote podľa bodu 5 tohto článku Zmluvy, tak sa to považuje za podstatné porušenie Zmluvy a objednávateľ je oprávnený okamžite odstúpiť od Zmluvy.
  13. Zhotoviteľ sa zaväzuje pri vytváraní a dodávaní Diela postupovať podľa Zadania projektu (PID). Zmluvné strany sa dohodli, že v prípade rozporu alebo nejasnosti medzi Zmluvou, Prílohou 1 – Špecifikácia predmetu zmluvy (Opis predmetu zákazky) Zmluvy a Zadaním projektu PID sa pri ich výklade uplatní nasledovné poradie záväznosti: 1. ustanovenia tejto Zmluvy, 2. ustanovenia Prílohy 1 – Špecifikácia predmetu zmluvy (Opis predmetu zákazky) Zmluvy, 3. ustanovenia dodaného Zadania projektu PID, ktorý sa po jeho vypracovaní a dodaní (oznámení objednávateľa o akceptácii) stáva neoddeliteľnou prílohou Zmluvy.
  14. Prípadné zmeny v už schválenom Zadaní projektu (PID) je možné vykonať iba na základe súhlasu Riadiacej rady projektu a písomnej zmeny zmluvy v súlade s § 18 zákona o verejnom obstarávaní.
  15. Ak prípadné omeškanie objednávateľa s poskytnutím súčinnosti, ktorú je povinný poskytnúť zhotoviteľovi má alebo preukázateľne bude mať vplyv na dodržanie lehoty na vytvorenie a dodanie IS ASDR, tzn. ak sa jedná o neposkytnutie takej súčinnosti, ktorá je nevyhnutná pre včasné zhotovenie, vykonanie a dodanie Diela, zhotoviteľ nie je v omeškaní so zhotovením, vykonaním a dodaním Diela a lehota na dodanie Diela sa po písomnom schválení Riadiacou radou projektu predĺži o čas omeškania objednávateľa s poskytnutím súčinnosti. To však platí len za predpokladu, že najneskôr piaty pracovný deň po vzniku omeškania objednávateľa zhotoviteľ písomne upozornil oprávnenú osobu objednávateľa na konkrétne vymedzenú povinnosť súčinnosti, s ktorou je objednávateľ v omeškaní, a toto upozornenie pravidelne písomne obnovoval najmenej jedenkrát za 5 dní až do dosiahnutia nápravy. Pokiaľ tento postup nebude dodržaný a Riadiaca rada projektu neschváli predĺženie času, lehota na dodanie Diela sa nebude predlžovať. Pre zamedzenie pochybností sa stanovuje, že celkovú lehotu na dodanie Diela (*27 mesiacov od nadobudnutia účinnosti tejto Zmluvy a v prípade uplatnenia OPCIE 6 mesiacov od jej uplatnenia*) ako celku je možné predĺžiť iba na základe písomného dodatku k tejto Zmluve uzatvoreného v súlade s § 18 zákona o verejnom obstarávaní.

###### **Článok III**

###### **MIESTO A TERMÍN DODANIA PREDMETU ZMLUVY**

1. Miesto dodania a poskytovania predmetu Zmluvy je Národná banka Slovenska, ústredie, I. Karvaša č. 1, 813 25 Bratislava a Datacentrum, Kopčianska 92, 851 01 Bratislava.
2. Zhotoviteľ sa zaväzuje **vytvoriť a dodať M1 IS ASDR do 15 mesiacov** od nadobudnutia účinnosti Zmluvy.
3. Zhotoviteľ sa zaväzuje **vytvoriť a dodať M2 IS ASDR (Fáza 1) do 27 mesiacov** od nadobudnutia účinnosti Zmluvy.
4. V prípade uplatnenia OPCIE sa zhotoviteľ zaväzuje vytvoriť a dodať **Fázu 2** (Rozšírenie IS ASDR) **do 6 mesiacov od uplatnenia OPCIE**.
5. Zhotoviteľ začne s poskytovaním/realizáciou Objednávkových služieb až po doručení písomnej záväznej objednávky zo strany objednávateľa.
6. Zhotoviteľ sa zaväzuje poskytovať služby Podpora a Údržba pre vytváraný a dodávaný IS ASDR od momentu dodania jeho akejkoľvek funkčnej časti, ktorá bola odovzdaná a prevzatá podľa článku IV až do momentu dodania Diela.

###### **Článok IV**

###### **Odovzdanie a prevzatie Diela**

* 1. Odovzdanie a prevzatie Diela sa uskutoční najneskôr do 27 mesiacov od účinnosti tejto Zmluvy. Tomuto úkonu musí predchádzať úspešné vykonané **akceptačné testovanie** a následná úspešná **skúšobná prevádzka**. Na *projektové výstupy - nesoftvérové plnenia* sa nevzťahuje proces odovzdania a prevzatia Diela upravený v tomto článku Zmluvy, ale proces upravený v článku XII tejto Zmluvy.
  2. Zmluvné strany vykonajú vo vzájomnej súčinnosti **akceptačné testy**. Akceptačné testy sa vykonajú v predprodukčnom prostredí objednávateľa. Zmluvné strany sa zaväzujú zabezpečiť fyzickú prítomnosť alebo osobnú prítomnosť na online stretnutí oprávnenej osoby Zmluvných strán podľa článku VIII Zmluvy vo veci riadenia a riešenia identifikovaných chýb počas akceptačného testovania. Výsledky akceptačných testov sa zachytia v zápisnici o akceptačných testoch podpísanej oprávnenými osobami Zmluvných strán podľa tejto Zmluvy. Zápisnica o akceptačných testoch musí obsahovať správu o priebehu akceptačného testu a klasifikáciu zistených chýb Diela podľa stupňa ich závažnosti špecifikovaných v Prílohe 1 C – Klasifikácia chýb tejto Zmluvy.
  3. Za *úspešné akceptačné testovanie* sa považuje, ak prebehne **A) plná akceptácia akceptačných testov** alebo **B) podmienečná akceptácia akceptačných testov**. Vyjadrenie objednávateľa môže byť:

1. *plná akceptácia testov* – znamená bez výhrad, čiže akceptačné testovanie prebehlo bez zistenia zásadnej chyby, závažnej chyby alebo nepodstatnej chyby alebo

*B) podmienečná akceptácia testov* – znamená, že v rámci akceptačného testovania nebola zistená žiadna zásadná chyba, celkový počet závažných chýb nepresiahol päť (5) a zároveň celkový počet nepodstatných chýb nepresiahol tridsať (30). Závažné chyby a Nepodstatné chyby sa uvedú do zápisnice o akceptačných testoch s lehotou na ich odstránenie.

* + Ak objednávateľ nevie posúdiť o chybu akej kategórie sa jedná, pre účely určenia lehoty na odstránenie chýb sa bude táto považovať za Nepodstatnú chybu (C). V prípade, že nedôjde k zhode pri kategorizácii chyby má objednávateľ právo eskalovať rozhodnutie o klasifikácii chyby na Riadiacu radu projektu. Riadiaca rada projektu v takom prípade rozhodne o klasifikácii chyby.
  1. V prípade úspešných akceptačných testov Zmluvné strany podpíšu **Akceptačný protokol**.
  2. Ak akceptačné testovanie neprebehne úspešne, nemôže prebehnúť skúšobná prevádzka. V prípade neúspešného akceptačného testovania zhotoviteľ odstráni každú Zásadnú chybu (A) do 2 pracovných dní, každú Závažnú chybu (B) do 5 pracovných dní a každú Nepodstatnú chybu v lehote dohodnutej v zápisnici o akceptačných testoch. Akceptačné testy sa môžu jeden krát opakovať (opakovaním sa nemyslí vykonaný počet cyklov testovania upravený v pláne testovania). Ak sa pri opakovaných akceptačných testoch zistí Zásadná chyba (A) alebo Závažná chyba (B), tak objednávateľ je oprávnený odstúpiť od zmluvy pre podstatné porušenie Zmluvy.
  3. **Skúšobná prevádzka** sa vykoná po úspešnej akceptácii a po podpise Akceptačného protokolu Zmluvnými stranami. Skúšobná prevádzka prebehne v produkčnom prostredí. Skúšobná prevádzka trvá 30 dní. Výsledkom skúšobnej prevádzky je „Protokol o ukončení skúšobnej produkčnej prevádzky služby IT“. Počas skúšobnej prevádzky je zhotoviteľ povinný identifikovať a odstraňovať prevádzkové incidenty Diela. Klasifikácia prevádzkových incidentov a záväzné lehoty ich odstraňovania sú upravené v Prílohe 1 D – Podpora a Údržba Zmluvy.
  4. Skúšobná prevádzka sa považuje za úspešnú a objednávateľ môže prevziať Dielo na základe podpisu **Záverečného akceptačného protokolu** Zmluvnými stranami, ak nastane:

1. *plná akceptácia –* znamená bez výhrad, čiže odovzdanie Diela prebehlo bez výhrad a v plnom súlade s požiadavkami objednávateľa a so Zmluvou. Dielo neobsahuje nedostatky a chyby alebo

*B) podmienečná akceptácia* – znamená, že objednávateľ má výhrady k  Dielu, ktoré podľa objednávateľa vykazuje odchýlku vo vzťahu k požiadavkám na Dielo, avšak odovzdanie Diela prebehlo s výhradami, ktoré nebránia jeho prebratiu a používaniu, pričom Dielo nemá v skúšobnej prevádzke zistenú žiadnu zásadnú chybu, žiadnu závažnú chybu a môže mať zistených maximálne 30 nepodstatných chýb. V prípade podmienečnej akceptácie *Správa o skúšobnej prevádzke* obsahuje identifikované nepodstatné chyby a lehotu na ich odstránenie. V prípade podmienečnej akceptácie je objednávateľ oprávnený zadržať časť ceny Diela (časť ceny M1 Diela, časť ceny M2 Diela) vo výške 10 % z ceny príslušnej časti Diela (M1/M2). Zádržné slúži na zabezpečenie riadneho a včasného odstránenia chýb uvedených v *Správe o skúšobnej prevádzke*. Objednávateľ je povinný uvoľniť a uhradiť zhotoviteľovi zadržanú sumu zádržného do 30 dní odo dňa riadneho odstránenia všetkých chýb uvedených *v Správe o skúšobnej prevádzke*. Ak zhotoviteľ chyby neodstráni v lehote stanovenej v Správe o skúšobnej prevádzke, je objednávateľ oprávnený použiť zádržné na úhradu nákladov spojených s ich odstránením treťou osobou; tým nie sú dotknuté nároky objednávateľa na zmluvné pokuty a náhradu škody podľa tejto Zmluvy.

* 1. Objednávateľ neprevezme Dielo, ak vykazuje dielo právne a/alebo faktické vady, chyby, okrem prípadu podmienečnej akceptácie podľa bodu 7 písm. B) tohto článku Zmluvy. Dielo má vady, chyby, ak je zhotovené v rozpore s podmienkami stanovenými v tejto Zmluve a/alebo v rozpore so všeobecne záväznými právnymi predpismi.
  2. Po úspešnej skúšobnej prevádzke prebehne odovzdanie a prevzatie diela t. j. Zmluvnými stranami podpísaný Záverečný akceptačný protokol. Záverečný akceptačný protokol musí byť pred jeho podpisom schválený Riadiacou radou projektu. Záverečný akceptačný protokol v závislosti od predmetu plnenia obsahuje najmä: identifikačné údaje Zmluvných strán, identifikáciu oprávnených osôb Zmluvných strán, identifikáciu predmetu odovzdania a prevzatia. Ak Zmluvné strany podpíšu Záverečný akceptačný protokol, zhotoviteľ je oprávnený fakturovať cenu za dodanie Diela.
  3. Prílohou Záverečného akceptačného protokolu sú najmä:
  4. prezenčné listiny zo školení, ak boli vykonané pre užívateľov diela, spolu so školiacim materiálom,
  5. dokumenty a doklady osvedčujúce kompletnosť (napr.: zoznam požiadaviek, zoznam dodaných finálnych produktov, osvedčenie o akosti a kompletnosti, návody na obsluhu, finálna dokumentácia k Dielu).
  6. Záverečný akceptačný protokol sa vyhotovuje v 4 (štyroch) vyhotoveniach, z ktorých 2 (dve) vyhotovenia sú určené pre objednávateľa a 2 (dve) vyhotovenia sú určené pre zhotoviteľa.
  7. Vlastnícke právo k hmotnému nosiču prostredníctvom ktorého je Dielo alebo jeho časť vyjadrená prechádza na objednávateľa odovzdaním a prevzatím Diela tzn. podpísaním Záverečného akceptačného protokolu. Uvedené platí na všetky hmotné nosiče vyjadrenia diela majúce charakter Autorského diela (dokumentácia a pod.).
  8. Ak pri zhotovení diela dôjde k zhotoveniu databázy definovanej Autorským zákonom v súlade s § 135 Autorského zákona, uvedie sa táto skutočnosť v príslušnom Akceptačnom protokole. V tomto prípade bude súčasťou akceptačných testov, ktorých vykonanie predchádza vyhotoveniu Záverečného akceptačného protokolu, detailná špecifikácia databázy tvoriacej súčasť dodaného Diela.
  9. Ak sa Zmluvné strany nedohodnú inak, zhotoviteľ je povinný odovzdať objednávateľovi finálnu dokumentáciu k Dielu na elektronickom zariadení/nosiči dát (USB prenosné zariadenie) alebo na inom vhodnom, dohodnutom nosiči dát a v prípade potreby a požiadavky objednávateľa aj v jednom vyhotovení v písomnej forme pri podpise Záverečného akceptačného protokolu. Požiadavky na finálnu dokumentáciu k Dielu sú upravené v Prílohe 1 tejto Zmluvy.
  10. Objednávateľ je oprávnený zaslať pripomienky k finálnej dokumentácii k Dielu v dohodnutom formáte v lehote do 5 pracovných dní odo dňa jej odovzdania objednávateľovi. Zhotoviteľ je povinný pripomienky odborne posúdiť a upraviť finálnu dokumentáciu podľa vznesených pripomienok, ktoré nerozširujú predmet Diela, najneskôr do 5 pracovných dní od zaslania pripomienok objednávateľa podľa tohto bodu Zmluvy. Ak nie je možné niektorú z pripomienok objednávateľa akceptovať, zhotoviteľ túto skutočnosť bezodkladne oznámi a písomne to vysvetlí objednávateľovi v lehote podľa predchádzajúcej vety.
  11. Objednávateľ je povinný do 5 (piatich) pracovných dní od dodania prepracovanej finálnej dokumentácie podľa bodu 15 preveriť spôsob zapracovania pripomienok a v prípade nesúhlasu v uvedenej lehote zaslať svoje stanovisko zhotoviteľovi, pričom Záverečný akceptačný protokol v takom prípade nemôže byť podpísaný.
  12. Márnym uplynutím ktorejkoľvek z lehôt v zmysle bodu 14, 15 a 16 tejto Zmluvy spôsobené nekonaním Zmluvnej strany sa táto Zmluvná strana, ktorá nesplnila svoj záväzok dostáva do omeškania.
  13. Klasifikácia chýb Diela je upravená v Prílohe 1 C – Klasifikácia chýb tejto Zmluvy.

###### **Článok V**

###### **CENA ZA PREDMET ZMLUVY A PLATOBNÉ PODMIENKY**

1. Za dohodnutý, riadne vykonaný, zhotovený a dodaný predmet Zmluvy v maximálnom rozsahu určenom v tejto Zmluve zaplatí objednávateľ zhotoviteľovi dohodnutú cenu <vyplní úspešný uchádzač> eur (slovom: <vyplní uchádzač> eur) bez DPH, ktorá je bližšie špecifikovaná v Prílohe 2 tejto Zmluvy.
2. Celková cena za plnenie poskytnuté na základe uplatnenej OPCIE podľa článku Zmluvy je vo výške <vyplní uchádzač> eur (slovom: <vyplní uchádzač> eur) bez DPH.
3. Cena za poskytnutý predmet Zmluvy určený v bode 1 zahŕňa všetky náklady zhotoviteľa, vzniknuté v príčinnej súvislosti so zhotoviteľovým záväzkom vykonať a dodať predmet Zmluvy.
4. Cena za predmet Zmluvy sa stanovuje dohodou Zmluvných strán v súlade so zákonom NR SR č. 18/1996 Z. z. o cenách v znení neskorších predpisov a vyhláškou MF SR č. 87/1996 Z. z., ktorou sa vykonáva zákon NR SR č. 18/1996 Z. z. o cenách v znení neskorších predpisov.
5. Zmluvné strany sa dohodli, že zhotoviteľ **vystaví objednávateľovi faktúru za dodané Dielo v zmysle jeho dvoch častí M1 a M2** po:
6. **ukončení procesu akceptácie** odovzdávaného Diela (M1 alebo M2) podľa tejto Zmluvy a
7. **podpísaní Záverečného akceptačného protokolu pre M1 alebo podpísaní Záverečného akceptačného protokolu pre M2**.
8. Prílohou k faktúre je podpísaný Záverečný akceptačný protokol, pričom môže ísť aj o Záverečný akceptačný protokol s výhradou.
9. Zmluvné strany sa dohodli na dvoch platobných míľnikoch M1a M2 za vytvorené a dodané Dielo takto:

|  |  |  |
| --- | --- | --- |
| **Fáza 1** | **M1** | **30 % z ceny Diela** |
| **M2** | **70 % z ceny Diela** |

1. Zhotoviteľ je oprávnený fakturovať cenu za Objednávkové služby tejto Zmluvy po poskytnutí príslušných Objednávkových služieb a potvrdení poskytnutia Objednávkových služieb akceptačným protokolom. **Zhotoviteľ sa zaväzuje vystaviť príslušné faktúry za Objednávkové služby k ukončeniu procesu akceptácie odovzdávaného Diela podľa tejto Zmluvy a podpísaní Záverečného akceptačného protokolu v rámci akceptácie M1 alebo M2.**
2. Zmluvné strany sa dohodli, že zhotoviteľ vystaví objednávateľovi faktúru za dodanú OPCIU po:
3. **ukončení procesu akceptácie** odovzdávanej OPCII podľa tejto Zmluvy a
4. **podpísaní Záverečného akceptačného protokolu k OPCII**.
5. Prílohou k faktúre za OPCIU je podpísaný Záverečný akceptačný protokol, pričom môže ísť aj o Záverečný akceptačný protokol s výhradou.
6. Ceny za predmet Zmluvy sú uvedené bez DPH. Zhotoviteľ k dohodnutým cenám uplatní DPH podľa všeobecne záväzného právneho predpisu platného v čase fakturácie. (Text platí pre tuzemského zhotoviteľa, zahraničný zhotoviteľ text druhej vety odstráni)
7. Faktúry sú splatné do 30 dní odo dňa ich doručenia objednávateľovi. Úhrada faktúry sa bude realizovať bezhotovostným prevodom na účet zhotoviteľa. Za deň splnenia peňažného záväzku sa považuje deň odpísania dlžnej sumy z účtu objednávateľa v prospech zhotoviteľa. Za správne vyčíslenie výšky DPH zodpovedá v plnom rozsahu zhotoviteľ.
8. Zmluvné strany sa dohodli a výslovne súhlasia s tým, že zhotoviteľ bude zasielať len elektronické faktúry z e-mailovej adresy zhotoviteľa <vyplní uchádzač> na e-mailovú adresu objednávateľa [faktury.ofr@nbs.sk](mailto:faktury.ofr@nbs.sk) vo formáte PDF. Zmluvné strany vyhlasujú, že majú výlučný prístup k uvedeným e-mailovým adresám. Zmluvné strany sú oprávnené zmeniť e-mailové adresy a to len písomne s uvedením novej e-mailovej adresy, pričom z dôvodu tejto zmeny nie je potrebné uzatvoriť dodatok k tejto Zmluve. Zhotoviteľ nie je povinný podpísať elektronickú faktúru zaručeným elektronickým podpisom. Elektronická faktúra musí spĺňať všetky náležitosti faktúry podľa § 74 zákona č. 222/2004 Z. z. o dani z pridanej hodnoty v znení neskorších predpisov.
9. Zmluvné strany sú povinné bezodkladne písomne oznámiť druhej strane akúkoľvek zmenu, ktorá by mohla mať vplyv na doručovanie elektronických faktúr, najmä zmenu kontaktnej e-mailovej adresy.
10. V prípade, že faktúra nebude po vecnej a/alebo formálnej stránke správne vyhotovená, objednávateľ je oprávnený ju vrátiť zhotoviteľovi bez zaplatenia na doplnenie (prepracovanie), pričom nová lehota splatnosti faktúry začne plynúť dňom doručenia správne doplnenej (prepracovanej) faktúry objednávateľovi.
11. Zhotoviteľ sa zaväzuje, že uvedenú daň na faktúre odvedie správcovi dane v lehote ustanovenej v § 78 ods. 1 zákona č. 222/2004 Z. z. o dani z pridanej hodnoty v znení neskorších predpisov. Porušenie tejto daňovej povinnosti vyplývajúcej zo všeobecne záväzného právneho predpisu je podstatným porušením tejto Zmluvy a oprávňuje objednávateľa na okamžité odstúpenie od tejto Zmluvy. (Text platí pre tuzemského zhotoviteľa, zahraničný zhotoviteľ tento text aj s bodom odstráni)
12. Zhotoviteľ najneskôr do doby vyhotovenia prvej faktúry predloží objednávateľovi originál potvrdenia o mieste svojej daňovej rezidencie, alebo jeho úradne overenú fotokópiu. Počas trvania Zmluvy zhotoviteľ predmetné potvrdenie predloží objednávateľovi na začiatku každého nového zdaňovacieho obdobia. Zhotoviteľ vyhlasuje a zaväzuje sa, že v prípade vzniku stálej prevádzkarne na území Slovenskej republiky počas trvania Zmluvy bude o tejto skutočnosti objednávateľa bezodkladne písomne informovať. Zhotoviteľ čestne vyhlasuje, že je konečným príjemcom platieb uvedených v tejto Zmluve. (Text platí pre zahraničného zhotoviteľa, tuzemský zhotoviteľ tento text aj s bodom odstráni)

###### **Článok VI**

###### **PRÁVA DUŠEVNÉHO VLASTNÍCTVA**

* 1. Účelom úpravy autorských práv je vylúčiť akúkoľvek závislosť objednávateľa od tretích strán pri akomkoľvek použití a nakladaní s dodaným IS ASDR alebo iným dodaným autorským dielom podľa zákona č. 185/2015 Z. z. Autorský zákon v znení neskorších predpisov (ďalej len „Autorský zákon“) na základe Zmluvy v autorskoprávnom rozsahu.
  2. Predmetom Zmluvy podľa tejto Zmluvy je Dielo, ktoré má povahu autorského diela podľa zákona č. 185/2015 Z. z. Autorský zákon v znení neskorších predpisov (ďalej len „Autorský zákon“). Autorským dielom sa na účely tejto Zmluvy rozumejú: IS ASDR vrátane jeho modifikácií, zmien a úprav, počítačové programy vrátane ich všetkých súčastí alebo každý update/upgrade IS ASDR vykonaný zhotoviteľom, podklad k dokumentácii (text, diagramy), dokumentácia k dodanému IS ASDR, databázy alebo akékoľvek iné autorské dielo spĺňajúce znaky autorského diela a dodané v rámci predmetu Zmluvy alebo Servisnej zmluvy (ďalej len ako „autorské dielo“).
  3. Zhotoviteľ vyhlasuje, že vykonáva majetkové práva autora k Dielu vytvorenému a dodanému na základe tejto Zmluvy a žiadna tretia osoba nie je oprávnená vykonávať majetkové práva autora k Dielu alebo s Dielom v zmysle Autorského zákona nakladať. Zhotoviteľ vyhlasuje, že je oprávnený udeliť objednávateľovi licenciu v rozsahu a v súlade s touto Zmluvou. V prípade, ak tretia strana sa bude voči objednávateľovi domáhať porušenia svojich autorských práv je zhotoviteľ povinný bezodkladne vysporiadať s takouto treťou stranou autorské práva, aby zodpovedali jeho vyhláseniam a udelenej licencii v tejto Zmluve a zároveň zodpovedá za všetku škodu, ktorá objednávateľovi tým vznikla.
  4. Zmluvné strany sa dohodli, že **zhotoviteľ udeľuje objednávateľovi výhradnú, počas celej doby trvania majetkových práv, územne, vecne neobmedzenú a v cene za Dielo splatnú licenciu na použitie Diela (autorského diela).** Licencia zahŕňa všetky spôsoby použitia Diela podľa § 19 ods. 4 Autorského zákona. Pre vylúčenie pochybností licencia zahŕňa právo Dielo spracovať (dokončenie Diela, zmenu Diela, začlenenia do iných diel alebo iný zásah do Diela), vrátane v rovnakom rozsahu výkonu autorských práv k strojovým a zdrojovým kódom najmä právo ich kopírovania, prekladania, prispôsobovania, modifikovania, upravovania a začleňovania do iných diel, a to prostredníctvom objednávateľa alebo tretej osoby. Zhotoviteľ nie je oprávnený využívať Dielo alebo ktorúkoľvek jeho časť pre vlastné produkty a služby, ak sa zmluvné strany písomne nedohodnú inak. Objednávateľ je oprávnený udeliť sublicenciu tretím osobám. Licencia je účinná dňom podpisu Záverečného akceptačného protokolu.
  5. Zhotoviteľ najneskôr ku dňu podpisu Záverečného akceptačného protokolu poskytne objednávateľovi všetky a úplné komentované zdrojové kódy k Dielu vytvorené alebo zmenené na základe Zmluvy. Uvedeným nie je dotknuté právo objednávateľa kedykoľvek požiadať o vydanie všetkých zdrojových kódov alebo ktoréhokoľvek z nich. V prípade predčasného ukončenia Zmluvy táto povinnosť vzniká dňom požiadania objednávateľa o ich vydanie.
  6. **Zhotoviteľ udeľuje pre dodané licencie/subskripciu podľa bodu 2.1.9. (preexistentný SW/SW 3. strán) Zmluvy a podľa Prílohy 1 E Zoznam dodaného SW zhotoviteľa a SW 3. strán Zmluvy objednávateľovi nevýhradnú, územne a vecne neobmedzenú, licenciu na používanie IS ASDR na účel na ktorý bolo vytvorené, a to po dobu 5 rokov odo dňa jeho prevzatia a odovzdania Záverečným akceptačným protokolom**. Licencia oprávňuje objednávateľa používať autorské dielo v počte licencií uvedených v Prílohe 1 Zoznam dodaného SW zhotoviteľa a SW 3. strán a dodaného HW Zmluvy na účel, na ktorý bolo vytvorené pre seba a pre právnické osoby v ktorých má objednávateľ majetkovú účasť. Uvedená licencia platí na IS ASDR v stave jeho dodania ako aj na všetky zmeny realizované autorizovaných dodávateľom. Ďalšie licenčné podmienky IS ASDR môžu byť vymedzené v licenčných podmienkach majiteľa autorských práv IS ASDR, avšak nesmú byť v rozpore s touto Zmluvou inak sa neuplatnia. Licenčné podmienky IS ASDR budú odovzdané ako súčasť Záverečného akceptačného protokolu. Odplata za licenciu je súčasťou ceny Diela.
  7. Zhotoviteľom dodaný softvér alebo SW 3 strán, ktoré budú súčasťou IS ASDR musia spĺňať podmienky licencie podľa predchádzajúceho bodu tohto článku Zmluvy a počas doby licencie musia byť zhotoviteľom uhradené licenčné poplatky.
  8. Zhotoviteľ udeľuje na databázy, dokumentáciu a akékoľvek iné vyššie neuvedené autorské dielo licenciu v rozsahu podľa bodu 4 tohto článku tejto Zmluvy s tým, že pri dokumentácii je objednávateľ oprávnený vyhotoviť jej kópie pre svoje potreby v množstve neobmedzenom rozsahu.
  9. Zároveň zhotoviteľ týmto vyhlasuje, že je oprávnený udeliť objednávateľovi licenciu v rozsahu a v súlade s touto Zmluvou. V prípade, ak tretia strana sa bude voči objednávateľovi domáhať porušenia svojich autorských práv je zhotoviteľ povinný bezodkladne vysporiadať s takouto treťou stranou autorské práva, aby zodpovedali jeho vyhláseniam a udelených licencií v tejto Zmluve a zároveň zodpovedá za všetku škodu, ktorá objednávateľovi tým vznikla.
  10. Odmena za udelenie licencie k autorskému dielu alebo jeho časti spôsobom, v rozsahu a na čas uvedený v tomto článku Zmluvy je súčasťou ceny za dodanie Diela. V prípade pochybností o sume zodpovedajúcej cene licencie bude cena licencie výlučne na účely tejto Zmluvy zodpovedať 2 % celkovej ceny Diela.
  11. Zmluvné strany výslovne deklarujú, že ak pri poskytovaní plnenia podľa tejto Zmluvy vznikne činnosťou zhotoviteľa a objednávateľa Autorské dielo spoluautorov a ak sa nedohodnú Zmluvné strany výslovne inak, bude sa mať za to, že objednávateľ vykonáva majetkové práva autora k dielu spoluautorov. Celková cena Diela podľa tejto Zmluvy je stanovená so zohľadnením tohto ustanovenia a zhotoviteľovi nevzniknú v prípade vytvorenia diela spoluautorov žiadne nové nároky na odmenu.
  12. Prípadná zmena v osobe zhotoviteľa (napr. právne nástupníctvo) nebude mať vplyv na oprávnenia udelené v rámci tejto Zmluvy zhotoviteľom objednávateľovi.
  13. Zhotoviteľ je povinný najneskôr ku dňu podpisu Záverečného akceptačného protokolu, v prípade ak sa jedná o autorské dielo odovzdať objednávateľovi zdrojový kód v jeho úplnej aktuálnej podobe, bez obfuskácie (snaha o znemožnenie analýzy zdrojového kódu, zahmlievanie, transformácia zdrojového kódu, ktorá zachová programovú funkcionalitu, ale znemožňuje jeho pochopiteľnosť, znečitateľnenie kódu) v jednom z týchto spôsobov:

**a)** zapečatený, na neprepisovateľnom technickom nosiči dát s označením časti a verzie dodaného IS ASDR, ktorej sa týka. Za odovzdanie vytvoreného zdrojového kódu objednávateľovi sa na účely tejto Zmluvy rozumie odovzdanie technického nosiča dát oprávnenej osobe objednávateľa. O odovzdaní a prevzatí technického nosiča dát bude oboma zmluvnými stranami spísaný a podpísaný preberací protokol;

**b)** pomocou distribuovaného systému správy verzií zdrojových kódov GIT (ďalej tiež „GIT“). Za odovzdanie vytvoreného zdrojového kódu objednávateľovi sa na účely tejto Zmluvy taktiež rozumie uloženie v chránenom repozitári GIT, ktorý je v správe objednávateľa. O odovzdaní a prevzatí dát bude oboma zmluvnými stranami spísaný a podpísaný preberací protokol.

* 1. Zhotoviteľ sa zaväzuje pri každej etape, t.j. pri odovzdaní časti plnenia v rámci súčasti akceptácie IS ASDR, následne v rámci aktivity nasadenia zároveň pri každej vykonanej zmene zdrojového kódu (zmenové požiadavky, incidenty) odovzdať objednávateľovi aktuálny zdrojový kód autorského diela. O odovzdaní a prevzatí technického nosiča dát alebo o uložení zdrojového kódu v chránenom depozitári GIT, ktorý je v správe objednávateľa, bude oboma Zmluvnými stranami spísaný a podpísaný preberací protokol.
  2. Predmetom Zmluvy je právo používať a zabezpečiť podporu zhotoviteľom dodaných:
     1. počítačových programov alebo počítačových programov tretích osôb, vytvorených nezávisle od dodaného IS ASDR, ktoré sú na trhu obchodne dostupné a riadia sa podľa osobitných licenčných podmienok (tzv. preexistentný obchodne dostupný proprietárny SW) a ich použitie je súčasťou plnenia Zmluvy alebo sa počas jej trvania ukáže ich použitie ako nevyhnutné,
     2. open source počítačových programov zhotoviteľa alebo tretích osôb, vytvorených nezávisle od dodaného IS ASDR systému, ktoré sa riadia osobitnými open source licenčnými podmienkami (tzv. preexistentný open source SW) a ich použitie je súčasťou plnenia Zmluvy alebo sa počas jej trvania ukáže ako nevyhnutné (preexistentný obchodne dostupný proprietárny SW a preexistentný open source SW ďalej spolu ako „preexistentný SW“),
     3. špecifikácia preexistentných SW tejto Zmluvy tvorí prílohu 1 Zmluvy. V prípade, že pri plnení Zmluvy vznikne potreba použitia iných preexistentných SW neuvedených v Zmluve, je možné ich použiť len s predchádzajúcim písomným súhlasom objednávateľa s jeho použitím a licenčnými podmienkami. V prípade, ak sú s použitím preexistentným SW spojené licenčné poplatky je potrebné uzatvoriť dodatok k tejto Zmluve.

###### **Článok VII**

###### **KONTAKTNÉ OSOBY PRE PLNENIE TEJTO ZMLUVY A KOMUNIKÁCIA ZMLUVNÝCH STRÁN**

1. Zhotoviteľ sa zaväzuje do piatich (5) pracovných dní od uzavretia tejto Zmluvy vymenovať oprávnenú osobu, ktorá bude počas účinnosti tejto Zmluvy oprávnená konať za zhotoviteľa v určených záležitostiach súvisiacich s plnením tejto Zmluvy a v tej istej lehote písomne oznámiť objednávateľovi jej meno, priezvisko a kontaktné údaje.
2. Objednávateľ sa zaväzuje do piatich (5) pracovných dní od podpisu tejto Zmluvy vymenovať oprávnenú osobu, ktorá bude počas účinnosti tejto Zmluvy oprávnená konať za objednávateľa v určených záležitostiach súvisiacich s plnením tejto Zmluvy a v tej istej lehote písomne oznámiť objednávateľovi jej meno, priezvisko a kontaktné údaje.
3. Prostredníctvom určených oprávnených osôb Zmluvné strany:
   1. zabezpečia vzájomnú komunikáciu Zmluvných strán týkajúcu sa všetkých záležitostí týkajúcich sa plnenia tejto Zmluvy,
   2. plnia vymedzené úlohy Zmluvných strán podľa tejto Zmluvy,
   3. uskutočnia všetky organizačné záležitosti s ohľadom na všetky aktivity a činnosti súvisiace s plnením tejto Zmluvy,
   4. zabezpečia koordináciu jednotlivých aktivít a činností Zmluvných strán súvisiacich s plnením tejto Zmluvy,
   5. sledujú priebeh plnenia tejto Zmluvy,
   6. navrhujú potrebné zmeny technických riešení a technickej povahy v zmysle tejto Zmluvy a
   7. zabezpečia vzájomnú spoluprácu a súčinnosť.
4. Zmluvné strany sa dohodli, že ich vzájomná komunikácia ohľadom akejkoľvek záležitosti týkajúcej sa tejto Zmluvy bude vykonávaná prostredníctvom oprávnených osôb Zmluvných strán.
5. Zmluvné strany sa ďalej dohodli, že bežná komunikácia (napr. komunikácia týkajúca sa organizácii stretnutí alebo iných organizačných záležitosti alebo podkladov pre fakturáciu a pod.) bude vykonávaná prostredníctvom emailu.
6. Komunikácia Zmluvných strán, ktorá  má povahu právneho úkonu (napr. odstúpenie od Zmluvy, uplatnenie Zmluvnej pokuty a pod.) bude vykonávaná písomne v listinnej podobe s doporučeným doručovaním druhej Zmluvnej strane prostredníctvom poštovej služby alebo kuriérskej služby.
7. Každá zo Zmluvných strán môže zmeniť oprávnené osoby. Takáto zmena je účinná dňom doručenia písomného oznámenia o zmene obsahujúceho aj meno a kontaktné údaje novej oprávnenej osoby druhej Zmluvnej strane.

###### **Článok VIII**

###### **Rola systémového integrátora**

1. Zhotoviteľ sa zaväzuje vypracovať a dodať Integračný koncept (konceptuálny návrh integrácií a konsolidácií) ako súčasť Detailného návrhu riešenia (DNR) a vykonať systémové integrácie, funkčné integrácie a dátové integrácie informačného systému ASDR so všetkými informačnými systémami uvedenými v Prílohe 1 – Opis predmetu zákazky – Zoznam integrácií Zmluvy (ďalej len „Integrované systémy“) v rozsahu a parametroch určených v Prílohe 1 Zmluvy a v súlade s Detailným návrhom riešenia (DNR).
2. Objednávateľ týmto udeľuje zhotoviteľovi oprávnenie na výkon systémovej integrácie, funkčnej integrácie a dátovej integrácie podľa bodu 1 tohto článku Zmluvy.
3. Udelenie oprávnenia nezakladá právo zhotoviteľa obmedzovať objednávateľa v užívaní Diela, rozhraní a dokumentácie alebo v ich zmene, rozšírení a integrácií vykonávaných tretími osobami.
4. Zhotoviteľ vykonáva koordináciu integračných aktivít, spracúva a priebežne aktualizuje Projektový plán, ktorého súčasťou je plán integrácií podľa Zadania projektu (PID) Integračný plán a priebežne aktualizuje maticu závislostí.
5. Zmeny integračných rozhraní, harmonogramu a priorít schvaľuje Riadiaca rada projektu.
6. Zhotoviteľ je povinný zachovávať neutralitu voči subdodávateľom (nesmie ich zvýhodňovať alebo znevýhodňovať) a iným dodávateľom objednávateľa a nesmie brániť interoperabilite; preferuje otvorené štandardy a nesmie zavádzať technické alebo licenčné bariéry. Dodržanie neutrality znamená, že zhotoviteľ poskytuje tretím stranám povereným objednávateľom prístup k rozhraniam, dokumentácii, testovaciemu prostrediu a primeranú technickú podporu nediskriminačným spôsobom (v rovnakej kvalite a lehotách).
7. Zhotoviteľ vykoná v súčinnosti s objednávateľom integračné testy, systémové testy, testy bezpečnosti a výkonnosti podľa Prílohy 1 Opisu predmetu zákazky – Požiadavky na testovanie a Detailného návrhu riešenia (DNR). Testovacie dáta budú anonymizované alebo použité spôsobom odsúhlaseným objednávateľom. Výstupom sú protokoly o testoch.
8. Kritéria akceptácie budú merateľné a objektívne, najmä súlad so špecifikáciami rozhraní (vrátane verziovania a chybových kódov), priepustnosť, latencia, chybovosť v stanovených hraniciach, úspešnosť regresných a integračných testov, splnenie bezpečnostných požiadaviek a nefunkčných parametrov. Splnenie sa preukazuje protokolom o akceptácii podpísaný objednávateľom; v prípade nesplnia zhotoviteľ bezodkladne odstráni nedostatky a zabezpečí retest.
9. Objednávateľ poskytne zhotoviteľovi súčinnosť spočívajúcu najmä v:
10. poskytnutí technickej a prevádzkovej dokumentácie Integrovaných systémov,
11. poskytnutí testovacieho prostredia a prístupov nevyhnutných na vývoj a testovanie.
12. Ak objednávateľ neposkytne súčinnosť podľa bodu 9 tohto článku Zmluvy v lehote 15 pracovných dní od písomnej, odôvodnenej a konkrétnej žiadosti zhotoviteľa (obsahujúcej presný zoznam chýbajúcich podkladov/prístupov a dopad na harmonogram), lehota plnenia sa primerane predĺži o preukázateľnú dobu omeškania v rozsahu dotknutej časti plnenia. Zhotoviteľ je povinný prijať primerané náhradné opatrenia (mocky, simulátory, API sandboxy), ak sú k dispozícii. Za primerané náhradné opatrenie sa považuje také opatrenie, ktoré je technicky realizovateľné a neprimerane nezvyšuje náklady strán a ktoré je možné zrealizovať v lehote nepresahujúcej 20 dní. Zmluvné strany sa dohodli, že priame náklady na zriadenie mockov/simulátorov znáša zhotoviteľ do výšky 1 % ceny Diela podľa Zmluvy, pričom priame náklady presahujúce uvedený limit hradí objednávateľ, a to na základe predchádzajúceho písomného schválenia zo strany objednávateľa po predložení riadne zdokladovaného rozpisu týchto nákladov zo strany zhotoviteľa.
13. Zhotoviteľ poskytne tretím osobám povereným objednávateľom (vrátane ich audítorov) potrebnú súčinnosť, prístupy a technické informácie na účel integrácie a testovania, a to bezodkladne, najneskôr do 10 pracovných dní od doručenia žiadosti. Zhotoviteľ nebude požadovať od tretích osôb uzavretie zmlúv, ktoré by obmedzovali práva objednávateľa.
14. Zhotoviteľ zabezpečí počas vykonávania integračných prác podporu v režime SLA podľa Prílohy 1 Zmluvy (reakčná doba, doba odstránenia, eskalácia).
15. Za nedodržanie SLA parametrov sa uplatnia zmluvné pokuty podľa článku X Zmluvy.

###### **Článok IX**

###### **Zodpovednosť za vady, záruka a odstraňovanie vád**

###### **DIELA počas záruky**

1. Zhotoviteľ zodpovedá za to, že Dielo je ku dňu podpisu Záverečného akceptačného protokolu a počas záručnej doby bez vád, t. j. najmä zodpovedá funkčným a technickým vlastnostiam opísaným v Prílohe 1 Zmluvy.
2. Zhotoviteľ poskytuje na dodané Dielo záruku počas trvania záručnej doby od riadneho odovzdania a prevzatia príslušnej časti Diela až do uplynutia 24 (slovom: dvadsiatich štyroch) mesiacov (vrátane skúšobnej prevádzky, ktorá trvá 1 mesiac). Odovzdaním Diela ako celku, t. j. dňom podpísania Záverečného akceptačného protokolu, začína plynúť záručná doba na celý IS ASDR vrátane všetkých jeho častí. Počas plynutia záručnej doby zhotoviteľ zodpovedá za funkcionality a funkčnosť dodaného IS ASDR, ktoré musia byť v súlade s touto Zmluvou a najmä Prílohou 1 tejto Zmluvy. Zhotoviteľ zaručuje, že v záručnej dobe bude dodaný IS ASDR spôsobilý na použitie na účel zodpovedajúci jeho určeniu.
3. Zhotoviteľ zaručí, že odovzdaný, dodaný IS ASDR alebo jeho časti, nemá v čase odovzdania a prevzatia právne vady, predovšetkým nie je zaťažený právami tretích osôb z priemyselného alebo iného duševného vlastníctva. Zhotoviteľ sa zaväzuje nahradiť objednávateľovi škodu spôsobenú uplatnením nárokov tretích osôb z titulu porušenia ich chránených práv súvisiacich s plnením zhotoviteľa alebo jeho subdodávateľov podľa tejto Zmluvy.
4. Zhotoviteľ zaručí, že k dodanému Dielu alebo jeho časti neexistujú v čase jeho odovzdania objednávateľovi akékoľvek právne nároky tretích strán vyplývajúce zo zmlúv s tretími stranami a že dodaný IS ASDR nie je predmetom vecného bremena alebo iného obdobného právneho vzťahu, ktorý by prípadne obmedzil objednávateľa v užívaní dodaného IS ASDR.
5. Objednávateľ je povinný oznámiť zhotoviteľovi vady dodaného IS ASDR alebo jeho časti podľa tohto článku kedykoľvek do uplynutia záručnej doby podľa bodu 2 tohto článku Zmluvy, a to bez zbytočného odkladu po tom, kedy sa objednávateľ o výskyte vady dodaného IS ASDR alebo jeho časti dozvedel. Objednávateľ je oprávnený požadovať od zhotoviteľa bezplatné odstránenie vady dodaného IS ASDR alebo jeho časti, na ktorú sa vzťahuje záruka podľa tejto Zmluvy bezodkladne, ak sa zmluvné strany písomne nedohodnú na osobitnej lehote.
6. Objednávateľ je povinný pri uplatnení vady stanoviť úroveň vady dodaného IS ASDR alebo jeho časti. Zhotoviteľ je povinný bez zbytočného odkladu potvrdiť prijatie nahlásenej vady dodaného IS ASDR.
7. Zmluvné strany sa zaväzujú potvrdiť odstránenie vady dodaného IS ASDR v zápisnici o odstránení vady dodaného IS ASDR podpísanej oboma zmluvnými stranami, v ktorej uvedú aj predmet jeho vady a spôsob a čas jej odstránenia.
8. Nahlásenie vady zo strany objednávateľa sa vykoná prioritne prostredníctvom objednávateľovho IS Service desk. V rámci nahlásenia vady objednávateľ najmä opíše, ako sa reklamovaná vada prejavuje; ak to vie posúdiť, uvedie tiež o vadu akej úrovne/ kategórie podľa klasifikácie chýb v zmysle Prílohy 1 bodu D Zmluvy sa jedná. Kategórie vád sú rovnaké ako kategórie chýb Diela podľa Prílohy1 bodu D Zmluvy. Zhotoviteľ je oprávnený posúdiť správnosť klasifikácie vady objednávateľom. V prípade nesprávnej klasifikácie vady objednávateľom je zhotoviteľ oprávnený odôvodnene odmietnuť klasifikáciu vady objednávateľom. Ak objednávateľ nevie posúdiť, o vadu akej kategórie sa jedná, pre účely určenia lehoty na odstránenie vád sa bude táto považovať za nepodstatnú vadu (C). Prijatie nahlásenia vady zhotoviteľ bezodkladne potvrdí objednávateľovi v IS Service desk a reklamovanú vadu bezplatne v stanovenej lehote, počítanej počnúc nahlásením vady v súlade s týmto bodom tejto Zmluvy, na svoje náklady odstráni.

###### **Článok X**

###### **ZMLUVNÉ POKUTY**

1. Objednávateľ je oprávnený požadovať od zhotoviteľa Zmluvnú pokutu vo výške:
   1. 0,10 % (slovom jedna desatina percenta) z celkovej ceny Diela, za každý (aj začatý) deň omeškania, ak je zhotoviteľ v omeškaní so splnením povinnosti zhotoviť, dodať M1 IS ASDR v lehote do 15 mesiacov od účinnosti tejto Zmluvy o viac ako štrnásť (14) kalendárnych dní,
   2. 0,10 % (slovom jedna desatina percenta) z celkovej ceny Diela, za každý (aj začatý) deň omeškania, ak je zhotoviteľ v omeškaní so splnením povinnosti zhotoviť, dodať Dielo v lehote do 27 mesiacov od účinnosti tejto Zmluvy o viac ako štrnásť (14) kalendárnych dní,
   3. 0,03 % z celkovej ceny Diela za každý (aj začatý) deň omeškania, ak je zhotoviteľ v omeškaní so splnením povinnosti riadne ukončiť a odovzdať ktorúkoľvek etapu, míľnik Diela podľa Harmonogramu dodávky Diela (Projektového plánu) tvoriaceho súčasť schváleného Zadania projektu (PID), a to o viac ako pätnásť (15) kalendárnych dní oproti termínu uvedenému v Harmonograme dodávky Diela. Zmluvná pokuta podľa tohto bodu sa vzťahuje na každú etapu, fázu alebo míľnik samostatne.
   4. 0,05 % z celkovej ceny diela, za každý (aj začatý) deň omeškania, ak je zhotoviteľ v omeškaní so splnením povinnosti poskytnúť, aj jednotlivú, súčinnosť podľa tejto Zmluvy,
   5. 0,10 % z celkovej ceny diela, za každý (aj začatý) deň omeškania, ak je zhotoviteľ v omeškaní so splnením povinnosti odstrániť Zásadnú chybu diela (A) alebo Zásadný incident do 2 pracovných dní,
   6. 0,05 % z celkovej ceny diela, za každý (aj začatý) deň omeškania, ak je zhotoviteľ v omeškaní so splnením povinnosti odstrániť Závažnú chybu diela (B) alebo Závažný incident do 5 pracovných dní alebo Nepodstatnú chybu diela (C) alebo Nepodstatný incident do 10 pracovných dní,
   7. V prípade omeškania zhotoviteľa s včasným plnením, alebo odmietnutím niektorého zo záväzkov Objednávkové služby uvedenej v Prílohe 1 tejto Zmluvy, je objednávateľ oprávnený požadovať od zhotoviteľa zmluvnú pokutu vo výške 0,5 % z ceny plnenia príslušného záväzku bez DPH za služby zmenové požiadavky za každý začatý deň omeškania.
   8. 50,- eur bez DPH za každú začatú hodinu nedodržania Doby odozvy a Lehoty služby servisnej služby Údržba podľa prílohy 1 tejto Zmluvy v prípade, ak sa jedná o zásadný incident.
   9. 150,- eur bez DPH za každý začatý deň nedodržania Doby odozvy a Lehoty služby servisnej služby Údržba podľa prílohy 1 tejto Zmluvy v prípade, ak sa jedná o závažný incident.
   10. 15,- eur bez DPH za každý začatý deň nedodržania Doby odozvy a Lehoty služby servisnej služby Údržba podľa prílohy 1 tejto Zmluvy v prípade, ak sa jedná o nepodstatný incident.
   11. 75,- eur bez DPH za každý začatý deň nedodržania Doby odozvy, ak zhotoviteľ nedodrží Dobu odozvy služby servisnej služby Podpora.
   12. 50 eur bez DPH za každý aj začatý deň omeškania, ak je zhotoviteľ v omeškaní so splnením povinnosti poskytnúť Objednávkové služby podľa doručenej objednávky.
   13. 0,30 % (slovom tri desatiny percenta) z celkovej ceny OPCIE, za každý (aj začatý) deň omeškania, ak je zhotoviteľ v omeškaní so splnením povinnosti zhotoviť a dodať OPCIU v lehote do 6 mesiacov od uplatnenia OPCIE objednávateľom, o viac ako štrnásť (14) kalendárnych dní
   14. 100 eur za každú chýbajúcu 0,1 FTE v príslušnom kalendárnom mesiaci, ak skutočná kapacita kľúčových expertov v niektorom kalendárnom mesiaci klesne pod 95 % garantovanej kapacity podľa tejto Zmluvy.
2. Objednávateľ je oprávnený uplatniť si zmluvné pokuty podľa tohto článku Zmluvy maximálne však do výšky 50 % celkovej ceny Diela.
3. Ak bolo omeškanie zhotoviteľa spôsobené neposkytnutím súčinnosti zo strany objednávateľa, ktorú je objednávateľ povinný poskytnúť podľa Zmluvy alebo okolnosťami vylučujúcimi zodpovednosť podľa článku XIII Vyššia moc tejto Zmluvy, objednávateľ nie je oprávnený si uplatniť zmluvnú pokutu podľa bodov 1.1., 1.2. a 1.3. tohto článku Zmluvy.
4. Ak sa objednávateľ dostane do omeškania so splnením peňažného záväzku alebo jeho časti, má zhotoviteľ právo uplatniť si z nezaplatenej sumy úroky z omeškania v súlade s § 369a Obchodného zákonníka a v sadzbe podľa Nariadenia vlády Slovenskej republiky č. 21/2013 Z. z., ktorým sa vykonávajú niektoré ustanovenia Obchodného zákonníka v znení neskorších predpisov.
5. Ak sa zhotoviteľ dostane do omeškania so splnením peňažného záväzku alebo jeho časti, má objednávateľ právo uplatniť si z nezaplatenej sumy úroky z omeškania v súlade s § 369 Obchodného zákonníka a v sadzbe podľa Nariadenia vlády Slovenskej republiky č. 21/2013 Z. z., ktorým sa vykonávajú niektoré ustanovenia Obchodného zákonníka v znení neskorších predpisov.
6. Zmluvné strany sa dohodli, že v prípade ak rovnaké konanie resp. nekonanie zhotoviteľa vedie k porušeniu zmluvy a oprávnenia objednávateľa požadovať Zmluvnú pokutu podľa bodu 1.1., 1.2. a 1.3., tak objednávateľ nemôže požadovať v takom prípade Zmluvnú pokutu podľa bodu 1.1., 1.2. a 1.3. kumulatívne.
7. Zaplatením zmluvnej pokuty nie je dotknutý nárok Zmluvnej strany na náhradu škody v celom rozsahu, ktorá bola spôsobená porušením povinnosti, na ktorú sa vzťahuje Zmluvná pokuta.

###### **Článok XI**

###### **Súvzťažnosť k DMS**

1. Zmluvné strany berú na vedomie, že plnenie ASDR je závislé od dodávky DMS v rozsahu integračných rozhraní podľa Prílohy 1 Zmluvy. *Oneskorenie DMS* je stav, keď najneskôr jeden kalendárny mesiac pred plánovaným termínom dodania DNR ASDR fázy 1 podľa Zadania projektu (PID) nie je zhotoviteľovi ASDR k dispozícii integračná dokumentácia (integračný manuál) DMS.
2. V prípade *Oneskorenia DMS* sa povinnosti zhotoviteľa ASDR, ktoré objektívne vyžadujú DMS pozastavujú a lehoty na ich splnenie sa predlžujú o čas trvania prekážky, najviac však o 6 mesiacov („**Maximálne predĺženie**“). Počas pozastavenia zhotoviteľ ASDR nie je v omeškaní.
3. Počas prvých 60 dní pozastavenia nemá zhotoviteľ ASDR nárok na náhradu nákladov. Po uplynutí lehoty má nárok na preukázané stojné (najmä náklady na udržiavanie projektového tímu a súvisiacej infraštruktúry) do maximálnej výšky 1 % z celkovej ceny Diela za každý aj začatý kalendárny mesiac trvania Oneskorenia DMS po uplynutí prvých 60 dní; to neplatí, ak objednávateľ zabezpečí sandbox umožňujúci pokračovať v prácach podľa harmonogramu Zadania projektu (PID). Zhotoviteľ je povinný primerane minimalizovať vznikajúce náklady a ana žiadosť objednávateľa ich hodnoverne preukázať.
4. Ak *Oneskorenie DMS* presiahne Maximálne predĺženie, zmluvné strany si do 15 dní zvolia jednu z možností:
5. ukončenie Zmluvy dohodou bez zavinenia do dvoch kalendárnych mesiacov od uplynutia Maximálneho predĺženia, s vysporiadaním podľa bodu 5 tohto článku Zmluvy

**alebo**

1. uzavretie dodatku k Zmluve podľa § 18 ods. 1 písm. a) zákona č. 343/2015 Z. z., ktorým sa predĺži lehota na dodanie Diela o maximálne šesť kalendárnych mesiacov od uplynutia Maximálneho predĺženia.

Ak si zmluvné strany nezvolia jednu z možností podľa písm. a) alebo písm. b) tohto článku Zmluvy, tak sa Zmluva ukončí automaticky po uplynutí 15 dní od uplynutia Maximálneho predĺženia s vysporiadaním práv a povinností Zmluvných strán podľa bodu 5 tohto článku Zmluvy.

1. Zmluvné strany sa dohodli, že pri ukončení Zmluvy podľa bodu 4 písm. a), písm. b) tohto článku Zmluvy sa zmluvné strany vysporiadajú tak, že objednávateľ uhradí všetky riadne vykonané a akceptované časti Diela, preukázané náklady na demobilizáciu (najmä náklady na ukončenie projektového tímu a iných súvisiacich záväzkov) do maximálnej výšky 10 % ceny Diela a nadobudne licencie k doteraz vytvoreným dielam v rozsahu potrebnom pre budúce dokončenie Diela; nároky zo zodpovednosti za vady sa vzťahujú len na akceptované časti.
2. Táto doložka predstavuje revíznu doložku podľa pravidiel § 18 zákona č. 343/2015 Z. z. pre dovolenú zmenu zmluvy, pričom nemení povahu Zmluvy.

###### **Článok XII**

###### **Zmena pôvodného zhotoviteľa na nového zhotoviteľa**

1. Ak zhotoviteľ podstatne poruší túto Zmluvy, tak je objednávateľ oprávnený vykonať zmenu Zmluvy spočívajúcu v zmene osoby zhotoviteľa, a to nahradením pôvodného zhotoviteľa (ďalej len "Pôvodný zhotoviteľ") novým zhotoviteľom v súlade s § 18 zákona č. 343/2015 Z. z.

1. Zmenu v osobe zhotoviteľa je objednávateľ oprávnený vykonať nahradením pôvodného zhotoviteľa subjektom, ktorý ako uchádzač vo Verejnom obstarávaní k zákazke s názvom „vytvorenie a dodanie IS ASDR.“ splnil podmienky účasti, všetky požiadavky na predmet zákazky, vrátane splnenia povinností v zmysle súťažných podkladov vo Verejnom obstarávaní a umiestnil sa na druhom mieste v poradí v rámci Verejného obstarávania (ďalej len "Nový zhotoviteľ"). Na vysporiadanie plnení medzi Pôvodným zhotoviteľom a objednávateľom sa primerane aplikujú ustanovenia bodu 5 tohto článku Zmluvy. Na vysporiadanie plnení medzi Novým zhotoviteľom a objednávateľom sa vykonajú primerané úpravy Zmluvy.

1. Zhotoviteľ týmto výslovne súhlasí s takouto zmenou Zmluvy, ak objednávateľ nahradí Pôvodného zhotoviteľa Novým zhotoviteľom podľa bodu 5 tohto článku Zmluvy. Zhotoviteľ súhlasí s tým, že nadobudnutím účinnosti zmeny v osobe zhotoviteľa prestáva byť Zmluvnou stranou tejto Zmluvy a zmluvou stranou tejto Zmluvy sa stáva Nový zhotoviteľ.
2. Pôvodný zhotoviteľ je povinný bezodkladne, najneskôr do 10 pracovných dní od oznámenia objednávateľa za účelom zmeny Zmluvy podľa bodu 5 tohto článku Zmluvy poskytnúť objednávateľovi všetku potrebnú súčinnosť, najmä vykonať úkony, ktoré sú nevyhnutné na riadne plnenie Zmluvy do okamihu zmeny v osobe zhotoviteľa, odovzdať objednávateľovi všetky potrebné informácie a dokumenty, t. j. najmä kompletnú dokumentáciu, zdrojové kódy, konfiguračné súbory, výstupy analýz, projektovú dokumentáciu, technickú a užívateľskú dokumentáciu, ako aj všetky ďalšie podklady súvisiace s Dielom, v rozsahu nevyhnutnom na riadne nadviazanie plnenia novým zhotoviteľom v súvislosti s dodaným plnením tak, aby nedošlo k vzniku škody alebo inej ujmy objednávateľovi.
3. V prípade omeškania Pôvodného zhotoviteľa s plnením povinnosti podľa bodu 4 tohto článku Zmluvy (neposkytnutie súčinnosti) vzniká objednávateľovi za každý aj začatý deň omeškania nárok na zaplatenie Zmluvnej pokuty zo strany Pôvodného zhotoviteľa vo výške 250 eur (slovom: dvestopäťdesiat eur). Povinnosť nahradiť škodu vzniknutú v dôsledku porušenia povinnosti zabezpečenej zmluvnou pokutou ostáva zaplatením Zmluvnej pokuty nedotknutá, a to aj v rozsahu prevyšujúcom zmluvnú pokutu.
4. V prípade uplatnenie postupu zmeny osoby zhotoviteľa objednávateľom podľa tohto článku Zmluvy si zmluvné strany ponechajú doposiaľ akceptované/dodané plnenia, vykonané v súlade s podmienkami uvedenými v tejto Zmluvy a jej prílohách a úhrady za ne.
5. V prípade zmeny osoby zhotoviteľa podľa tohto článku bude predmet Zmluvy zhotovovaný, poskytovaný novým zhotoviteľom vychádzať z ponuky nového zhotoviteľa. Ceny všetkých položiek predmetu Zmluvy (položka – vytvorenie a dodanie IS ASDR) z ponuky pôvodného zhotoviteľa vo verejnom obstarávaní, ktorého výsledkom je táto Zmluvy môžu byť na základe rokovania dodatkom k tejto Zmluve navýšené o rozdiel medzi konkrétnou cenou položky z ponuky pôvodného zhotoviteľa a konkrétnou cenou položky z ponuky nového zhotoviteľa, najviac však o 20 % konkrétnej ceny položky z ponuky pôvodného zhotoviteľa iba v prípade, ak to bolo výsledkom spoločného rokovania.
6. Pôvodný zhotoviteľ je povinný poskytovať súčinnosť najviac počas obdobia šiestich (6) mesiacov odo dňa ukončenia zmluvy. Prvý mesiac poskytovania súčinnosti sa považuje za súčasť riadneho ukončenia zmluvného vzťahu a je poskytovaný bez nároku na osobitnú odmenu. Po uplynutí uvedeného obdobia jedného mesiaca bude Pôvodný zhotoviteľ poskytovať súčinnosť za dohodnutú odmenu vo výške rovnajúcej sa cene za osobodeň Objednávkových služieb. Rozsah súčinnosti a spôsob jej poskytovania budú vždy primerané účelu a nesmú viesť k vyzradeniu obchodného tajomstva alebo know-how Pôvodného zhotoviteľa nad rámec nevyhnutný pre riadne prevzatie diela novým zhotoviteľom. Nový zhotoviteľ je povinný pred poskytnutím akýchkoľvek informácií alebo prístupov uzavrieť s Pôvodným zhotoviteľom dohodu o mlčanlivosti (NDA), ktorá zabezpečí ochranu dôverných informácií a technického know-how Pôvodného zhotoviteľa.
7. Nový zhotoviteľ sa zaväzuje ku dňu účinnosti zmeny zhotoviteľa prevziať Dielo a všetky jeho rozpracované časti v stave, v akom sa nachádzajú ku dňu zmeny zhotoviteľa, a to na základe preberacieho protokolu podpísaného objednávateľom, pôvodným zhotoviteľom a novým zhotoviteľom, ak sa objednávateľ a nový zhotoviteľ nedohodnú inak.
8. Nový zhotoviteľ je povinný pri ďalšom plnení zmluvy vychádzať z už zhotovených častí Diela a nadviazať na ne tak, aby bola zachovaná kontinuita plnenia a aby nedošlo k neodôvodnenému predlžovaniu realizácie Diela alebo zvyšovaniu nákladov objednávateľa, ak sa objednávateľ a nový zhotoviteľ nedohodnú písomne inak.
9. Nový zhotoviteľ berie na vedomie, že je povinný dielo dokončiť a uviesť do riadneho užívania/prevádzky aj s využitím prevzatých častí Diela, bez nároku na zvýšenie ceny nad rámec ceny určenej podľa tejto Zmluvy alebo jej zvýšenia v súlade s touto Zmluvou, s výnimkou prípadov výslovne upravených v Zmluve alebo, ak sa nový zhotoviteľ a objednávateľ nedohodnú písomne inak.
10. Nový zhotoviteľ nezodpovedá za vady Diela, ktoré preukázateľne vznikli výlučne činnosťou pôvodného zhotoviteľa, je však povinný tieto vady bez zbytočného odkladu písomne oznámiť objednávateľovi, identifikovať ich v primeranom rozsahu a navrhnúť spôsob ich odstránenia. Spôsob a financovanie odstránenia takýchto vád sa dohodne medzi objednávateľom a novým zhotoviteľom osobitne.
11. Objednávateľ poskytne novému zhotoviteľovi licenciu a právo užívať doterajšie časti Diela v rozsahu nevyhnutnom na plnenie tejto Zmluvy, a to po celý čas trvania Zmluvy; novému zhotoviteľovi nevzniká z tohto titulu samostatný nárok na odmenu.

###### **Článok XIII**

###### **VYŠŠIA MOC**

Za porušenie zmluvy sa nepovažuje, ak ktorákoľvek zo Zmluvných strán nemôže plniť svoje zmluvné povinnosti z dôvodu prekážky, ktorá nastala nezávisle od vôle povinnej zmluvnej strany a bráni jej v splnení jej povinnosti, ak nemožno rozumne predpokladať, že by povinná zmluvná strana túto prekážku alebo jej následky odvrátila alebo prekonala, a že by v čase vzniku záväzku túto prekážku predvídala (napr. vojna, celoštátny štrajk, zemetrasenie, záplava, požiar, teroristický útok, havária počas transportu, atď.).

Pokiaľ sa zmluvné strany písomne nedohodnú inak, zmluvne dohodnuté termíny sa predlžujú o dobu trvania okolností vylučujúcich zodpovednosť (vis maior). Na požiadanie zmluvnej strany, ktorej boli oznámené okolnosti vyššej moci je povinná dotknutá zmluvná strana predložiť hodnoverný dôkaz. Zmluvné strany sa dohodli, že zmluvná strana, voči ktorej sa druhá zmluvná strana dovoláva vyššej moci môže od tejto zmluvy odstúpiť v prípade, ak doba trvania okolností vylučujúcich zodpovednosť presahuje dobu šiestich mesiacov.

###### **Článok XIV**

###### **OSOBITNÉ USTANOVENIA**

* 1. Zmluvné strany sa dohodli, že projektové výstupy vo forme dokumentov zhotoviteľ odovzdáva v priebehu plnenia Zmluvy (ďalej len „Dokumenty“) v elektronickej podobe na e-mailovú adresu kontaktnej osoby objednávateľom podľa článku VII tejto Zmluvy alebo prostredníctvom dohodnutého úložiska.
  2. Objednávateľ je povinný každý doručený Dokument preskúmať a najneskôr do 15 (pätnástich) pracovných dní odo dňa jeho doručenia, ak sa zmluvné strany vzhľadom na povahu a veľkosť Dokumentu (napríklad v prípade DNR ASDR) nedohodnú písomne inak:

a) písomne (e-mailom) oznámiť zhotoviteľovi jeho **akceptáciu**, alebo

b) písomne (e-mailom) oznámiť zhotoviteľovi **konkrétne nedostatky**, pre ktoré Dokument nemôže byť akceptovaný, vrátane ich stručného popisu.

* 1. V prípade oznámenia nedostatkov je zhotoviteľ povinný tieto nedostatky odstrániť a upravený Dokument znovu odovzdať objednávateľovi v lehote 5 (piatich) pracovných dní, pokiaľ sa strany nedohodnú inak. Na opätovnú akceptáciu sa primerane použije postup podľa odseku 2 tohto článku.
  2. Pokiaľ objednávateľ v lehote podľa odseku 2 tohto článku zhotoviteľovi neoznámi ani akceptáciu Dokumentu, ani nedostatky brániace jeho akceptácii, považuje sa Dokument za riadne odovzdaný a akceptovaný nasledujúcim pracovným dňom po uplynutí tejto lehoty.
  3. Za akceptovaný Dokument sa považuje výlučne taký Dokument, ktorý je v súlade so Zmluvou, špecifikáciou diela podľa Prílohy 1 tejto Zmluvy a dohodnutými požiadavkami. Akceptácia Dokumentu nezbavuje zhotoviteľa zodpovednosti za skryté chyby, ktoré sa preukážu po akceptácii.
  4. Zhotoviteľ a objednávateľ sa dohodli, že počas trvania Zmluvy bude pre evidovanie vád, chýb, nedostatkov, incidentov a žiadostí využívaný informačný systém na evidenciu a správu prevádzkových incidentov poskytnutý objednávateľom (ďalej aj „IS Service Desk“), pokiaľ sa zmluvné strany písomne nedohodnú inak. IS Service Desk eviduje vadu a chybu ako incident.
  5. Zhotoviteľ ďalej nie je oprávnený postúpiť a ani založiť akékoľvek svoje pohľadávky voči objednávateľovi vzniknuté na základe alebo v súvislosti s touto Zmluvou alebo s plnením záväzkov podľa tejto Zmluvy bez predchádzajúceho písomného súhlasu objednávateľa. Zhotoviteľ nie je oprávnený jednostranne započítať akúkoľvek svoju pohľadávku voči objednávateľovi vzniknutú z akéhokoľvek dôvodu proti pohľadávke objednávateľa voči zhotoviteľovi vzniknutej na základe alebo v súvislosti s touto Zmluvou bez predchádzajúceho písomného súhlasu objednávateľa. Zhotoviteľ nie je oprávnený postúpiť práva a povinnosti z tejto Zmluvy na tretiu osobu.
  6. Zhotoviteľ sa zaväzuje vytvoriť, dodať a poskytovať predmet Zmluvy prostredníctvom kľúčových expertov t. j. fyzické osoby označené zhotoviteľom, prostredníctvom ktorých zhotoviteľ preukazoval splnenie podmienok účasti a/alebo boli predmetom hodnotenia kritérií vo verejnom obstarávaní, ktorého výsledkom je táto Zmluva a ktoré sú uvedené v Prílohe 4 Zmluvy, prostredníctvom ktorých sa zhotoviteľ zaväzuje poskytovať plnenie predmetu Zmluvy. Kľúčoví experti priamo participujú na vytváraní Diela a OPCIE v nasledovnom minimálnom rozsahu kapacity (FTE) za každý kalendárny mesiac:
  7. Kľúčový expert č. 1: **Senior projektový manažér 1 FTE**,
  8. Kľúčový expert č. 2 **Senior manažér kvality 0,5 FTE**,
  9. Kľúčový expert č. 3 **Senior biznis analytik IT služieb a systémov 1 FTE**,
  10. Kľúčový expert č. 4 **Hlavný IT architekt 1 FTE**,
  11. Kľúčový expert č. 5 **Senior expert pre informačnú bezpečnosť 0,3 FTE**,
  12. Kľúčový expert č. 6 **Hlavný manažér pre testovanie 0,8 FTE.**
  13. Zhotoviteľ je povinný najneskôr do desiateho (10) dňa nasledujúceho kalendárneho mesiaca doručiť objednávateľovi prehľad čerpania kapacity ako pracovný výkaz kľúčových expertov za uplynulý kalendárny mesiac obsahujúci najmä:
      1. menný zoznam kľúčových expertov,
      2. počet hodín odpracovaných každým kľúčovým expertom na plnení tejto Zmluvy,
      3. prepočet na osobodni a FTE podľa definície FTE v tejto Zmluve.
  14. V prípade, ak v niektorom kalendárnom mesiaci skutočná kapacity niektorého kľúčového experta alebo celková kapacity kľúčových expertov klesne pod Zmluvne garantovaný minimálny rozsah FTE, je zhotoviteľ povinný najneskôr do piatich (5) pracovných dní odo dňa oznámenia objednávateľa navrhnúť a po schválení objednávateľom zabezpečiť nápravu, a to najmä doplnením kapacity kľúčových expertov tak, aby bola dodržaná garantovaná kapacita FTE, pričom objednávateľ je oprávnený uplatniť zmluvnú pokutu podľa článku X bodu 1.14 tejto Zmluvy.
  15. Objednávateľ môže požadovať osobnú, fyzickú účasť ktoréhokoľvek kľúčového experta na stretnutí organizovanom objednávateľom.
  16. Ak nastane na strane zhotoviteľa situácia, pre ktorú bude v priebehu trvania Zmluvy nevyhnutné kľúčového experta podľa Prílohy 4 tejto Zmluvy nahradiť, je zhotoviteľ povinný poskytnúť na účely plnenia predmetu tejto Zmluvy nového kľúčového experta, ktorý bude spĺňať dĺžku odbornej praxe v rokoch a požiadavky na osobnú praktickú skúsenosť kľúčového experta minimálne v takom rozsahu, ako boli stanovené v procese verejného obstarávania na účely preukázania splnenia podmienok účasti. Nepreukázanie splnenia podmienok účasti u nového kľúčového experta predstavuje podstatné poručenie zmluvy. V prípade, ak v procese verejného obstarávania bol zhotoviteľ zvýhodnený za počet osobných praktických skúseností kľúčového experta (nad rámec podmienok účasti), musí nový kľúčový expert disponovať minimálne rovnakým počtom a požiadavkami na osobné praktické skúsenosti, aký zodpovedá zvýhodneniu, ktoré za osobné skúsenosti kľúčového experta získal zhotoviteľ vo verejnom obstarávaní. Zmena kľúčového experta sa vykoná výlučne prostredníctvom písomného dodatku k Zmluve. Ak Zhotoviteľ nezabezpečí nahradenie pôvodného kľúčového experta novým kľúčovým expertom podľa tohto bodu a povinnosti kľúčového experta podľa tejto zmluvy nebudú kľúčovým expertom vykonávané po dobu dlhšiu ako 15 pracovných dní resp. v prípade preukázania osobitných nepredvídateľných objektívnych dôvodov (PN alebo smrť kľúčového experta) po dobu dlhšiu ako 30 pracovných dní, je objednávateľ oprávnený požadovať od zhotoviteľa zaplatenie zmluvnej pokuty vo výške 500 eur (slovom: päťsto eur) bez DPH za každý deň, v ktorom pôvodný kľúčový expert nevykonáva povinnosti kľúčového experta podľa tejto Zmluvy a zároveň sa to považuje za podstatné porušenie zmluvy a objednávateľ je oprávnený okamžite odstúpiť od tejto Zmluvy.
  17. Zhotoviteľ vyhlasuje, že osoba alebo osoby, ktoré sú v registri partnerov verejného sektora zapísané ako jeho koneční užívatelia výhod, nie sú osobami uvedenými v § 11 ods. 1 písm. c) zákona o verejnom obstarávaní, medzi ktoré patrí prezident Slovenskej republiky, člen vlády, vedúci ústredného orgánu štátnej správy, ktorý nie je členom vlády, vedúci orgánu štátnej správy s celoslovenskou pôsobnosťou, sudca Ústavného súdu Slovenskej republiky alebo sudca, generálny prokurátor Slovenskej republiky alebo prokurátor, verejný ochranca práv, predseda Najvyššieho kontrolného úradu Slovenskej republiky a podpredseda Najvyššieho kontrolného úradu Slovenskej republiky, štátny tajomník, generálny tajomník služobného úradu, prednosta okresného úradu, primátor hlavného mesta Slovenskej republiky Bratislavy, primátor krajského mesta alebo primátor okresného mesta a predseda vyššieho územného celku. Zhotoviteľ tiež vyhlasuje, že v prípade, ak na plnenie tejto zmluvy použije subdodávateľa alebo subdodávateľov, ktorí majú povinnosť zapisovať sa do registra partnerov verejného sektora, tak tento subdodávateľ alebo títo subdodávatelia k dátumu podpisu tejto zmluvy nemajú v registri partnerov verejného sektora zapísaného konečného užívateľa výhod, ktorým je osoba podľa § 11 ods. 1 písm. c) zákona o verejnom obstarávaní.
  18. Zhotoviteľ sa zaväzuje:
  19. pri plnení povinností podľa tejto Zmluvy dodržiavať pokyny a podklady objednávateľa, ktoré nie sú v rozpore s ustanoveniami tejto Zmluvy,
  20. neodkladne písomne informovať objednávateľa o každom prípadnom omeškaní, či iných skutočnostiach, ktoré by mohli ohroziť riadne a včasné zhotovenie a/alebo dodanie diela,
  21. poskytnúť oprávnenej osobe objednávateľa alebo inej poverenej osobe objednávateľa informáciu o stave plnenia Zmluvy alebo informáciu súvisiacu s plnením na základe žiadosti objednávateľa s lehotou vybavenia neprevyšujúcou päť kalendárnych dní,
  22. bez zbytočného odkladu prerokúvať s objednávateľom všetky otázky, ktoré by mohli negatívne ovplyvniť zhotovenie diela pri plnení jeho záväzkov podľa tejto Zmluvy,
  23. zabezpečiť vedenie pracovných výkazov kľúčových expertov a ostatných pracovníkov zhotoviteľa a zabezpečiť, aby aj jeho subdodávatelia priebežne viedli pracovné výkazy (okrem prípadov uvedených v tejto Zmluve) a bezodkladne ich poskytnúť na požiadanie objednávateľovi,
  24. umožniť objednávateľovi vykonať audit bezpečnosti dodaného Diela a vývojového prostredia zhotoviteľa na overenie miery dodržiavania bezpečnostných požiadaviek vyplývajúcich z platných a účinných právnych predpisov a zmluvných požiadaviek,
  25. prijať opatrenia na zabezpečenie nápravy zistení z auditu bezpečnosti dodaného Diela,
  26. poskytnúť objednávateľovi a jemu nadriadeným orgánom plnú súčinnosť pri riešení bezpečnostného incidentu a vyšetrovaní bezpečnostnej udalosti, ktoré súvisia s plnením tejto Zmluvy,
  27. poskytnúť objednávateľovi kompletnú dokumentáciu dodaného Diela vrátane administrátorských prístupov,
  28. zabezpečiť, aby zhotovený, dodaný IS ASDR umožňoval poskytovať automatizovaný monitoring dosahovania úrovne poskytovaných služieb stanovených v Servisnej zmluve č. **C-NBS1-000-115-023**.
  29. v prípade požiadavky objednávateľa zabezpečiť zmluvné plnenie (komunikácie, zmluvné výstupy, dokumenty) podľa tejto Zmluvy v anglickom jazyku.
  30. Objednávateľ sa zaväzuje:
      1. zabezpečiť zhotoviteľovi v primeranom rozsahu potrebné informácie a prípadné konzultácie k postaveniu alebo štatútu, organizačnej štruktúre, procesnému riadeniu a vnútorným predpisom objednávateľa,
      2. zabezpečiť pre zhotoviteľa, pri dodržaní bezpečnostných a ďalších predpisov objednávateľa, nevyhnutné poverenia na plnenie tejto Zmluvy,
      3. sprístupniť, pri dodržaní bezpečnostných a ďalších predpisov objednávateľa, technickú, komunikačnú a systémovú infraštruktúru pre zhotovovanie diela a podľa potreby vzdialeného prístupu dohodnutou technológiou a zabezpečiť zhotoviteľovi na jeho žiadosť včasný prístup k všetkým zariadeniam, ku ktorým je jeho prístup potrebný pre zhotovenie diela, vrátane zdrojov energie v rámci priestorov objednávateľa, elektronickej komunikačnej siete, vrátane zabezpečenia vzdialeného prístupu, v rozsahu nevyhnutnom pre riadne zhotovenie diela na náklady objednávateľa, s výnimkou nákladov na prevádzku komunikačnej linky pre vzdialený prístup,
      4. zabezpečiť zhotoviteľovi všetky relevantné legislatívne, metodické, koncepčné, dokumentačné, normatívne a ďalšie materiály týkajúce sa diela, ak bude objednávateľ takými informáciami disponovať a zhotoviteľ ich bude potrebovať k zhotoveniu diela, to však len za predpokladu, že zhotoviteľ nemá k takýmto materiálom sám prístup a len v rozsahu, v akom si tento prístup nevie zhotoviteľ zabezpečiť sám,
      5. zabezpečiť nevyhnutné relevantné prístupy na pracoviská objednávateľa pre zamestnancov zhotoviteľa vykonávajúcich práce na diele počas pracovných dní a počas pracovnej doby objednávateľa,
      6. zabezpečiť vstup na pracoviská objednávateľa výlučne za prítomnosti oprávnenej osoby objednávateľa prípadne v sprievode inej poverenej osoby objednávateľa,
      7. vykonať všetky úkony, ktoré je možné od neho spravodlivo požadovať pri poskytovaní súčinnosti objednávateľa zhotoviteľovi,
      8. informovať zhotoviteľa o všetkých skutočnostiach, ktoré sú významné pre splnenie povinností Zmluvných strán podľa tejto Zmluvy, v súvislosti so zhotovením diela podľa tejto Zmluvy a/alebo o dôvodoch, ktoré objednávateľovi bránia riadne a včas splniť svoje povinnosti podľa tejto Zmluvy, a to do 48 (štyridsiatich ôsmich) hodín odkedy sa o nich objednávateľ dozvedel.

###### **Článok XV**

###### **MLČANLIVOSŤ**

Zhotoviteľ sa zaväzuje zabezpečiť, aby v súvislosti s poskytnutím predmetu Zmluvy nedošlo k sprístupneniu dát objednávateľa a jeho zamestnancov tretím stranám a rovnako sa zaväzuje k takému konaniu, ktoré bude minimalizovať kontakt s dátami na mieru čo najnižšiu, avšak postačujúcu k riadnemu plneniu tejto Zmluvy. Táto povinnosť mlčanlivosti sa vzťahuje aj na subdodávateľov zhotoviteľa, nezaniká ani po ukončení tejto Zmluvy, nie je možné sa jej nijako zbaviť. Zhotoviteľ sa zaväzuje poučiť o povinnosti mlčanlivosti upravenej v tomto článku Zmluvy všetkých svojich zamestnancov a osoby, ktoré s informáciami podliehajúcimi mlčanlivosti prídu do styku a viesť zoznam takto poučených osôb ako aj zoznam osôb, ktorým tieto informácie poskytol, pričom zoznam zahŕňa aj osoby použité subdodávateľmi podľa čl. V bod 1 Prílohy 5 Zmluvy. V prípade porušenia tohto záväzku zhotoviteľom, jeho zamestnancami alebo subdodávateľmi je zhotoviteľ povinný uhradiť objednávateľovi zmluvnú pokutu vo výške 15 000,- eur bez DPH za každý dokázaný prípad zneužitia objednávateľových interných informácií a údajov, pričom uhradením pokuty nie je dotknutý nárok objednávateľa na náhradu škody v plnej výške. Táto zmluvná pokuta je splatná do 30 dní od písomného oznámenia objednávateľa o zistení porušenia záväzku podľa tohto bodu Zmluvy.

###### **Článok XVI**

###### **ZÁVEREČNÉ USTANOVENIA**

1. Odchylné dojednania v Zmluve majú prednosť pred všeobecnými podmienkami k Zmluve podľa prílohy 5 k Zmluve. Zmluvné strany sa dohodli, že v prípade ak bude niektoré z jednotlivých ustanovení tejto Zmluvy považované za neplatné, nevymáhateľné či neúčinné, nebude mať táto skutočnosť vplyv na platnosť zostávajúcich ustanovení Zmluvy. Namiesto neplatného, nevymáhateľného, či neúčinného ustanovenia, bude platiť také ustanovenie, ktoré čo najviac zodpovedá zmyslu a účelu toho ustanovenia.
2. Táto Zmluva (vrátane jej prípadných dodatkov) patrí medzi povinne zverejňované Zmluvy podľa ustanovení § 5a zákona o slobodnom prístupe k informáciám (zákona č. 211/2000 Z. z. v znení neskorších predpisov) v spojení s ustanoveniami § 1 ods. 2 Obchodného zákonníka a ustanoveniami § 47a Občianskeho zákonníka (zákona č. 40/1964 Zb. v znení neskorších predpisov). Zhotoviteľ berie na vedomie zverejnenie tejto Zmluvy (vrátane jej prípadných dodatkov) a faktúr zhotoviteľa doručených objednávateľovi, a to zverejnenie objednávateľom počas doby podľa zákona o slobodnom prístupe k informáciám.
3. Táto Zmluva nadobúda platnosť a je pre Zmluvné strany záväzná odo dňa jej podpísania oprávnenými zástupcami oboch Zmluvných strán; ak oprávnení zástupcovia oboch Zmluvných strán nepodpíšu túto Zmluvu v ten istý deň, tak rozhodujúci je deň neskoršieho podpisu. Táto Zmluva nadobúda účinnosť dňom nasledujúcim po dni jej zverejnenia na webovom sídle (internetovej stránke) objednávateľa v súlade s § 47a ods. 1 Občianskeho zákonníka v spojení s § 1 ods. 2 Obchodného zákonníka a s § 5a ods. 7 a 10 zákona o slobodnom prístupe k informáciám.
4. Právne vzťahy Zmluvných strán výslovne neupravené v tejto Zmluve sa riadia príslušnými ustanoveniami Obchodného zákonníka a všeobecne záväznými právnymi predpismi Slovenskej republiky s ním súvisiacimi.
5. V prípade sporného výkladu ustanovení tejto Zmluvy alebo neplnenia záväzkov Zmluvných strán sa obidve Zmluvné strany budú snažiť prednostne dosiahnuť vzájomnú dohodu. Pokiaľ sa Zmluvné strany nedohodnú, budú sa snažiť dosiahnuť súdny zmier. Prípadné spory týkajúce sa výkladu a realizácie tejto Zmluvy budú riešené vecne a miestne príslušnými súdmi Slovenskej republiky.
6. Túto Zmluvu možno meniť výlučne formou písomných číslovaných dodatkov k tejto Zmluve, podpísaných oprávnenými zástupcami oboch Zmluvných strán v súlade so zákonom o verejnom obstarávaní.
7. Zmluva je vyhotovená v štyroch vyhotoveniach, tri vyhotovenia sú určené pre objednávateľa a jedno vyhotovenie je určené pre zhotoviteľa.
8. Objednávateľ pri spracúvaní osobných údajov dotknutých osôb zhotoviteľa pre účely plnenia tejto Zmluvy postupuje v súlade so zákonom č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov a nariadenia Európskeho parlamentu a Rady (EÚ) č. 2016/679 z 27. apríla 2016 o ochrane fyzických osôb pri spracúvaní osobných údajov a o voľnom pohybe takýchto údajov, ktorým sa zrušuje smernica 95/46/ES. Informácia o podmienkach spracúvania osobných údajov dotknutých osôb je zverejnená na webovom sídle objednávateľa: <https://www.nbs.sk/sk/ochrana-osobnych-udajov>.
9. Neoddeliteľnou súčasťou tejto Zmluvy sú nasledujúce prílohy:

Príloha 1 – Špecifikácia predmetu Zmluvy

Príloha 2 – Cena predmetu Zmluvy

Príloha 3 – Slovník pojmov

Príloha 4 – Kľúčoví experti a zoznam zhotoviteľových subdodávateľov

Príloha 5 – Všeobecné podmienky k Zmluve

1. Zmluvné strany (každá za seba) zhodne záväzne vyhlasujú, že sú oprávnené uzavrieť túto Zmluvu, a že táto Zmluva nebola uzavretá za nevýhodných ani nevyhovujúcich podmienok pre žiadnu Zmluvnú stranu. Súčasne Zmluvné strany (každá za seba) zhodne záväzne vyhlasujú, že sa s touto Zmluvou dôkladne oboznámili a jej obsahu porozumeli, súhlasia s ňou, zaväzujú sa ustanovenia tejto Zmluvy plniť, pričom Zmluvné strany na znak toho, že táto Zmluva je určitá, zrozumiteľná a zodpovedá ich slobodnej vôli, vlastnoručne podpísali túto Zmluvu prostredníctvom svojich oprávnených zástupcov.

|  |  |  |
| --- | --- | --- |
| **Za objednávateľa:** |  | **Za zhotoviteľa:** |
| V Bratislave, dňa .............................. |  | V ................, dňa .............................. |
| ..........................................................................  <vyplní verejný obstarávateľ> |  | ........................................................................  <vyplní uchádzač> |

###### **Príloha 1 – Špecifikácia predmetu Zmluvy**

**A. Požiadavky na dodaný IS ASDR**

(obsahuje okrem iného aj projektové požiadavky a dokumentáciu)

<požiadavky vyjadrené Opisom predmetu zákazky sú neoddeliteľnou súčasťou tejto Zmluvy, pričom **verejný obstarávateľ ich** priloží ako kompletný Opis predmetu zákazky ako Prílohu 1 – Špecifikácia predmetu Zmluvy pred podpisom Zmluvy>

**B. Projektové požiadavky**

Zhotoviteľ sa zaväzuje vykonávanie a dodávanie diela riadiť ako projekt na základe projektovej metodiky, ktorú určuje pracovný predpis objednávateľa č. 20/2020 o projektovom riadení (založená na princípoch metodiky PRINCE2) a na základe projektových požiadaviek, ktoré boli súčasťou súťažných podkladov k zákazke s názvom „*Agendové systémy pre dohľad a reguláciu*“, z ktorej vzišla táto Zmluva, pričom ak o ne zhotoviteľ počas trvania tejto Zmluvy požiada, objednávateľ sa zaväzuje mu ich bezodkladne poskytnúť.

**C. Klasifikácia chýb**

|  |  |
| --- | --- |
| Zásadná chyba (A) | Chyba/nedostatok vylučujúci užívanie projektového výstupu alebo jeho dôležitej a ucelenej časti.  Chyba/nedostatok spôsobuje úplnú stratu funkcionality SW riešenia. Práce nemôžu ďalej pokračovať, operácia sa stáva kritickou pre činnosť NBS a nastáva pohotovostná situácia. Problém na úrovni závažnosti A obsahuje jednu či viac z nasledujúcich charakteristík: dáta sú poškodené / kľúčové funkcie nie sú dostupné/informačný systém spadne a toto sa deje opakovane vždy po reštartovaní. |
| Závažná chyba (B) | Chyba obmedzujúca prevádzku projektového výstupu – SW riešenie, ktorá spôsobuje problémy pri využívaní a prevádzkovaní riešenia alebo jeho časti, ale umožňuje prevádzku, nemá vplyv na kvalitu dát a výsledky spracovania, a ňou spôsobené problémy možno dočasne riešiť organizačnými opatreniami.  SW riešenie/komponent SW riešenia je čiastočne prevádzky schopný. SW riešenie je obmedzené vo funkčnosti v podpore kritických procesov, ale túto chybu je možné eliminovať iným postupom, alebo je obmedzené v podpore nekritických procesov, ale túto chybu nie je možné iným spôsobom eliminovať. |
| Nepodstatná chyba (C) | Ostatné Chyby/nedostatky.  SW riešenie/komponent SW riešenia je obmedzené vo funkčnosti pri podpore procesov, ktoré sú považované za nekritické.  Nastavenie parametrov systému zhotoviteľom. |

**D. Služby Podpora a Údržba**

***Podpora***

* 1. Zhotoviteľ sa zaväzuje poskytovať službu Podpora v súlade s nasledovnou tabuľkou:

| **Tabuľka č. 1** | | | | | | | |
| --- | --- | --- | --- | --- | --- | --- | --- |
| **ID** | **Činnosti** | **Aktivácia služby** | | | **Úroveň služby** | | |
| **Spúšťač** | **Frekvencia** | **Štart** | **Dostupnosť služby** | **Doba odozvy** | **Lehota služby** |
| 1. | Poskytovanie poradenstva (telefonicky, elektronickou poštou, prostredníctvom IS Service Desk) súvisiacich s problematikou bežnej prevádzky dodaného systému a jeho častí ako aj s chybovými hláseniami systému, funkcionality dodaného systému, administrácie dodaného systému | Prijatie požiadavky mailom alebo telefonicky | na | na | 5x8 (8.00-16.00) pracovné dni | do 24 hodín od žiadosti | do 2 pracovných dní od žiadosti |
| 2. | Poskytovanie poradenstva (prostredníctvom IS Service Desk) súvisiacich s postupmi pri zmenách konfigurácie dodaného systému | Prijatie požiadavky mailom alebo telefonicky | na | na | 5x8 (8.00-16.00) pracovné dni | do 24 hodín od žiadosti | do 10 pracovných dní od žiadosti |
| 3. | Posudzovanie návrhov objednávateľa na malé zmeny nastavenia a konfigurácie dodaného systému ako aj konzultácie v rozsahu do 8 osobohodín / 1 požiadavka na zmenu | Prijatie požiadavky mailom alebo telefonicky | na | na | 5x8 (8.00-16.00) pracovné dni | do 24 hodín od žiadosti | do 10 pracovných dní od žiadosti |
| 5. | Sledovanie a vyhodnocovanie aktualizácií softvéru, poskytovanie informácií objednávateľovi o nových verziách a opravách programového vybavenia dodaného informačného systému a použitých softvérov tretích strán spolu s odporúčaním na ich aplikovanie | Kalendár | 1 x 3 mesiace | 1.3.  1.6.  1.9  1.12. | - | - | dohodou |
| 6. | Predkladanie návrhov na zlepšenie výkonnosti dodaného systému | Kalendár | 1 x 3 mesiace | 1.3.  1.6.  1.9  1.12. | - | - | dohodou |

* 1. V rámci služby „Podpora“ bude zhotoviteľ dodávať vysvetlenia na otázky poverených používateľov objednávateľa a poskytovanie krátkych hodnotení vplyvu prípadných požiadaviek objednávateľa na dodaný IS ASDR.
  2. Služba Podpora bude zhotoviteľom poskytovaná buď výkonom činností na mieste, zabezpečeným vzdialeným prístupom, prostredníctvom telefónu alebo elektronickou poštou v systéme objednávateľa určenom na zaznamenávanie prevádzkových incidentov (IS Service Desk).
  3. Služba Podpora poskytovaná zhotoviteľom objednávateľovi zahrňuje aj koordináciu a riadenie poskytovania Servisných služieb poskytovaných objednávateľovi podľa tejto Zmluvy.
  4. Zhotoviteľ sa zaväzuje sledovať zverejňovanie nových verzií komponentov a nových komponentov tretích strán, ktoré sú použité v dodanom informačnom systéme a bezodkladne písomne informovať objednávateľa o dostupnosti nových verzií, pričom sa zaväzuje pripraviť plán na bezodkladné nasadenie nových verzií v súlade s bezpečnostnými pravidlami objednávateľa, ak obsahujú opravu prevádzkových chýb, resp. bezpečnostných hrozieb a zraniteľností.
  5. Zhotoviteľ sa zaväzuje po dohode s objednávateľom zabezpečiť včasnú náhradu komponentov tretích strán, tak aby v prevádzke nebol používaný žiadny komponent, na ktorý nie je zmluvne zabezpečená podpora výrobcu.

1. ***Údržba*** 
   1. Pre účely tejto Zmluvy zmluvy sa pod službou "Údržba" rozumie riešenie a odstraňovanie prevádzkových incidentov podľa závažnosti ako „Zásadný incident“ a „Závažný incident“ a „Nepodstatný incident“ bez ohľadu na to, či príčinou prevádzkového incidentu sú zmeny a/alebo rozšírenia dodaného systému realizované zhotoviteľom a/alebo objednávateľom.

Do tejto oblasti služieb integrálne je zaradené aj odstraňovanie bezpečnostných incidentov identifikovaných počas prevádzky predmetnej Servisnej služby.

Zhotoviteľ sa zaväzuje poskytovať službu Údržba v súlade s nasledovnou tabuľkou:

| **Tabuľka č. 2** | | | | | | | |
| --- | --- | --- | --- | --- | --- | --- | --- |
| **ID** | **Činnosti** | **Aktivácia služby** | | | **Úroveň služby** | | |
| **Spúšťač** | **Frekvencia** | **Štart** | **Dostupnosť služby** | **Doba odozvy** | **Lehota služby** |
|  | Riešenie a odstránenie prevádzkových aj bezpečnostných incidentov klasifikovaných. ako: **„Zásadný incident**“ a obnova riadnej prevádzky buď výkonom činností na mieste, po vzájomnej dohode objednávateľa a poskytovateľa zabezpečeným vzdialeným prístupom | Prijatie hlásenie mailom alebo telefonicky | na | na | 5x8 (8.00-16.00) pracovné dni | do 4 hodín od nahlásenia | do 24 hodín od nahlásenia |
|  | Riešenie a odstránenie prevádzkových aj bezpečnostných incidentov klasifikovaných ako: **„Závažný incident**“ a obnova riadnej prevádzky buď výkonom činností na mieste, po vzájomnej dohode objednávateľa a poskytovateľa zabezpečeným vzdialeným prístupom | Prijatie požiadavky mailom alebo telefonicky | na | na | 5x8 (8.00-16.00) pracovné dni | do 8 hodín od nahlásenia | do 5 pracovných dní od nahlásenia |
|  | Riešenie a odstránenie prevádzkových aj bezpečnostných incidentov klasifikovaných ako: **„Nepodstatný incident“** buď výkonom činností na mieste, po vzájomnej dohode objednávateľa a poskytovateľa zabezpečeným vzdialeným prístupom | Prijatie požiadavky mailom alebo telefonicky | na | na | 5x8 (8.00-16.00) pracovné dni | do 3 pracovných dní od nahlásenia | do 10 pracovných dní od nahlásenia |
|  | Odborná asistencia zamestnancom objednávateľa pri nasadení objednávateľom odsúhlasených nových verzií a opráv prevádzkovaného informačného systému | kalendár alebo na žiadosť | dohodou | dohodou | - | - | dohodou |
|  | Odborná asistencia zamestnancom objednávateľa pri nasadení objednávateľom odsúhlasených opravných balíčkov (patch) do SW tretích strán. | kalendár alebo na žiadosť | dohodou | dohodou | - | - | dohodou |

* 1. Pri poskytovaní služby Údržba je Lehota služby záväzná aj v prípade, ak by pri jednotlivých činnostiach služby Údržba požadovaných objednávateľom počas Dostupnosti služby malo jej dodržanie prekročiť hornú hranicu stanovenej pracovnej doby.
  2. Zhotoviteľ sa zaväzuje v rámci služby Údržba používať nasledovný postup evidovania incidentov v systéme pre evidenciu incidentov objednávateľa:
     1. zhotoviteľ alebo zhotoviteľ zaeviduje prevádzkový incident dodaného systému,
     2. zhotoviteľ analyzuje prevádzkový incident a v rámci analýzy uvedie príčinu incidentu,
     3. zhotoviteľ vyrieši prevádzkový incident a v rámci riešenia uvedie
        1. spôsob vyriešenia prevádzkového incidentu,
        2. dopad na IT dokumentáciu prípadne aj aktualizovanú príslušnú časť IT dokumentácie,
        3. postup na inštalovanie riešenia prevádzkového incidentu,
        4. či riešenie má alebo nemá vplyv na riešenie iných incidentov,
     4. zhotoviteľ dodá riešenie prevádzkového incidentu dohodnutým spôsobom, aby pri implementovaní (nasadení) riešenia prevádzkového incidentu nedochádzalo k vzniku nových prevádzkových incidentov,
     5. objednávateľ zabezpečí otestovanie prevádzkového incidentu po jeho inštalácii (nasadení) v testovacom prostredí - objednávateľ vráti incident na doriešenie zhotoviteľovi v prípade, že prevádzkový incident nie je odstránený,
     6. objednávateľ vykoná inštaláciu (nasadenie) riešenia prevádzkového incidentu podľa postupu na inštalovanie riešenia prevádzkového incidentu,
     7. objednávateľ uzavrie riešenie prevádzkového incidentu a vypracuje protokol o testovaní, alebo uvedie informáciu o výsledkoch testovania do systému pre evidenciu incidentov objednávateľa v prípade, že testovanie preukáže odstránenie prevádzkového incidentu,
     8. objednávateľ môže požiadať zhotoviteľa o účasť pri overení riešenia prevádzkového incidentu a zhotoviteľ je v tomto prípade zaviazaný sa overenia osobne zúčastniť,
     9. objednávateľ po uzavretí prevádzkového incidentu inštaluje (nasadí) otestované riešenie prevádzkového incidentu do produkčného prostredia.
  3. Zhotoviteľ môže na odstránenie incidentov podľa závažnosti s Lehotami služieb použiť dočasné náhradné riešenie (workaround), ktoré objednávateľ odsúhlasí a následne nasadí do procesov a prevádzky IT ako mimoriadne a neodkladné riešenie incidentu.
  4. Ak sa zmluvné strany nedohodnú inak, náhradné riešenie (workaround):
     1. ktoré dočasne eliminovalo vážne chyby alebo nedostatky spôsobujúce zásadný incident systému bude nahradené riadnou opravou, systémovou a trvalou opravou vážnej chyby alebo nedostatku v lehote do 4 pracovných dní po ich nahlásení,
     2. ktoré dočasne eliminovalo chyby a/alebo nedostatky spôsobujúce závažný incident systému bude nahradené riadnou opravou, systémovou a trvalou opravou chyby alebo nedostatku v lehote do 7 pracovných dní po ich nahlásení.
  5. Súčasťou odstraňovania incidentov je aj aktualizácia dokumentácie k dodanému systému v súvislosti s opravou chýb a nedostatkov v dodanom systéme
  6. Klasifikácia incidentov stanovuje poverený zamestnanec objednávateľa podľa závažnosti:

|  |  |
| --- | --- |
| **Tabuľka č. 3** | |
| **Závažnosť/typ incidentu** | **Popis naliehavosti incidentu** |
| Zásadný incident | Do tejto klasifikácie spadajú všetky neplánované výpadky prevádzky systému oznámené zhotoviteľovi objednávateľom, u ktorých sa riešením incidentu zistí, že je spôsobený vážnou chybou alebo nedostatkom systému a táto chyba a/alebo nedostatok zabraňuje jeho riadnemu používaniu v prevádzke nasledovne:   1. Aplikačné funkcie systému nie sú funkčné ako celok, alebo ide o takú chybu alebo nedostatok systému, ktorý neumožní úspešne realizovať bankové procesy v NBS podporované systémom alebo 2. Aplikačné funkcie systému, prostredníctvom ktorých sa realizujú časovo závislé bankové procesy súvisiace najmä s hotovostnými, majetkovými prevodmi a účtovnými procedúrami, nie sú úplne funkčné, alebo 3. Aplikačné funkcie systému, ktoré majú priamy dopad na riadny chod NBS, nie sú funkčné.   Zásadný bezpečnostný incident je bezpečnostný incident, ktorý priamo ohrozuje informačnú bezpečnosť bankových procesov v NBS – v oblasti dôvernosti, integrity alebo dostupnosti informácií |
| Závažný incident | Do tejto klasifikácie spadajú všetky neplánované výpadky prevádzky systému oznámené zhotoviteľovi objednávateľom, u ktorých sa riešením incidentu zistí, že je spôsobený chybou alebo nedostatkom systému a táto chyba a/alebo nedostatok zabraňuje jeho plnohodnotné používaniu v prevádzke nasledovne:   1. Aplikačné funkcie systému neumožňujú vykonanie činnosti a/alebo vytvorenie výstupov, ktoré NBS potrebuje na splnenie svojich záväzkov voči externým subjektom, 2. Aplikačné funkcie systému, prostredníctvom ktorých sa realizujú časovo závislé bankové procesy súvisiace najmä s hotovostnými, majetkovými prevodmi a účtovnými procedúrami, nie sú čiastočne funkčné.   Závažný bezpečnostný incident je bezpečnostný incident, ktorý priamo ohrozuje informačnú bezpečnosť časovo závislých a obsahových bankových procesov v NBS súvisiace s hotovostnými, majetkovými prevodmi a účtovnými procedúrami – v oblasti dôvernosti, integrity alebo dostupnosti informácií |
| Nepodstatný incident | Do tejto klasifikácie spadajú všetky neplánované výpadky prevádzky systému oznámené zhotoviteľovi objednávateľom, ktoré nie sú klasifikované ako závažné alebo zásadné incidenty.  Incidenty tejto klasifikácie síce obmedzujú používanie systému ale v zásade neobmedzujú základné funkcie a prevádzku tohto systému. |

* 1. Zhotoviteľ môže na základe vykonanej analýzy incidentu požiadať objednávateľa o zmenu klasifikácie incidentu. O zmene klasifikácie incidentu rozhoduje poverený zamestnanec objednávateľa na základe analýzy incidentu predloženej zhotoviteľom.
  2. **Bezpečnostný incident** je definovaný v Prílohe č. 5: Slovník pojmov Zmluvy.
  3. Nahlasovanie a poskytovanie súčinnosti pri riešení podozrivých zistení a bezpečnostných incidentov:
     1. Zhotoviteľ sa zaväzuje nahlásiť akékoľvek podozrivé zistenie alebo bezpečnostný incident ihneď po jeho identifikácii.
     2. Zhotoviteľ sa zaväzuje poskytnúť súčinnosť pri analýze podozrivého zistenia alebo bezpečnostného incidentu v rozsahu potrebnom na jeho detailnú identifikáciu, zistenie času vzniku a trvania, rozsahu a príčiny.
     3. Zhotoviteľ sa zaväzuje skontrolovať a identifikovať zmeny v IT infraštruktúre a IS objednávateľa po narušení bezpečnosti.
     4. Zhotoviteľ sa zaväzuje poskytnúť súčinnosť pri odstránení následkov vyplývajúcich z narušenia bezpečnosti,
     5. Zhotoviteľ sa zaväzuje poskytnúť súčinnosť pri návrhu a realizácii opatrení na zamedzenie opakovania podozrivého zistenia alebo bezpečnostného incidentu.
     6. Zhotoviteľ sa zaväzuje povinný poskytnúť súčinnosť pri návrhu a realizácii včasnej identifikácie podozrivého zistenia alebo bezpečnostného incidentu.
     7. V prípade identifikácie falošného poplachu sa zhotoviteľ zaväzuje poskytnúť súčinnosť pri návrhu a realizácii opatrení na zamedzenie jeho opakovania.
  4. Zhotoviteľ sa zaväzuje poskytnúť plnú súčinnosť objednávateľovi pri obnove Servisnej služby pokiaľ samotnú obnovu (napr. nasadenie opravy alebo riešenia) v prostredí NBS realizuje objednávateľ.
  5. Odstraňovanie bezpečnostných zistení - zhotoviteľ jeden krát mesačne vykoná analýzu a vypracuje návrh na odstránenie bezpečnostných zistení, zoznam ktorých dostane od objednávateľa (výstup z interného skeneru zraniteľností objednávateľa). Súčasťou analýzy bude aj prípadný dopad opatrení, ktoré sú súčasťou návrhu na odstránenie bezpečnostných zistení, na funkčnosť a prevádzku systému.

**Požiadavky na doby riešenia incidentov**

|  |  |  |  |  |
| --- | --- | --- | --- | --- |
| Incident | Zadaný | Doba odozvy (v prac. dobe) | Zadaný | Doba odozvy (mimo prac. doby) |
| Zásadný incident | v pracovnej dobe | do 2 hodín od nahlásenia | mimo pracovnej doby | najneskôr ďalší pracovný deň do 8.00 h |
| Závažný incident | v pracovnej dobe | do 4 hodín od nahlásenia | mimo pracovnej doby | najneskôr ďalší pracovný deň do 10.00 h |
| Nepodstatný incident | v pracovnej dobe | do 2 pracovných dní od nahlásenia |  |  |

**Špecifikácia objednávkových služieb zmenové požiadavky**

* 1. Pre účely tejto Zmluvy sa pod pojmom Objednávkové služby (ďalej len „služba Implementácie“) rozumie služba riadenia zmien umožňujúca
     1. Predbežnú analýzu požiadaviek objednávateľa a rámcový návrh ich riešenia
     2. Následnú funkčnú analýzu požiadaviek objednávateľa a detailný návrh ich riešenia vrátane cenovej ponuky
     3. poskytovanie najmä implementačných prác (inštalácia, implementácia dodaného SW, subskripcií a tiež implementovanie produkčného a testovacieho prostredia dodávky v infraštruktúre objednávateľa, poskytnutie integračných prác).
  2. Zhotoviteľ sa zaväzuje poskytnúť objednávateľovi službu Implementácia v rozsahu spolu maximálne *280 osobodní*, ak o vykonanie tejto služby objednávateľ požiada formou písomnej záväznej objednávky vystavenej a doručenej zhotoviteľovi a v množstve v akom o to objednávateľ touto záväznou písomnou objednávkou požiada.
  3. Objednávateľ požaduje, aby zhotoviteľ poskytoval službu "Implementácia" tak, aby pri poskytnutí tejto služby nedošlo k zásahu do autorských práv tretích osôb, ktoré sa podieľali na implementácii dodaného systému.
  4. Zhotoviteľ sa zaväzuje poskytovať službu Implementácia v súlade s požiadavkami na ňu, ktoré sú upravené v Zadaní projektu (PID, kapitola riadenia zmien). Proces uplatnenia služby Implementácie predchádza procesu upravenom v bode D Prílohy 1 tejto Zmluvy:

| **ID** | **Služba / Činnosti** | **Aktivácia služby** | | | **Úroveň služby** | | |
| --- | --- | --- | --- | --- | --- | --- | --- |
| **Spúšťač** | **Frekvencia** | **Štart** | **Dostupnosť služby** | **Doba odozvy** | **Lehota služby** |
| 1. | Vykonať predbežnú analýzu a vypracovať písomnú ponuku na funkčnú analýzu požiadavky a na návrh riešenia | Požiadavka mailom | n/a | n/a | 5x8 (8.00-16.00) pracovné dni | do 3 pracovných dní od požiadavky | do 5 pracovných dní od požiadavky |
| 2. | Vykonať funkčnú analýzu požiadavky a vypracovať návrh riešenia | Podľa objednávky | n/a | n/a | 5x8 (8.00-16.00) pracovné dni |  | podľa objednávky |
| 3. | Realizácia požiadavky, aktualizácia sprievodnej dokumentácie dodaného systému | Podľa objednávky | n/a | n/a | 5x8 (8.00-16.00) pracovné dni |  | podľa objednávky |

* 1. Zhotoviteľ sa zaväzuje poskytovať službu Implementácie nasledujúcim spôsobom:
     1. objednávateľ zašle zhotoviteľovi požiadavku,
     2. zhotoviteľ vypracuje ponuku na analýzu požiadavky a na návrh riešenia,
     3. objednávateľ vyhodnotí ponuku na analýzu požiadavky a na návrh riešenia a v prípade jej akceptovania zašle zhotoviteľovi objednávku na vypracovanie analýzy požiadavky a návrhu riešenia,
     4. zhotoviteľ vykoná analýzu požiadavky objednávateľa a vypracuje návrh riešenia a
     5. objednávateľ vyhodnotí návrh riešenia a v prípade jeho akceptovania a prijatia rozhodnutia o realizácii požiadavky zašle zhotoviteľovi objednávku na realizáciu riešenia,
     6. v prípade rozsiahlej požiadavky objednávateľ môže požiadať zhotoviteľa najprv o vypracovanie ponuky na analýzu požiadavky a jej realizáciu a následne o vypracovanie ponuky na návrh riešenia a samotnú realizáciu riešenia.
  2. Požiadavka týkajúca sa poskytnutia služby Implementácie bude v písomnej forme odovzdaná zhotoviteľovi na predbežnú analýzu. Táto požiadavka musí obsahovať:
     1. názov požiadavky a poradové číslo požiadavky,
     2. popis a dôvod požadovaných úprav,
     3. očakávané dopady týchto úprav – napr. nová funkčnosť a pod. a
     4. podpis oprávnenej osoby na strane objednávateľa.
  3. Objednávateľ požaduje, aby zhotoviteľ na základe požiadavky objednávateľa na predbežnú analýzu najneskôr do 5 pracovných dní od obdržania požiadavky vypracoval písomnú ponuku na analýzu požiadavky a na návrh riešenia. Táto písomná ponuka musí obsahovať:
     1. odkaz na pôvodnú požiadavku,
     2. záväznú cenu za analýzu a návrh riešenia,
     3. dobu realizácie a termín ukončenia,
     4. predbežný návrh harmonogramu analýzy spolu s popisom činností, ktoré plánuje vykonať počas analýzy a návrhu riešenia a
     5. podpis(y) zodpovedného(ých) zástupcu(ov) zhotoviteľa.
  4. Objednávateľ na základe vyhodnotenia ponuky rozhodne o prijatí alebo odmietnutí tejto ponuky. V prípade odmietnutia ponuky môže navrhnúť zhotoviteľovi, aby prehodnotil ponuku a predložil novú ponuku na analýzu požiadavky a na návrh riešenia.
  5. Po schválení ponuky objednávateľ vystaví objednávku na funkčnú analýzu požiadavky a návrh riešenia, pričom v objednávke zohľadní zhotoviteľom navrhovanú dobu realizácie. Funkčnú analýzu požiadavky a návrh riešenia realizuje zhotoviteľ až po obdržaní objednávky na funkčnú analýzu požiadavky a návrh riešenia, a to najneskôr do termínu určeného v objednávke.
  6. Objednávateľ požaduje, aby zhotoviteľ na základe objednávky analyzoval požiadavku objednávateľa a písomne navrhol riešenie spolu s návrhom harmonogramu implementácie a pevnej ceny. Návrh riešenia musí obsahovať:
     1. odkaz na pôvodnú požiadavku,
     2. detailný popis riešenia (doplnkom sú i odkazy do pôvodnej dokumentácie) a jeho dopad na systém,
     3. záväznú cenu za realizáciu navrhovaného riešenia s rozpisom doby realizácie,
     4. predbežný návrh harmonogramu implementácie riešenia s dobou realizáciu navrhovaného riešenia a termínom ukončenia,
     5. podpis(y) zodpovedného(ých) zástupcu(ov) zhotoviteľa.
  7. Objednávateľ na základe vyhodnotenia funkčnej analýzy a návrhu riešenia rozhodne, či túto funkčnú analýzu a návrh riešenia akceptuje a podpíše protokol „Protokol o prijatí analýzy a návrhu riešenia požiadavky v rámci dodaného systému“, pričom dátumom prevzatia je dátum uvedený v protokole o prijatí analýzy. Protokol o prijatí analýzy a návrhu riešenia je vyhotovený v dvoch rovnopisoch, objednávateľ aj zhotoviteľ obdržia po jednom vyhotovení protokolu o prijatí analýzy.

V prípade, že bude mať objednávateľ výhrady k vyhodnoteniu analýzy a návrhu riešenia je objednávateľ oprávnený navrhnúť zhotoviteľovi, aby prehodnotil predovšetkým navrhovaný spôsob, čas a harmonogram implementácie riešenia a predložil novú analýzu a návrh riešenia.

Ak objednávateľ rozhodne, že sa požiadavka bude realizovať v súlade s analýzou a návrhom riešenia, zašle zhotoviteľovi objednávku na realizáciu požiadavky, pričom v objednávke zohľadní zhotoviteľom navrhovanú dobu realizácie riešenia. K samotnej realizácii riešenia pristúpi zhotoviteľ až po obdržaní objednávky na realizáciu riešenia v termíne stanovenom v objednávke.

* 1. V prípade požiadavky, kde na základe dohody objednávateľa a zhotoviteľa pre stanovenie spôsobu realizácie požiadavky objednávateľa, harmonogramu realizácie požiadavky objednávateľa a pevnej ceny za realizáciu požiadavky objednávateľa nie je potrebná samostatná analýza požiadavky a návrh riešenia, môže objednávateľ zaslať objednávku na realizáciu požiadavky bez toho, aby bol dodržaný postup poskytovania služby implementácie popísaný v bode 5.3., 5.4., 5.5, 5.6, 5.7., t.j. môže požiadať zhotoviteľa na vytvorenie analýzy a realizáciu riešenia.
  2. Objednávateľ požaduje, aby bol dodržaný nasledovný postup pri prevzatí upraveného prevádzkovaného IS alebo jeho časti:
     1. zhotoviteľ dodá úpravu systému alebo jeho časti,
     2. zhotoviteľ dodá návrh postupov pre overenie funkčnosti úpravy dodaného systému v termíne, ktorý bude uvedený v návrhu harmonogramu implementácie, avšak najneskôr k termínu dodania riešenia. Objednávateľ v prípade potreby je oprávnený požiadať zhotoviteľa o zmenu alebo doplnenie zhotoviteľom predložených návrhov postupov, ktoré zhotoviteľ po prípadnej konzultácií s objednávateľom zapracuje,
     3. zhotoviteľ dodá na jednom médiu oddelene aktualizáciu tej časti inštalačných a používateľských príručiek a technickej dokumentácie systému, ktorá bola službou dotknutá, a taktiež úplné aktualizované inštalačné a používateľské príručky a technickú dokumentáciu systému doplnenú o tieto zmeny najneskôr 5 pracovných dní pred začiatkom overenia funkčnosti, pokiaľ nebude vzájomne dohodnuté inak,
     4. v prípade, že úprava systému sa týka IT zariadenia alebo jeho časti zhotoviteľ dodá úpravu dodaného informačného systému najneskôr v deň overovania jeho funkčnosti ,
     5. objednávateľ overí funkčnosť upraveného systému alebo jeho časti v podmienkach objednávateľa, za účasti zhotoviteľa, pokiaľ nebude vzájomne dohodnuté inak,
     6. objednávateľ vyhodnotí úspešnosť overenia na základe splnenia objednávateľom vypracovaných a vzájomne schválených kritérií, ktoré budú vztiahnuté na počet a závažnosť nedostatkov,
     7. objednávateľ potvrdí po úspešnom ukončení overenia prevzatie úpravy systému alebo jeho časti podpisom protokolu o plnení služby Implementácia dodaného systému, ktorého súčasťou bude protokol o akceptácii upraveného dodaného informačného systému, alebo jeho časti - „Protokol o akceptácií dodaného systému“, pričom dátumom prevzatia je dátum uvedený v protokole o plnení služby implementácia. Protokol o plnení služby Implementácia úpravy systému alebo jeho časti je vyhotovený v piatich rovnopisoch, pričom objednávateľ obdrží štyri a zhotoviteľ jedno vyhotovenie tohto protokolu,
     8. súčasťou dodávky úpravy dodaného informačného systému budú aj postupy, na základe ktorých bude môcť objednávateľ vykonávať zmeny a/alebo rozšírenia dodaného systému bez predchádzajúceho súhlasu zhotoviteľa.
     9. súčasťou dodávky úpravy dodaného informačného systému je aj aktualizácia dokumentácie k dodanému systému v súvislosti s opravou chýb a nedostatkov v dodanom systéme
  3. Platba za analýzu požiadavky a návrh riešenia bude realizovaná na základe objednávateľom podpísaného protokolu o prijatí analýzy a návrhu riešenia požiadavky a k nej zhotoviteľom vystavenej faktúry podľa objednávky na analýzu požiadavky a návrh riešenia.
  4. Platba za realizáciu riešenia bude uskutočnená na základe objednávateľom podpísaného protokolu plnenia služby Implementácia a k nej zhotoviteľom vystavenej faktúry podľa objednávky na realizáciu riešenia.

**E. Zoznam dodaného SW zhotoviteľa a SW 3. strán**

***a. dodaný SW zhotoviteľa***

|  |  |  |  |  |  |  |
| --- | --- | --- | --- | --- | --- | --- |
| **Poradie** | **Názov s popisom** | **Výrobca/autor a typ použitého SW** | **Licencia k SW** | **Počet ks** | **Jednotková cena (na 1 rok)** | **Celková cena** |
| 1 | vyplní úspešný uchádzač | vyplní úspešný uchádzač | vyplní úspešný uchádzač | vyplní úspešný uchádzač | vyplní úspešný uchádzač | vyplní úspešný uchádzač |
| x | ... | ... | .. | ... | ... | ... |
| **Spolu:** | | **-** | - | vyplní úspešný uchádzač | vyplní úspešný uchádzač | vyplní úspešný uchádzač |

***b. dodaný SW 3. strán***

|  |  |  |  |  |  |  |
| --- | --- | --- | --- | --- | --- | --- |
| **Poradie** | **Názov s popisom** | **Výrobca/autor a typ použitého SW** | **Licencia k SW** | **Počet ks** | **Jednotková cena (na 1 rok)** | **Celková cena** |
| 1 | vyplní úspešný uchádzač | vyplní úspešný uchádzač | vyplní úspešný uchádzač | vyplní úspešný uchádzač | vyplní úspešný uchádzač | vyplní úspešný uchádzač |
| x | ... | ... | ... | ... | ... | ... |
| **Spolu:** | | - | - | vyplní úspešný uchádzač | vyplní úspešný uchádzač | vyplní úspešný uchádzač |

**E Licenčné podmienky dodaného SW 3. strán**

<vyplní/priloží úspešný uchádzač >

###### **Príloha 2 – Celková cena predmetu Zmluvy a OPCIE**

***Tabuľka 1 – dodávka Diela a Objednávkové služby***

|  |  |  |  |  |
| --- | --- | --- | --- | --- |
| **Položka** | **Označenie s popisom** | **Jednotková cena v eurách bez DPH za osobodeň** | **Maximálny počet osobodní** | **Cena v eurách**  **bez DPH** |
| **P1** | Cena za vytvorenie a dodanie Diela – IS ASDR  *(okrem položky P2)* | - | *-* | vyplní úspešný uchádzač |
| **P2** | Služby zmenové požiadavky  (Objednávkové služby - bod 2.1.14. Zmluvy) | *<vyplní uchádzač>* | **280** | vyplní úspešný uchádzač |
|  | Celková cena za dielo = P1+P2 |  |  | vyplní úspešný uchádzač |

***Tabuľka 2 – dodávka OPCIE***

|  |  |  |
| --- | --- | --- |
| **Položka** | **Označenie s popisom** | **Cena v eurách**  **bez DPH** |
| **P1** | Fáza 2 Diela – OPCIA (bod 2.1.15. Zmluvy) | *<vyplní uchádzač>* |

###### **Príloha 3 – Slovník pojmov**

|  |  |
| --- | --- |
| **Pojem (y) / Výraz / Skratka** | **Vysvetlenie Pojmu / Výrazu / Skratky** |
| **API sandbox** | **izolované testovacie prostredie** poskytujúce rozhrania (API) objednávateľa a/alebo tretích osôb, ktoré:   * umožňuje **bezpečné testovanie integrácie a volaní API bez dopadu na produkčné prostredie**, * využíva **testovacie alebo anonymizované dáta**, prípadne syntetické dáta, * môže využívať mocky a/alebo simulátory podľa tejto zmluvy, * je určené na **vývoj, testovanie a overovanie správnosti integrácií** zo strany zhotoviteľa a tretích osôb poverených objednávateľom. |
| **Bezpečnostný incident** | Bezpečnostný incident je akákoľvek udalosť narušenia bezpečnosti služby IT alebo niektorého jej komponentu, ktorej následkom bola  • strata dôvernosti údajov, únik/zničenie údajov alebo narušenie ich integrity alebo  • obmedzenie alebo odmietnutie dostupnosti služby IT alebo  • narušenie bezpečnostných mechanizmov alebo  • poškodenie mena NBS |
| **Bezpečnostná hrozba** | Bezpečnostná hrozba je zverejnená/nahlásená/detegovaná bezpečnostná zraniteľnosť alebo varovanie, ktoré sa týka služby IT alebo niektorého jej komponentu. |
| **Dielo** | Zmluvné strany rozumejú všetky služby, práce a súvisiace plnenia, ktoré je zhotoviteľ povinný plniť za podmienok tejto Zmluvy v prospech objednávateľa, vrátane udelenia licenčných práv na používanie diela a dodanie dokumentácie diela. Zmluvne stanovené práce a služby predstavujú okrem uvedeného v článku I bode 2 Zmluvy:   1. spracovanie plánu projektu, vykonanie revízií plánu projektu, čiastkových plánov, 2. riadenie projektu na strane zhotoviteľa, 3. vypracovanie projektovej a sprievodnej dokumentácie dodávaného systému, 4. analýza zmien dodávaného systému podľa požiadaviek objednávateľa, 5. analýza a návrh riešenia, prototypovanie 6. implementácia dodávaného systému, 7. školenia používateľov dodávaného systému, 8. príprava, podpora a pomoc pri vykonaní testovania dodávaného systému, opravy produktov a sprievodnej dokumentácie dodávaného systému a podpora pri vykonaní regresného testovania dodávaného systému, 9. vypracovanie testovacích scenárov pre všetky typy testov vykonávaných používateľmi obstarávateľa, 10. príprava, podpora a pomoc pri nasadení do produkcie , vykonaní skúšobnej prevádzky, opravy produktov a sprievodnej dokumentácie dodávaného systému a podpora pri vykonaní regresného testovania dodávaného systému. 11. Monitorovanie priebehu prác a napredovania projektu, či je v zhode so schváleným plánom projektu a následne pravidelné informovanie o stave 12. Akceptačné protokoly pre systémové a integračné, bezpečnostné, záťažové, používateľské testy ) 13. Testovanie migrácií ) 14. Školenie personálu ) 15. Migrácia produkčných dát ) 16. Nasadenie do produkcie (vyhodnotenie) 17. Vykonanie Skúšobnej prevádzky) |
| **Doba odozvy** | rozumie sa časové obdobie, počas ktorého je zhotoviteľ povinný začať vykonávať príslušnú činnosť od nahlásenia požiadavky objednávateľa na jej vykonanie. |
| **Dodať podľa tejto Zmluvy, Odovzdať** | Zmluvné strany rozumejú dodanie dodávky, uvedenej v popise predmetu Zmluvy a záväzkoch zhotoviteľa v tejto Zmluve zhotoviteľom objednávateľovi podľa Zmluvných podmienok, záväzkov, štandardov, postupov a oprávnení uvedených v tejto Zmluve. Táto skutočnosť musí byť písomne potvrdená zhotoviteľom a objednávateľom v príslušnom protokole. |
| **Dodávaný/dodaný predmet Zmluvy alebo dodávaný/dodaný IS ASDR** | Dielo, ktoré je predmetom tejto Zmluvy. |
| **Dokumentácia** | dokumentáciou sa rozumie najmä Detailný návrh riešenia (DNR), Používateľská dokumentácia, Technická dokumentácia, Inštalačná dokumentácia, Administrátorská dokumentácia, Dokumentácia pre školenia a iná dokumentácia, ktorá vyplýva z ustanovení tejto Zmluvy alebo ktorá čo i len sčasti súvisí s vyhotovením a dodaním diela /dodaného predmetu Zmluvy, taktiež je definovaná v Prílohe č. 1 – Opis predmetu zákazky |
| **Dostupnosť služby** | rozumie sa čas, kedy je služba zhotoviteľa poskytovaná objednávateľovi. |
| **Dôverná informácia druhej Zmluvnej strany** | Zmluvné strany rozumejú každý dokument, materiál, myšlienku, údaje alebo iné informácie vzťahujúce sa k výskumu a vývoju, obchodným tajomstvám, bankovým a služobným tajomstvám alebo obchodným záležitostiam zhotoviteľa alebo objednávateľa alebo sú označené ako dôverné, a ktorejkoľvek zo strán dané druhou stranou iba pre účely tejto Zmluvy. |
| **FTE** | ako Full-Time Equivalent znamená ekvivalent jedného plného pracovného úväzku. Na účely tejto Zmluvy sa za 1,0 FTE považuje pracovný čas v rozsahu 160 hodín práce za kalendárny mesiac, pričom 8 hodín práce predstavuje 1 osobodeň.  FTEmesiac = celkový počet hodín odpracovaných kľúčovými expertmi na plnení Zmluvy/počet hodín zodpovedajúci 1,0 FTE v danom mesiaci. Do celkového počtu hodín sa započítava len čas, ktorý kľúčoví experti preukázateľne strávili plnením predmetu Zmluvy. |
| **HW** | je hardvérový produkt, t. j. hotový výrobok/tovar týkajúci sa alebo predstavujúci celkové technické vybavenie počítača, servera alebo iného technického zariadenia; HW samostatne nie je výsledkom tvorivej duševnej činnosti, ale súčasťou HW môže byť aj SW alebo SW 3. strany. |
| **Čas zvýšenej starostlivosti** | Rozumie sa pracovné dni spracovania, výpočtu a účtovania miezd v Národnej banke Slovenska v pracovných dňoch od 1.dňa v kalendárnom mesiaci po 7. deň v kalendárnom mesiaci. |
| **Chyba** | Chybu predstavuje akékoľvek nesplnenie požiadaviek na dodávaný predmet Zmluvy, nesplnenie stanovených štandardov, neschválené odchýlky od stanovenej funkcionality dodávaného predmetu Zmluvy, nedodržanie postupov stanovených pre analýzu, návrh, implementovanie, testovanie a spracovanie dokumentácie dodávaného predmetu Zmluvy a používanie iných ako stanovených softvérových nástrojov. Chybu predstavuje aj nevykonávanie alebo iba čiastočné vykonávanie funkcií komponentov, modulov, objektov a programov špecifikovaných v sprievodnej dokumentácií dodávaného predmetu Zmluvy. |
| **Incident** | každá udalosť, ktorá nie je štandardnou funkčnosťou dodávaného predmetu Zmluvy, infraštruktúry dodávaného predmetu Zmluvy alebo prevádzky osobných počítačov používateľov dodávaného predmetu Zmluvy a môže spôsobiť alebo spôsobila výpadok alebo zníženie funkcionality a výkonnostných parametrov dodávaného predmetu Zmluvy, infraštruktúry dodávaného predmetu Zmluvy alebo prevádzky osobných počítačov používateľov dodávaného predmetu Zmluvy. |
| **Inštalácia** | Zmluvné strany rozumejú inštaláciu všetkých komponentov, programov a dát dodávaného predmetu Zmluvy. Táto inštalácia môže byť vykonaná testovacom prostredí a/alebo v produkčnom prostredí u objednávateľa. |
| **Kľúčoví pracovníci** | Riešitelia na strane zhotoviteľa: Kľúčový expert č. 1, Kľúčový pracovník č. 2, Kľúčový expert č. 3, Kľúčový expert č. 4, Kľúčový expert č. 5, Kľúčový expert č. 6. Bližšia zodpovednosť kľúčových pracovníkov je upravená v Prílohe č. 4 k Zmluve. |
| **Konfigurácia** | konfigurácia je úplný technický popis logicky zviazanej sady konfiguračných položiek potrebný pre tvorbu, testovanie, prevzatie, inštaláciu, prevádzku, údržbu a podporu dodávaného predmetu Zmluvy. Zahŕňa dodávaný predmetu Zmluvy a jeho sprievodnú dokumentáciu. |
| **Konfigurácia, verzia** | konfigurácia môže mať niekoľko verzií zobrazujúcich kompletizáciu dodávaného predmetu Zmluvy. Konfigurácia prechádza úpravami pri vývoji, testovaní a opravovaní zistených chýb alebo implementácii požiadaviek na zmenu. Prvá verzia konfigurácie je zaznamenaná ako verzia 1.00.0. Zmeny konfigurácie sú odlišované číslom verzie, revízie a čiastkovej revízie. |
| **Kontrola kvality** | kontrola kvality je porovnaním produktu (alebo skupiny súvisiacich produktov) s odsúhlasenými kritériami kvality. Tieto kritéria sú definované pre všetky typy produktov a sú súčasťou sprievodnej dokumentácie. |
| **KPI** | Metrika (meraný parameter), ktorá pomáha riadiť a spravovať proces, IT službu alebo aktivitu. Je možné merať rôzne metriky (parametre - typicky počet, čas, kapacita), ale iba najdôležitejšie z nich sa definujú ako KPI a používajú sa pre aktívne manažovanie a reportovanie procesu, IT služby, alebo aktivity. |
| **Kritérium kvality** | kritérium kvality predstavuje tie charakteristiky produktu, ktoré určujú, či produkt spĺňa požiadavky pre produkt stanovené. |
| **Kvalita** | celkový súhrn znakov prvku, ktoré ovplyvňujú jeho schopnosť uspokojiť stanovené a predpokladané potreby. |
| **Mock/Mocky** | Mock/mocky softvérového komponenta alebo konfigurácia, ktorá dočasne nahrádza neexistujúce alebo nedostupné rozhranie alebo službu integrovaného systému, pričom:   * vracia preddefinované alebo parametrizované odpovede na požadované volania, * spravidla nereplikuje kompletnú biznis logiku integrovaného systému, * slúži na základné overenie správnosti integrácie (napr. formátov správ, volania API, základných scenárov), * nie je určená na produkčné používanie, ale výlučne na účely vývoja a testovania. |
| **Modul** | je od zvyšku dodaného predmetu Zmluvy oddeliteľná časť vytvorená zhotoviteľom pri plnení tejto Zmluvy, a ktorá je bez úpravy použiteľná aj tretími osobami, aj na iné alebo podobné účely, ako je účel vyplývajúci z tejto Zmluvy. |
| **Nedostatok** | predstavuje nesplnenie skúšobnej podmienky stanovenej na overenie požadovaných funkčných, technických, prevádzkových a bezpečnostných vlastností dodávaného predmetu Zmluvy počas akceptácie predmetu Zmluvy. |
| **Osobodeň** | Zmluvné strany rozumejú práce a služby 1 osoby počas 8 hodín pracovného dňa |
| **Osobohodina** | rozumie 60 minút poskytnutia plnenia Zmluvy zo strany zhotoviteľa. |
| **Podozrivá udalosť** | Podozrivá udalosť, ktorá sa týka služby IT alebo niektorého jej komponentu, je anomália, neštandardné správanie, podozrivá aktivita, identifikovaný neúspešný pokus o narušenie bezpečnosti, opakované neúspešné/úspešné pokusy o komunikáciu s podozrivými IP adresami, využívanie neštandardných portov, použitie nepovolených služieb (vzdialený prístup, anonymizačné služby, ťažba kryptomien, a pod.), atď. |
| **Požiadavka na zmenu** | predstavuje prostriedok na modifikáciu dodávaného predmetu Zmluvy, t.j. akýkoľvek návrh a podnet, ktorého cieľom je zmeniť vlastnosti dodávaného predmetu Zmluvy voči požiadavkám na predmetu Zmluvy so zámerom zlepšiť vlastnosti dodávaného predmetu Zmluvy a podporiť úspešnosť realizácie projektu. |
| **Pracovná doba** | Za pracovnú dobu sa pre účely Zmluvy rozumie časové obdobie v pracovných dňoch medzi 8.00 h – 16.00 h, pričom pre účely odstraňovania incidentov dodávaného predmetu Zmluvy sa pracovnou dobou počas Skúšobnej prevádzky dodávaného systému rozumie časové obdobie medzi 7.00 – 23.00 h v pracovných dňoch platobného systému TARGET2, ktorými sú všetky dni okrem soboty, nedele, Nového roku, Veľkého piatku a Veľkonočného pondelka (podľa kalendára platného v sídle ECB),1. mája, prvého sviatku vianočného a druhého sviatku vianočného . |
| **Pracovný výkaz** | Pracovný výkaz obsahuje najmenej tieto údaje:  a) identifikáciu zákazky (názov, číslo zmluvy) a zhotoviteľa, b) meno a priezvisko kľúčového experta a jeho rolu podľa Zmluvy, c) obdobie, za ktoré sa Pracovný výkaz predkladá (mesiac/rok), d) prehľad činností v členení podľa jednotlivých dní, a to:   * dátum, * stručný popis vykonanej činnosti, * počet odpracovaných hodín v daný deň, * miesto výkonu (napr. sídlo objednávateľa, sídlo zhotoviteľa, online), * väzbu na príslušný zmluvný výstup alebo čiastkový cieľ, e) súhrnný počet hodín za príslušné obdobie a kumulatívny počet hodín od začiatku plnenia Zmluvy, f) vyhlásenie kľúčového experta o pravdivosti údajov, g) podpis kľúčového experta, podpis zodpovednej osoby dodávateľa a potvrdenie (schválenie) poverenej osoby objednávateľa. |
| **Prevzatý, Prevzatie, Prevziať** | pojmy „Prevzatý“, ”Prevzatie”, Prevziať“ tak ako sú uvádzané v Zmluve znamenajú pre obidve Zmluvné strany, že:   1. akákoľvek dodávka uvedená v popise predmetu tejto Zmluvy a/alebo akýkoľvek záväzok zhotoviteľa boli zo strany zhotoviteľa fyzicky dodané objednávateľovi v mieste objednávateľa za účelom ich prevzatia napr. na informovanie objednávateľa, na vykonanie akceptácie, na vykonanie pripomienkovania a akceptovania dokumentov, na zaistenie kvality riadenia projektu a na zaistenie kvality dodávaného predmetu Zmluvy a objednávateľ ich k uvedenému účelu fyzicky prevzal. 2. fyzické prevzatie dodávky a/alebo záväzku zhotoviteľa potvrdia zhotoviteľ a objednávateľ písomne v Akceptačnom protokole. |
| **Prijatý, Prijatie, Prijať** | pojmy „Prijatý“, ”Prijatie”, „Prijať“ tak, ako sú uvádzané v Zmluve znamenajú pre obidve Zmluvné strany, že:   1. akákoľvek dodávka uvedená v popise predmetu tejto Zmluvy a/alebo akýkoľvek záväzok zhotoviteľa boli zo strany zhotoviteľa splnené podľa podmienok, štandardov, procedúr a kritérií tejto Zmluvy, a ktorých splnenie objednávateľ podľa podmienok tejto Zmluvy písomne odsúhlasil (akceptoval), 2. akákoľvek dodávka uvedená v popise predmetu tejto Zmluvy a/alebo akýkoľvek záväzok zhotoviteľa boli na základe predchádzajúceho objednávateľom odsúhlaseného splnenia (akceptácie) fyzicky dodané zhotoviteľom objednávateľovi v mieste objednávateľa a ktoré objednávateľ fyzicky prijal. |
| **Problém** | predstavuje akúkoľvek skutočnosť identifikovanú počas a priamo súvisiace s realizáciou predmetu Zmluvy, ktorú zhotoviteľ a/alebo objednávateľ považujú za prekážku pri ďalšej realizácii predmetu Zmluvy podľa schváleného plánu projektu. |
| **Produkčné prostredie** | Zmluvné strany rozumejú technické zariadenia a programové vybavenie (softvér) a všetky údaje nachádzajúce sa u objednávateľa vrátane nastavenia ich parametrov určené k produkčnej prevádzke dodávaného predmetu Zmluvy. |
| **Produkt** | predstavuje akýkoľvek výstup projektu, t.j. softvér, hardvér, dokumentácia a údaje.  Popis produktu popisuje jeho účel, formát (podobu), prvky, z ktorých sa skladá, t.j. komponenty, a kvalitatívne kritéria, ktorým musia vyhovieť. Každý produkt má svoj popis. Čiastkové produkty komplexných produktov môžu mať svoje vlastné popisy a samotné sa môže skladať z ďalších produktov, podproduktov. |
| **Proprietárny SW** | je softvér 3. strany na ktorý sa nevzťahujú osobitné licenčné podmienky upravené v Zmluve. |
| **Prostredie** | Zmluvné strany rozumejú testovacie a/alebo produkčné prostredie objednávateľa, ktoré je inštalované v priestoroch objednávateľa na používanie s dodávaným predmetom Zmluvy. |
| **Riadenie** | proces plánovania, zabezpečenia, kontrolovania a vyhodnocovania činností pri realizácii projektu a kompletizovaní dodávaného predmetu Zmluvy. |
| **Riziko** | predstavuje akúkoľvek skutočnosť identifikovanú pred začatím realizácie projektu, resp. začatím realizácie jednotlivých fáz/etáp projektu, ktoré môžu negatívne ovplyvniť úspešnosť realizácie projektu a kvalitu dodávaného predmetu Zmluvy, a ktorých dopad na úspešnosť realizácie projektu je možné včasným prijatím protiopatrení zmenšiť alebo odstrániť. |
| **SW** | je softvérový produkt/softvérové riešenie, ktoré spĺňa znaky počítačového programu/počítačových programov, a tvorí súčasť dodaného predmetu Zmluvy vrátane s ním súvisiacej dokumentácie a manuálov a bol dodaný zhotoviteľom v rámci plnenia tejto Zmluvy. |
| **SW 3. strany** | je softvérový produkt/softvérové riešenie, ktoré spĺňa znaky preexistentného obchodne dostupného softvéru, preexistentného obchodne nedostupného softvéru, preexistentného open source softvéru |
| **Simulátor/simulátory** | simulátor softvérového komponenta alebo prostredie, ktoré napodobňuje správanie integrovaného systému v širšom rozsahu, než je tomu pri mockoch, a to najmä tak, že:   * umožňuje vykonávať komplexnejšie testovacie scenáre (vrátane chybových stavov, výnimiek, časových odoziev a pod.), * replikuje vybrané prvky biznis logiky a spracovania údajov integrovaného systému v rozsahu potrebnom na riadne otestovanie integrácie, * slúži na funkčné, integračné a výkonnostné testovanie, * nie je produkčným systémom a používa sa výlučne na účely vývoja a testovania. |
| **Testovacie prostredie** | Zmluvné strany rozumejú technické zariadenia a programové vybavenie (softvér) a všetky údaje nachádzajúce sa u objednávateľa vrátane nastavenia ich parametrov určené k akceptácií dodávaného predmetu Zmluvy. |
| **Uchádzač, úspešný uchádzač** | zhotoviteľ; pojem vyskytujúci sa v Prílohe č. 1 – Opis predmetu zákazky. |
| **Verejný obstarávateľ** | NBS, objednávateľ; |
| **Výkaz** | Zmluvné strany rozumejú tlačový výstup vyhotovený vo formáte a grafickej úprave, ktorý je predpísaný internými právnymi predpismi objednávateľa alebo všeobecne záväznými právnymi predpismi~~.~~ Tlač môže byť vykonávaná na (čistý) papier formátu A4 a A3 podľa formátu požadovaného výkazu. |
| **Zhotoviteľ** | subjekt/organizácia/spoločnosť/firma, ktorá dodáva, zabezpečuje a zodpovedá za dodávky, práce a služby uvedené v popise predmetu tejto Zmluvy a vo svojich záväzkoch v tejto Zmluve pre objednávateľa. |
| **Zmluva, Zmluva, táto Zmluva, tejto Zmluvy** | rozumie sa Zmluva číslo č. **C-NBS1-000-115-022**. Uvedený pojem zahŕňa Zmluvu vrátane všetkých príloh, ktoré tvoria jej neoddeliteľnú súčasť a každý iný dokument, ktorý sa dohodne medzi stranami a výslovne určí, aby tvoril súčasť tejto Zmluvy a zahŕňa každú zmenu tejto Zmluvy, ktorú Zmluvné strany dohodli písomne. |
| **Zmluvná strana** | rozumie sa objednávateľ alebo zhotoviteľ. |

###### **Príloha 4 – Kľúčoví experti a zoznam zhotoviteľových subdodávateľov**

**Kľúčoví pracovníci**

|  |
| --- |
| **Kľúčový expert č. 1 Senior projektový manažér <vyplní uchádzač: meno a priezvisko pracovníka>** |
| **Rola:** Senior projektový manažér je zodpovedný za riadenie projektu – vytvorenie a dodanie predmetu zákazky. Nakoľko ide o komplexný projekt, ktorý bude dodávaný mnohými paralelnými aktivitami a je zasadený do projektového prostredia veľkej organizácie - tzn. paralelne prebiehajúcich iných projektov, je potrebné aby mal dostatočné pracovné skúsenosti, vrátane certifikátu pre takto komplexnú prácu.  **Odborná prax:** má odbornú prax na pozícii projektový manažér v trvaní minimálne päť (5) rokov; t*úto podmienku účasti uchádzač preukazuje predložením* *vlastnoručne podpísaného profesijného životopisu osoby určenej ako Senior projektový manažér.*  **Skúsenosť:** má **minimálne dve (2)** osobné praktické skúsenosti s riadením tímov v zákazkách na vytvorenie a dodanie komplexného informačného systému, ktorý digitalizoval a automatizoval pracovné kroky a postupy vo viacerých procesných oblastiach, v pozícii projektového manažéra   * finančná hodnota zákazky predstavuje minimálne sumu **500 000 eur bez DPH** * zákazka bola realizovaná v období predchádzajúcich päť (5) rokov počítaných od vyhlásenia verejného obstarávania; *túto podmienku účasti uchádzač preukazuje predložením* *informácií o osobnej praktickej skúsenosti osoby určenej ako Senior projektový manažér.*   **Certifikát:** je držiteľom platného certifikátu pre oblasť projektového riadenia minimálne na úrovni PRINCE 2 Practitioner alebo ekvivalent (IPMA stupeň B, PMI CAPM na obdobnej úrovni ako PRINCE 2 Practitioner) vydaný akreditačnou a certifikačnou autoritou; *túto podmienku účasti uchádzač preukazuje predložením kópie certifikátu osoby určenej ako Senior projektový manažér.* |

|  |
| --- |
| **Kľúčový expert č. 2 Senior manažér kvality <vyplní uchádzač: meno a priezvisko pracovníka>** |
| **Rola:** Senior manažér riadenia kvality v komplexnom projekte je povinný zabezpečiť, aby všetky aspekty projektu - od vstupného zadania projektu (opisu predmetu zákazky, zmluvy o dielo), cez plánovanie, po realizáciu a jeho ukončenie - splnili stanovené požiadavky objednávateľa (vlastníka projektu) a noriem, resp. regulácií týkajúcich sa kvality výstupov.  **Odborná prax:** má odbornú prax na pozícii manažéra kvality alebo projektového manažéra v trvaní minimálne päť (5) rokov; *túto podmienku účasti uchádzač preukazuje predložením vlastnoručne podpísaného profesijného životopisu* *osoby určenej ako Senior manažér riadenia kvality.*  **Skúsenosť:** má **minimálne dve (2)** osobné praktické skúsenosti s riadením kvality v zákazkách na vytvorenie a dodanie komplexného informačného systému, ktorý digitalizoval a automatizoval pracovné kroky a postupy vo viacerých procesných oblastiach, v pozícii manažér riadenia kvality  • finančná hodnota zákazky predstavuje minimálne sumu **500 000 eur bez DPH**  • zákazka bola realizovaná v období predchádzajúcich päť (5) rokov počítaných od vyhlásenia verejného obstarávania; *túto podmienku účasti uchádzač preukazuje predložením* *informácií o osobnej praktickej skúsenosti osoby určenej ako**Senior manažér riadenia kvality.*  **Certifikát:** je držiteľom platného certifikátu pre oblasť projektového riadenia minimálne na úrovni PRINCE 2 Practitioner alebo ekvivalent (IPMA stupeň B, PMI CAPM na obdobnej úrovni ako PRINCE 2 Practitioner) vydaný akreditačnou a certifikačnou autoritou; *túto podmienku účasti uchádzač preukazuje predložením kópie certifikátu osoby určenej ako Senior manažér riadenia kvality.* |

|  |
| --- |
| **Kľúčový expert č. 3 Senior biznis analytik IT služieb a systémov <vyplní uchádzač: meno a priezvisko pracovníka>**  **a Kľúčový expert č. 3 Senior biznis analytik IT služieb a systémov <vyplní uchádzač: meno a priezvisko pracovníka>** |
| **Rola:** Senior biznis analytik IT služieb a systémovje zodpovedný za analýzu všetkých relevantných biznis požiadaviek na služby a funkcionality systému a návrh procesov tak, aby navrhované riešenie spĺňalo požiadavky používateľov. Nakoľko ide v projekte o väčší počet biznis procesov, ktoré sú vykonávané desiatkami zamestnancov, je potrebné aby bol expert certifikovaný na štandardnú metodiku procesov na úroveň skúseného používateľa.  **Odborná prax:** má odbornú prax na pozícii biznis analytika IT služieb alebo pozícii produktového manažéra alebo ak pracovná náplň obsahovala analýzu a návrh IKT služieb a procesov, a systémov v trvaní minimálne päť (5) rokov; *túto podmienku účasti uchádzač preukazuje predložením* *vlastnoručne podpísaného profesijného životopisu osoby určenej ako Senior biznis analytik IT služieb a systémov.*  **Skúsenosť:** má **minimálne dve (2)** osobné praktické skúsenosti s implementáciou alebo návrhom informačného systému v zákazkách na vytvorenie a dodanie komplexného informačného systému, ktorý digitalizoval a automatizoval pracovné kroky a postupy vo viacerých procesných oblastiach, v pozícii biznis analytik IT služieb a systémov  • finančná hodnota zákazky predstavuje minimálne sumu **500 000 eur bez DPH**  • zákazka bola realizovaná v období predchádzajúcich päť (5) rokov počítaných od vyhlásenia verejného obstarávania; *túto podmienku účasti uchádzač preukazuje predložením* *informácií o osobnej praktickej skúsenosti osoby určenej ako Senior biznis analytik IT služieb a systémov.*  **Certifikát:** je držiteľom platného certifikátu z oblasti riadenia IKT procesov a služieb minimálne na úrovni COBIT Foundation alebo ekvivalent (ITIL Foundation, Six Sigma Green Belt) vydaný akreditačnou a certifikačnou autoritou; *túto podmienku účasti uchádzač preukazuje predložením kópie certifikátu osoby určenej ako Senior biznis analytik IT služieb a systémov.* |

|  |
| --- |
| **Kľúčový expert č. 4 Hlavný IT architekt <vyplní uchádzač: meno a priezvisko pracovníka>** |
| **Rola:** Hlavný IT architekt je zodpovedný za celkový návrh riešenia, aby jeho jednotlivé vrstvy a komponenty spĺňali všetky požiadavky (biznis, funkčné, nefunkčné) a zároveň bolo navrhnuté podľa architektonických štandardov a pravidiel. Dielo bude vytvárané a zakomponované do komplexného IT prostredia veľkej organizácie, je potrebné aby okrem praktických skúseností bol certifikovaný aj na štandardnú metodiku.  **Odborná prax:** má odbornú prax na pozícii hlavný IT architekt v trvaní minimálne päť (5) rokov, *túto podmienku účasti uchádzač preukazuje predložením* *vlastnoručne podpísaného profesijného životopisu osoby určenej ako Hlavný IT architekt;* (výkon činnosti na pozícii Hlavný IT architekt predstavuje odbornú prax v oblasti riadenia a dizajnu podnikovej IT architektúry, architektonických návrhov, technickej prípravy a architektonického dohľadu nad implementáciou IT projektov v pozícii hlavného IT architekta).  **Skúsenosť:** má **minimálne dve (2)** osobné praktické skúsenosti s realizáciou architektonického návrhu, technickej prípravy a architektonického dohľadu nad implementáciou v zákazkách na vytvorenie a dodanie komplexného informačného systému, ktorý digitalizoval a automatizoval pracovné kroky a postupy vo viacerých procesných oblastiach, v pozícii hlavný IT architekt  • finančná hodnota zákazky predstavuje minimálne sumu **500 000 eur bez DPH**  • zákazka bola realizovaná v období predchádzajúcich päť (5) rokov počítaných od vyhlásenia verejného obstarávania; *túto podmienku účasti uchádzač preukazuje predložením informácií o osobnej praktickej skúsenosti osoby určenej ako Hlavný IT architekt.*  **Certifikát:** je držiteľom platného certifikátu z oblasti riadenia IT architektúry pre štandardnú metodiku v úrovni certifikácie TOGAF vydaný akreditačnou a certifikačnou autoritou; *túto podmienku účasti uchádzač preukazuje predložením kópie certifikátu osoby určenej ako Hlavný IT architekt.* |

|  |
| --- |
| **Kľúčový expert č. 5 Senior expert pre informačnú bezpečnosť<vyplní uchádzač: meno a priezvisko pracovníka>** |
| **Rola:** Senior expert pre informačnú bezpečnosť je zodpovedný za návrh architektúry informačnej a kybernetickej bezpečnosti dodávaného informačného systému podľa požiadaviek a kontrolu jej implementáciu v riešení. Komplexnosť IKT prostredia objednávateľa a rozsah bezpečnostných pravidiel, ktoré ju regulujú vyžaduje, aby bol expert certifikovaný na štandardnú a komplexnú metodiku.  **Odborná prax:** má odbornú prax na pozícii experta pre informačnú bezpečnosť v trvaní minimálne päť (5) rokov, *túto podmienku účasti uchádzač preukazuje predložením vlastnoručne podpísaného profesijného životopisu osoby určenej ako Senior manažér riadenia kvality*; (výkon činnosti na pozícii Senior expert pre informačnú bezpečnosť predstavuje odbornú prax v oblasti IT bezpečnostných návrhov, technickej prípravy a architektonického dohľadu nad implementáciou požiadaviek informačnej a kybernetickej bezpečnosti v IT projektoch, resp. v pozícii manažéra informačnej a kybernetickej bezpečnosti).  **Skúsenosť:** má **minimálne dve (2)** osobné praktické skúsenosti s realizáciou IT bezpečnostných návrhov, technickej prípravy a IT architektonického dohľadu nad implementáciou požiadaviek informačnej a kybernetickej bezpečnosti v zákazkách na vytvorenie a dodanie komplexného informačného systému, ktorý digitalizoval a automatizoval pracovné kroky a postupy vo viacerých procesných oblastiach, v pozícii expert pre informačnú bezpečnosť  • finančná hodnota zákazky predstavuje minimálne sumu **500 000 eur bez DPH**  • zákazka bola realizovaná v období predchádzajúcich päť (5) rokov počítaných od vyhlásenia verejného obstarávania; *túto podmienku účasti uchádzač preukazuje predložením informácií o osobnej praktickej skúsenosti* *osoby určenej ako Senior manažér riadenia kvality.*  **Certifikát:** je držiteľom platného certifikátu z oblasti riadenia IKT bezpečnosti (CISM®, CISSP, CISA alebo iného ekvivalentného certifikátu); *túto podmienku účasti uchádzač preukazuje predložením kópie certifikátu osoby určenej ako Senior manažér riadenia kvality.* |

|  |
| --- |
| **Kľúčový expert č. 6 Hlavný manažér pre testovanie <vyplní uchádzač: meno a priezvisko pracovníka>** |
| **Rola:** Hlavný manažér pre testovanie je zodpovedný za prípravu plánu a stratégie testovania, za priebeh procesu testovania a zaškoľovania užívateľov. Pre zabezpečenie potrebnej kvality týchto aktivít a výstupov v prostredí objednávateľa, koordináciu viacerých tímov, je potrebné, aby bol expert vyškolený na štandardnú metodiku.  **Odborná prax:** má odbornú prax na pozícii manažér pre testovanie v trvaní minimálne päť (5) rokov; *túto podmienku účasti uchádzač preukazuje predložením vlastnoručne podpísaného profesijného životopisu osoby určenej ako Hlavný manažér pre testovanie;* (výkon činnosti na pozícii Hlavný manažér pre testovanie predstavuje tvorbu testovacích scenárov, analýzu biznis zadaní a komunikáciu s vývojárskym tímom, prípravu a realizáciu manuálnych a automatizovaných testov, skúsenosti s používaním bug track-ovacích nástrojov (napr. JIRA), praktické znalosti metodík SW testovania.  **Skúsenosť:** má minimálne dve (2) osobné praktické skúsenosti s realizáciou testovania v zákazkách na vytvorenie a dodanie komplexného informačného systému, ktorý digitalizoval a automatizoval pracovné kroky a postupy vo viacerých procesných oblastiach, v pozícii manažér pre testovanie  • finančná hodnota zákazky predstavuje minimálne sumu **500 000 eur bez DPH**  • zákazka bola realizovaná v období predchádzajúcich päť (5) rokov počítaných od vyhlásenia verejného obstarávania; *túto podmienku účasti uchádzač preukazuje predložením* *informácií o osobnej praktickej skúsenosti osoby určenej ako Hlavný manažér pre testovanie.*  **Certifikát:** je držiteľom platného certifikátu z oblasti testovania systémov, Advanced Level Test Manager (CTAL-TM) alebo certifikátu ISTQB Certified Tester Advanced Level (CTFL) alebo ekvivalent; *túto podmienku účasti uchádzač preukazuje predložením kópie certifikátu osoby určenej ako Hlavný manažér pre testovanie.* |

**Zoznam subdodávateľov zhotoviteľa**

*(V prípade plnenia predmetu Zmluvy subdodávateľom vyplní úspešný uchádzač podľa § 41 zákona o verejnom obstarávaní)*

V súlade s ustanovením § 41 ods. 3 zákona o verejnom obstarávaní verejný obstarávateľ požaduje od úspešného uchádzača (dodávateľa), aby najneskôr v čase uzavretia tejto Zmluvy uviedol:

1. údaje všetkých známych subdodávateľoch v rozsahu obchodné meno, sídlo, IČO, zápis do príslušného obchodného registra
2. údaje o osobe oprávnenej konať za subdodávateľa v rozsahu meno a priezvisko, adresa pobytu, dátum narodenia.

Úspešný uchádzač môže pridať toľko riadkov v tabuľke koľko potrebuje.

V prípade, ak úspešný uchádzač nebude mať subdodávateľov uvedie túto skutočnosť v tejto prílohe.

|  |  |  |
| --- | --- | --- |
| Subdodávateľ | | Údaje o osobe oprávnenej konať za subdodávateľa |
| 1. | <vyplní uchádzač> | <vyplní uchádzač> |

###### **Príloha 5**

###### **Všeobecné podmienky k Zmluve**

(ďalej aj „všeobecné podmienky“, alebo „podmienky“)

Tieto všeobecné podmienky tvoria ako Príloha 5 neoddeliteľnú súčasť Zmluvy (ďalej len „Zmluva“). Odchylné dojednania v Zmluve uzavretej v zmysle týchto všeobecných podmienok majú prednosť pred ustanoveniami uvedenými v týchto všeobecných podmienkach.

###### **Článok I**

###### **Zodpovednosť za vady, chyby, záruka a odstraňovanie vád, chýb**

1. Zhotoviteľ zodpovedá za to, že predmet Zmluvy (dielo) alebo akákoľvek jeho časť dodaná, poskytnutá na základe tejto Zmluvy bude mať vlastnosti a funkcionalitu požadovanú objednávateľom,  bude poskytnutá v dohodnutom čase a jej poskytnutím nebude ohrozená prevádzka iného informačného systému objednávateľa.
2. Zhotoviteľ zodpovedá za to, že dodaný predmet Zmluvy (dielo) alebo akákoľvek jeho časť ku dňu podpisu Akceptačného protokolu dodávky diela a počas záručnej doby je bez vád.
3. Zhotoviteľ zaručuje, že predmet Zmluvy (dielo) alebo akákoľvek jeho časť v čase jeho poskytnutia/odovzdania nemá vecné a právne vady predovšetkým nie je zaťažený právami tretích osôb z priemyselného alebo iného duševného vlastníctva. Zhotoviteľ sa zaväzuje nahradiť objednávateľovi škodu spôsobenú uplatnením nárokov tretích osôb z titulu porušenia ich chránených práv súvisiacich s plnením zhotoviteľa alebo jeho subdodávateľov podľa tejto Zmluvy.
4. Zhotoviteľ zodpovedá za vady, ktoré má predmet Zmluvy (dielo) alebo akákoľvek jeho časť v okamihu jeho odovzdania a to aj v prípade, keď sa vada stane zjavnou (objednávateľ ju objaví) až po tomto okamihu a počas záručnej doby. Záručná doba na dodaný predmet Zmluvy (dielo) resp. jeho časť v zmysle tejto Zmluvy začína plynúť odo dňa podpisu Akceptačného protokolu dodávky diela objednávateľom a trvá 24 mesiacov.
5. Objednávateľ je povinný oznámiť zhotoviteľovi vady dodaného predmetu Zmluvy podľa tohto článku kedykoľvek do uplynutia záručnej doby, a to bez zbytočného odkladu po tom, kedy sa objednávateľ o výskyte vady dodaného predmetu Zmluvy dozvedel. Objednávateľ je oprávnený požadovať od zhotoviteľa bezplatné odstránenie vady dodaného predmetu Zmluvy, na ktorú sa vzťahuje záruka podľa tejto Zmluvy, a to bezodkladne, ak sa Zmluvné strany písomne nedohodnú na osobitnej lehote. Ak zhotoviteľ neodstráni vadu dodaného predmetu Zmluvy (diela) podľa predchádzajúcej vety, je objednávateľ oprávnený zabezpečiť odstránenie vád predmetu Zmluvy (diela) iným vhodným spôsobom na náklady zhotoviteľa.
6. Nahlásenie chyby, vady zo strany objednávateľa sa vykoná prioritne prostredníctvom objednávateľovho vzdialeného prístupu (IS Service desk). V rámci nahlásenia chyby, vady objednávateľ najmä opíše, ako sa predmetná vada predmetu Zmluvy prejavuje; ak to vie posúdiť, uvedie tiež o chybu, vadu akej úrovne/ kategórie podľa klasifikácie v zmysle tejto Zmluvy sa jedná. Zhotoviteľ je oprávnený posúdiť správnosť kategorizácie/klasifikácie chyby objednávateľom. V prípade nesprávnej kategorizácie chyby, vady objednávateľom je zhotoviteľ oprávnený odôvodnene odmietnuť kategorizáciu chyby, vady objednávateľom. Ak objednávateľ nevie posúdiť, o chybu, vadu akej kategórie sa jedná, pre účely určenia lehoty na odstránenie vád sa bude táto považovať za nepodstatnú chybu (C). Prijatie nahlásenia chyby, vady zhotoviteľ bezodkladne potvrdí objednávateľovi v IS Service desk a predmetnú chybu, vadu bezplatne v primerane stanovenej lehote objednávateľom, počítanej počnúc nahlásením chyby, vady v súlade s týmto bodom tejto Zmluvy, na svoje náklady odstráni. Zmluvné strany sa zaväzujú potvrdiť odstránenie chyby, vady v zápisnici o odstránení vady podpísanej oboma Zmluvnými stranami, v ktorej uvedú aj predmet chyby, vady, spôsob a čas jej odstránenia, alebo prostredníctvom IS Service Desk objednávateľa.
7. Nároky z vád sa nedotýkajú nároku na náhradu škody a nároku na Zmluvnú pokutu.
8. Za účelom odstránenia pochybností sa stanovuje, že treba rozlišovať medzi:

a) chybou dodaného predmetu Zmluvy, na ktorú sa vzťahuje záručná doba v zmysle Zmluvy a práva a povinnosti Zmluvných strán sa budú riadiť Zmluvou;

b) vadou Servisných služieb spôsobenou neposkytnutím Servisných služieb podľa Servisnej Zmluvy riadne, a v takom prípade sa budú práva a povinnosti Zmluvných strán v súvislosti s takou vadou riadiť Servisnou Zmluvou.

1. Ustanovenia tohto článku Zmluvy sa nebudú uplatňovať na časti predmetu Zmluvy majúce povahu softvérového produktu tretej strany (proprietárny SW), kde rozsah a obsah zodpovednosti za vady, a obsah záruky je daný výlučne licenčnými podmienkami vzťahujúcimi sa k takémuto softvérovému produktu tretej strany.

###### **Článok II**

###### **Vzdialený prístup**

1. Objednávateľ umožní zhotoviteľovi vzdialený prístup k dielu alebo čiastkovému plneniu s využitím systému pre vzdialený prístup objednávateľa. Tento vzdialený prístup bude pre zhotoviteľa zriadený v nevyhnutnom rozsahu, v ktorom je potrebný na plnenie Zmluvy.
2. Zhotoviteľ bude využívať vzdialený prístup v dňoch a časoch, ako je stanovené v popisoch pre dostupnosť služieb v Prílohe č. 3 tejto Zmluvy, a to výlučne na poskytovanie predmetu Zmluvy poskytovaných zhotoviteľovom na základe Zmluvy.
3. Objednávateľ poskytuje vzdialený prístup pre zhotoviteľa bez akýchkoľvek záruk a vyhradzuje si právo dočasne prerušiť poskytovanie vzdialeného prístupu v prípade podozrenia na jeho zneužitie alebo aj bez udania dôvodu. Takéto prerušenie poskytovania vzdialeného prístupu nemôže byť chápané ako prekážka vo výkone poskytovania vzdialeného prístupu alebo porušenie Zmluvy a zhotoviteľ si z tohto titulu nemôže nárokovať akúkoľvek náhradu škody alebo zľavy v ostatných Zmluvných vzťahoch medzi objednávateľom a zhotoviteľom. Ak príde k prerušeniu poskytovania vzdialeného prístupu objednávateľom bez udania dôvodu, zhotoviteľ sa nedostane do omeškania s povinnosťou podľa Zmluvy.
4. Objednávateľ poskytuje zhotoviteľovi podporu pre systém pre vzdialený prístup v pracovných dňoch v čase 8:00 h až 16:00 h.
5. Zhotoviteľ je oprávnený požiadať o zriadenie prístupového účtu externého používateľa iba pre osoby oprávnené vzdialene pristupovať v mene zhotoviteľa podľa článku II týchto všeobecných podmienok.
6. Zhotoviteľ je oprávnený požiadať o vzdialený prístup k IKT objednávateľa prostredníctvom oprávnenej osoby. Schvaľovanie vzdialeného prístupu externého používateľa prebieha podľa osobitných vnútorných právnych predpisov objednávateľa, s ktorými bude zhotoviteľ oboznámený.
7. Zhotoviteľ sa zaväzuje, že zabezpečí, aby externí používatelia pri vzdialenom prístupe dodržiavali všetky Zmluvné a všeobecne záväzné právne predpisy vzťahujúce sa k vzdialenému prístupu k IKT objednávateľa. Zhotoviteľ sa ďalej zaväzuje, že po nadobudnutí účinnosti Zmluvy sa riadne a preukázateľne oboznámi so všetkými relevantnými vnútornými právnymi predpismi objednávateľa týkajúcimi sa informačnej bezpečnosti.
8. Zhotoviteľ sa zaväzuje, že zabezpečí, aby jeho externí používatelia dodržiavali povinnosti externých používateľov uvedené v tomto bode. Externý používateľ je povinný:

a) dodržiavať pravidlá a postupy podľa bodu 10. až 16. tohto článku,

b) požiadať oprávnenú osobu objednávateľa o neodkladné zablokovanie svojho prístupového účtu v prípade výskytu akejkoľvek udalosti, v dôsledku ktorej by mohlo dôjsť k zneužitiu vzdialeného prístupu zriadeného externému používateľovi,

c) pri výskyte závažnej udalosti týkajúcej sa chránených informácií neodkladne informovať oprávnenú osobu objednávateľa,

d) upozorniť oprávnenú osobu objednávateľa na zistené nedostatky, ktoré sa vyskytnú počas vzdialeného prístupu,

e) poskytnúť súčinnosť pri riešení incidentov týkajúcich sa vzdialeného prístupu,

f) vrátiť hardvérový token alebo iný fyzický prostriedok, ktorý mu bol pridelený pri zriadení používateľského účtu a ktorý sa využíva pre potreby viacfaktorovej autentifikácie, pri zrušení alebo ukončení využívania vzdialeného prístupu.

1. Porušenie záväzkov zhotoviteľa uvedených (aj jednotlivo určených) v bodoch 7., 8.,10., 11., 12., 13., 14., 15., 16. a 17. tohto článku všeobecných podmienok sa považuje za podstatné porušenie Zmluvy.
2. Zmluvné strany sa dohodli, že zriadenie a prevádzka prístupových účtov pre externých používateľov zhotoviteľa sa nespoplatňuje. Vzdialený prístup nie je zo strany zhotoviteľa nárokovateľný a zhotoviteľ rešpektuje právo objednávateľa zriaďovať vzdialené prístupy v rozsahu, ktorý objednávateľ považuje za potrebný.
3. Externý používateľ pri využívaní vzdialeného prístupu postupuje podľa používateľskej dokumentácie, ktorá mu bude dodaná po zriadení jeho prístupového účtu. Dokumentácia obsahuje:

a) Postup pre kontrolu výpočtovej techniky pred pripojením,

b) Postup pre vzdialené pripojenie a odpojenie,

c) Postup pre nahlasovanie incidentov,

d) Poučenie používateľov vzdialeného prístupu.

1. Externý používateľ smie na vzdialené pripojenie do NBS používať iba schválenú výpočtovú techniku uvedenú v žiadosti o zriadenie/zrušenie prístupového účtu externého používateľa s aktualizovaným operačným systémom a inštalovaným a aktuálnym antivírusovým softvérom.´
2. Nie je dovolené vzdialene sa pripájať k IKT objednávateľa z výpočtovej techniky, ktorá obsahuje alebo obsahovala počítačový vírus alebo škodlivý softvér, o ktorom bol externý používateľ notifikovaný antivírusovým softvérom a ktorý nebol odborne odstránený.
3. Externý používateľ nesmie hardvérový token, alebo iný fyzický prostriedok, ktorý sa využíva pre potreby viacfaktorovej autentifikácie poskytnúť inej osobe a je povinný v najkratšom možnom čase ohlásiť jeho stratu alebo odcudzenie kontaktnej osobe objednávateľa.
4. Externý používateľ nesmie počas využívania vzdialeného prístupu opustiť pripojenú výpočtovú techniku, dovoliť iným osobám prístup k tejto technike, alebo sledovanie jej aktívnej obrazovky.
5. Externý používateľ smie vzdialene pristupovať výhradne k IS a infraštruktúram IS, ktoré sú definované v bode 1 tohto článku.
6. Externý používateľ nesmie na virtuálne PC inštalovať žiadny dodatočný softvér. V prípade potreby inštalácie dodatočného softvéru na virtuálne PC o jej vykonanie požiada kontaktnú osobu objednávateľa.
7. Zhotoviteľ sa zaväzuje, že vráti objednávateľovi všetky technické prostriedky a vybavenie, ktoré mu boli zo strany objednávateľa poskytnuté za účelom vzdialeného prístupu, najneskôr do 5 dní od dňa ukončenia trvanie Zmluvy.
8. V prípade nedodržania záväzku zhotoviteľa podľa bodu 18., bude objednávateľ oprávnený uplatniť voči zhotoviteľovi Zmluvnú pokutu, ktorú sa Zhotoviteľ zaväzuje uhradiť. Zmluvná pokuta sa vypočíta ako súčin poplatku 200 eur s DPH (ktorý pokrýva náklady objednávateľa na technické vybavenie jedného používateľa) a počtu používateľov zhotoviteľa.
9. Zhotoviteľ sa zaväzuje objednávateľovi uhradiť Zmluvnú pokutu do 14 pracovných dní od doručenia písomného uplatnenia Zmluvnej pokuty (výzvou resp. doručením faktúry) zo strany objednávateľa. Čiastku Zmluvnej pokuty uhradí Zhotoviteľ objednávateľovi bezhotovostným prevodom. Údaje pre vykonanie bezhotovostného prevodu Zmluvnej pokuty oznámi objednávateľ zhotoviteľovi v písomnom uplatnení Zmluvnej pokuty. Nárok objednávateľa na náhradu celej škody spôsobenej porušením tejto povinnosti zhotoviteľa nie je zaplatením zmluvnej pokuty dotknutý.

###### **Článok III**

###### **Informačná bezpečnosť**

1. Zhotoviteľ sa v súvislosti s plnením predmetu Zmluvy zaväzuje dodržiavať pri podpore prevádzky dodanej integračnej platformy bezpečnostnú politiku objednávateľa a objednávateľom vydané platné bezpečnostné smernice a štandardy, ktoré mu objednávateľ bezodkladne poskytne po nadobudnutí účinnosti Zmluvy.
2. Oprávnené osoby a pracovníci zhotoviteľa, ktorí budú vykonávať pre objednávateľa činnosti súvisiace s plnením Zmluvy, musia byť poučení o povinnostiach podľa predchádzajúceho bodu tohto článku a o tomto poučení musí zhotoviteľ vytvoriť záznam, ktorý bude podpísaný poučenou osobou a osobou, ktorá poučenie vykonala. Za riadne poučenie zodpovedá zhotoviteľ. Zhotoviteľ je povinný predložiť objednávateľovi potvrdenie o oboznámení zamestnancov a subdodávateľov s platnými bezpečnostnými štandardmi objednávateľa.
3. Zhotoviteľ sa zaväzuje v priebehu trvania vykonávania diela priebežne sledovať a vyhodnocovať bezpečnosť a odolnosť čiastkového plnenia voči aktuálne známym typom útokov, resp. poskytovať súčinnosť objednávateľovi pri zaisťovaní bezpečnosti odolnosti.
4. Zhotoviteľ sa zaväzuje poskytnúť objednávateľovi kontaktnú osobu zodpovednú za kybernetickú bezpečnosť zhotoviteľa.
5. Objednávateľ je oprávnený zaslať kontaktnej osobe zhotoviteľa informácie ohľadom podozrení na bezpečnostne relevantné udalosti týkajúce sa zhotoviteľa.
6. Objednávateľ je oprávnený na zisťovanie stavu kybernetickej bezpečnosti zhotoviteľa použiť služby tretích strán.
7. Objednávateľ je oprávnený zbierať informácie o kybernetickej bezpečnosti IT prostredia zhotoviteľa bez predchádzajúceho upozornenia a oznámenia rozsahu a spôsobu zisťovania.
8. Zhotoviteľ poskytne objednávateľovi písomné vyjadrenie k odstráneniu príčin problémov v oblasti kybernetickej bezpečnosti.
9. V prípade kritických nedostatkov v kybernetickej bezpečnosti  musí zhotoviteľ zabezpečiť bezodkladnú nápravu nedostatkov. Každý takýto kritický nedostatok v kybernetickej bezpečnosti bude evidovaný, riadený, sledovaný a vyhodnocovaný ako bezpečnostný incident.
10. Zhotoviteľ sa zaväzuje informovať objednávateľa o každom svojom závažnom bezpečnostnom incidente.
11. Zhotoviteľ sa zaväzuje vytvoriť, aplikovať a dodržiavať písomne vypracované pravidlá bezpečného vývoja počas celej doby trvania Zmluvného vzťahu a na požiadanie poskytnúť NBS.
12. Zhotoviteľ sa zaväzuje, že jeho zamestnanci a osoby ktoré sa podieľajú na tvorbe a úpravách zdrojových kódov sú preukázateľne regulárne vyškolení na bezpečný vývoj aplikácií.
13. Pravidlá bezpečného vývoja aplikácií obsahujú oblasti podľa “best practices”, ako napr. komentáre, funkčné testovanie, predchádzanie typickým bezpečnostným chybám, pravidelné bezpečnostné testovanie kódu integrované do procesu vývoja.
14. Objednávateľ je oprávnený posúdiť pravidlá bezpečného vývoja informačných systémov, aplikácií zhotoviteľa prostredníctvom tretej strany.
15. Zhotoviteľ sa zaväzuje dodržiavať štandardy stanovené objednávateľom a zakomponovať ich do svojich pravidiel bezpečného vývoja aplikácií pre dodaný predmet Zmluvy a zmeny dodaného predmetu Zmluvy poskytované pre objednávateľa.
16. Ak odovzdávané dielo/zmena dodaného diela obsahuje bezpečnostné nedostatky, ktoré sú klasifikované objednávateľom ako zásadný bezpečnostný incident, tak toto dielo/zmena nebude prevzaté do prevádzky objednávateľa, kým nebudú uvedené bezpečnostné nedostatky primerane odstránené, resp. ošetrené.
17. Súčasťou akceptácie akejkoľvek zmeny zo strany NBS je prehlásenie zhotoviteľa, že boli vykonané všetky predpísané úkony, existuje k nim dokumentácia a kód neobsahuje žiadne známe zraniteľnosti
18. Objednávateľ je oprávnený vykonávať preverenie bezpečnosti diela, pričom zhotoviteľ sa zaväzuje poskytnúť potrebnú súčinnosť (napr. dokumentáciu, vysvetlenia). Objednávateľ je oprávnený na preverenie bezpečnosti diela/zmeny použiť služby tretích strán.

###### **Článok IV**

###### **Ochrana dôverných informácií**

1. Dôverné informácie sú všetky informácie sprístupnené, poskytnuté objednávateľom zhotoviteľovi počas trvania Zmluvy, ktoré nie sú verejne prístupné, a to najmä technické, obchodné, finančné alebo všetky iné informácie, ktoré objednávateľ poskytne zhotoviteľovi v akejkoľvek podobe či už zachytené hmotne alebo ústne poskytnuté, ako aj informácie prijaté od inej osoby ako je objednávateľ, pokiaľ je táto osoba zaviazaná s nimi nakladať ako s dôvernými (ďalej len „dôverné informácie“).
2. Dôvernými informáciami nie sú informácie, ktoré sú, alebo sa následne stanú verejne dostupnými inak ako porušením povinností podľa tejto Zmluvy zhotoviteľom, verejne dostupnými sa stávajú dňom zverejnenia.
3. Zhotoviteľ sa zaväzuje:

- dodržiavať a prijať zodpovedajúce technické, organizačné a iné opatrenia potrebné na ochranu dôverných informácií v rozsahu ako je primerane obvyklé za účelom zabezpečenia neoprávneného pozmenenia, zničenia, straty, odcudzenia, zverejnenia, zneužitia alebo neoprávneným sprístupnením neoprávnenej osobe (ďalej ako „neoprávnená manipulácia s dôvernými informáciami“),

- dôverné informácie viesť od iných dôverných informácií, ktorými disponuje, aby sa predišlo ich zmiešaniu alebo zámene,

- bezodkladne oznámiť objednávateľovi každú neoprávnenú manipuláciu s dôvernými informáciami a zabezpečiť obnovu všetkých opatrení na ochranu dôverných informácií.

1. Zhotoviteľ je oprávnený využívať dôverné informácie iba pre účely plnenia Zmluvy a po jej skončení nesmie bez akéhokoľvek časového obmedzenia použiť dôverné informácie na akýkoľvek účel. Likvidáciu dôverných informácií zabezpečí zhotoviteľ v súlade s článkom V bod 18 všeobecných podmienok.
2. Zhotoviteľ nie je oprávnený dôverné informácie poskytnúť inej osobe, ako zamestnancom, oprávneným osobám zhotoviteľa a subdodávateľom ustanovenými v súlade s ustanoveniami Zmluvy, ak ďalej nie je uvedené inak. Zároveň je povinný zaviazať všetky takéto osoby záväzkami mlčanlivosti a nakladania s dôvernými informáciami minimálne v rozsahu ako je zaviazaný sám touto Zmluvou.
3. Zhotoviteľ je oprávnený poskytnúť dôverné informácie v nevyhnutnom rozsahu:

- príslušnému súdnemu, správnemu orgánu v súvislosti s akýmkoľvek súdnym, správnym, či iným úradným konaním vzniknutým a vedeným v súvislosti s obchodnými vzťahmi medzi Zmluvnými stranami, alebo

- ak je ich poskytnutie požadované na základe rozhodnutia vydaného príslušným súdnym orgánom alebo orgánom verejnej správy, ktoré nadobudlo právne účinky, pričom sa zaväzuje včas a vopred oznámiť takúto povinnosť poskytnúť dôverné informácie objednávateľovi.

1. Zhotoviteľ môže poskytnúť dôverné informácie inej osobe ako je uvedená v bode 6 tohto článku iba po predchádzajúcom písomnom súhlase objednávateľa s takýmto poskytnutím a súčasne takáto osoba, ktorej sa majú poskytnúť dôverné informácie uzavrela dohodu o ochrane dôverných informácií s zhotoviteľ v rozsahu stanovenom Zmluvou.
2. V prípade, že bude u zhotoviteľa inštalované vývojové prostredie dodaného predmetu Zmluvy smie byť toto využívané len pre vykonanie činností pre zabezpečenie dodania predmetu Zmluvy pre objednávateľa. Zhotoviteľ nie je oprávnený používať inštalované prostredia dodaného predmetu Zmluvy pre prevádzku výpočtového strediska, teda za účelom spracovania dát tretích strán a/alebo osôb, napr. tým, že dovolí tretej strane a/alebo osobe užívanie dodaného predmetu Zmluvy akýmkoľvek technickým spôsobom, alebo tým, že využije alebo umožní využitie dodaného predmetu Zmluvy pre účely tretej strany a/alebo osoby.
3. Zmluvné strany písomne zaviažu svojich zamestnancov, iné strany a osoby, ktoré budú pracovať na základe Zmluvy a týchto podmienok, na dodržiavanie povinností podľa tohto článku všeobecných podmienok.
4. Objednávateľ neposkytne zhotoviteľovi informácie, ktoré patria do zoznamu utajovaných skutočností v zmysle všeobecne záväzného právneho predpisu, ak tieto informácie nie sú nutné na splnenie predmetu Zmluvy. V prípade, že tieto informácie budú potrebné k splneniu predmetu Zmluvy bude sa postupovať v zmysle všeobecne záväzných predpisov upravujúcich ochranu utajovaných skutočností.
5. Zmluvné strany sa dohodli, že v prípade porušenia akejkoľvek povinnosti zhotoviteľa uvedenej v tomto článku všeobecných podmienok, má objednávateľ právo uplatniť voči zhotoviteľovi Zmluvnú pokutu vo výške 70.000,- eur bez DPH (slovom: sedemdesiat tisíc eur), a to za každé jednotlivé porušenie povinnosti zhotoviteľa. Zmluvná pokuta je splatná do 3 dní odo dňa doručenia výzvy na zaplatenie Zmluvnej pokuty. Povinnosť uhradiť zmluvnú pokutu vzniká bez ohľadu na skutočnosť, či objednávateľovi vznikla škoda v dôsledku porušenia povinnosti zhotoviteľa. Tým nie je dotknuté právo poškodenej osoby (objednávateľa) na náhradu škody v zmysle § 373 a nasl. Obchodného zákonníka.

###### **Článok V**

###### **Subdodávatelia, register partnerov verejného sektora a iné povinnosti zhotoviteľa**

1. Zhotoviteľ je povinný riadne a načas plniť záväzky vyplývajúce zo Zmluvy a týchto podmienok vo vlastnom mene, na vlastný účet, na svoje náklady a na svoje nebezpečenstvo. Pokiaľ zhotoviteľ poverí plnením ktoréhokoľvek zo záväzkov podľa Zmluvy a týchto podmienok tretiu stranu, má zhotoviteľ voči objednávateľovi rovnakú zodpovednosť za zhotovenie predmetu Zmluvy a jeho poskytovanie a  za prípadné škody, náklady a únik dôverných informácií spôsobený treťou stranou, ako by plnil tieto záväzky sám.
2. Zhotoviteľ podpisom tejto Zmluvy potvrdzuje a zaväzuje sa, že ak sa na plnení Zmluvy budú podieľať zamestnanci zhotoviteľa, tak pôjde iba o osoby legálne zamestnané zhotoviteľom v súlade s právnym poriadkom Slovenskej republiky.
3. V prípade, ak zhotoviteľ poruší svoju povinnosť podľa bodu 2 tohto článku všeobecných podmienok Zmluvy a kontrolný orgán uloží objednávateľovi pokutu za porušenie zákazu prijať prácu alebo službu podľa § 7b ods. 5 zákona č. 82/2005 Z. z. o nelegálnej práci a nelegálnom zamestnávaní a o zmene a doplnení niektorých zákonov v znení neskorších predpisov, tak sa zhotoviteľ zaväzuje uhradiť objednávateľovi Zmluvnú pokutu v sume rovnajúcej sa pokute uplatnenej kontrolným orgánom u objednávateľa, a to do siedmich dní odo dňa jej uplatnenia u zhotoviteľa objednávateľom.
4. Zhotoviteľ je povinný na požiadanie objednávateľa bezodkladne poskytnúť v nevyhnutnom rozsahu doklady, ktoré sú potrebné na to, aby objednávateľ mohol skontrolovať, či zhotoviteľ neporušuje zákaz nelegálneho zamestnávania.
5. Zhotoviteľ sa zaväzuje, že zabezpečí, aby jeho zamestnanci a ostatné osoby zhotoviteľa konajúce v mene zhotoviteľa pri plnení Zmluvy v objektoch objednávateľa dodržiavali všetky všeobecne záväzné právne predpisy vzťahujúce sa k vykonávaniu činností, hlavne predpisy súvisiace s bezpečnosťou práce a požiarnou bezpečnosťou, interné predpisy objednávateľa, najmä predpisy o vstupe do objektov objednávateľa a k bezpečnosti systémov a aby sa riadili organizačnými pokynmi oprávnených zamestnancov objednávateľa.
6. Objednávateľ na základe písomnej žiadosti zhotoviteľa je povinný zabezpečiť vstupy do svojich priestorov povereným osobám zhotoviteľa. Tento prístup zhotoviteľa bude vykonaný vždy len pod priamym dozorom objednávateľa za účelom včasného plnenia záväzkov zhotoviteľa dohodnutých v tejto Zmluve a v súlade s internými predpismi objednávateľa upravujúcimi vstup zamestnancov cudzích organizácií a vykonávanie činnosti v priestoroch objednávateľa a bude platiť len na obdobie trvania tejto Zmluvy.
7. Zhotoviteľ sa zaväzuje, že viacerí používatelia zhotoviteľa nebudú pristupovať do testovacieho a produkčného prostredia dodaného na základe Zmluvy pod jedným identifikačným názvom.
8. Zhotoviteľ zodpovedá za plnenie Zmluvy v súlade s § 41 ods. 8 zákona o verejnom obstarávaní a zhotoviteľ je povinný odovzdávať objednávateľovi plnenia sám, na svoju zodpovednosť, v dohodnutom čase a v dohodnutej kvalite.
9. Zhotoviteľ je povinný, počas celej doby trvania tejto Zmluvy byť zapísaný v registri partnerov verejného sektora, a to v prípade, ak má túto povinnosť podľa zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov (ďalej len „zákon č. 315/2016 Z. z.“). U subdodávateľa táto povinnosť platí, ak mu takáto povinnosť v zmysle zákon č. 315/2016 Z. z. vzniká, pričom za jej splnenie zodpovedá zhotoviteľ. Porušenie akejkoľvek povinnosti uvedenej v tomto bode podmienok sa považuje sa podstatné porušenie tejto Zmluvy zo strany zhotoviteľa.
10. Zhotoviteľ potvrdzuje, že podľa § 41 ods. 3 zákona o verejnom obstarávaní uviedol v príslušnej prílohe Zmluvy údaje o všetkých známych subdodávateľoch, údaje o osobe oprávnenej konať za subdodávateľoch v rozsahu meno a priezvisko, adresa pobytu/sídlo, dátum narodenia/IČO. Zhotoviteľ je povinný písomne oznámiť objednávateľovi akúkoľvek zmenu údajov o subdodávateľoch uvedených v príslušnej prílohe tejto Zmluvy do troch pracovných dní odo dňa uskutočnenia tejto zmeny.
11. V prípade zmeny subdodávateľa je zhotoviteľ povinný písomne oznámiť objednávateľovi údaje o navrhovanom subdodávateľovi v rozsahu podľa bodu 10 tohto článku, najmenej štyri pracovné dni pred jeho plánovaným využitím.

Počas trvania Zmluvy je zhotoviteľ oprávnený zmeniť subdodávateľa uvedeného v príslušnej prílohe tejto Zmluvy výlučne na základe predchádzajúceho písomného oznámenia a následného písomného odsúhlasenia objednávateľom, pričom objednávateľ si vyhradzuje právo odmietnuť subdodávateľa, a to najmä v prípade, ak existuje dôvodný predpoklad, že plnenie záväzkov subdodávateľa podľa Zmluvy je ohrozené a v prípade, ak subdodávateľ nespĺňa požiadavky na odborno-technickú spôsobilosť vo vzťahu k tej časti predmetu plnenia, ktorá má byť subdodávateľom plnená.

1. Za účelom preukázania splnenia povinnosti v zmysle bodu 10 tohto článku všeobecných podmienok je zhotoviteľ povinný kedykoľvek na výzvu objednávateľa bezodkladne, najneskôr však do troch pracovných dní, predložiť objednávateľovi všetky Zmluvy so subdodávateľmi identifikovanými v príslušnej prílohe Zmluvy, resp. následne doplnenými/ zmenenými postupom podľa bodu 11 tohto článku všeobecných podmienok a zároveň predložiť zoznam všetkých subdodávateľov v zmysle § 2 ods. 1 písm. a) bod 7 zákona č. 315/2016 Z. z., ktorí napĺňajú definičné znaky partnera verejného sektora v zmysle § 2 ods. 1 písm. a) bod 7 a § 2 ods. 2 zákona č. 315/2016 Z. z., v dôsledku ich participácie na plnení Zmluvy. Za úplnosť a pravdivosť poskytnutých údajov nesie plnú zodpovednosť zhotoviteľ.
2. Pre zamedzenie pochybností, v prípade aktualizácie Prílohy č. 4 tejto Zmluvy, t. j. zmeny subdodávateľa zhotoviteľa uvedeného v prílohe č. 4 tejto Zmluvy nie je potrebné vyhotoviť dodatok k tejto Zmluve.
3. V prípade, ak zhotoviteľ poruší svoj záväzok byť počas celej doby plnenia tejto Zmluvy zapísaný v registri partnerov verejného sektora podľa bodu 9 tohto článku všeobecných podmienok, ak má túto povinnosť podľa zákona o registri partnerov, má objednávateľ právo na Zmluvnú pokutu od zhotoviteľa vo výške 3000,- eur bez DPH.
4. V prípade, ak zhotoviteľ poruší povinnosť v zmysle bodu 9 tohto článku všeobecných podmienok, a teda bude Zmluva plnená (resp. budú na jej plnení participovať) subdodávateľmi, ktorí si riadne nesplnili svoju zákonnú povinnosť zápisu (resp. jeho udržiavania) do registra partnerov verejného sektora, má objednávateľ právo na Zmluvnú pokutu od zhotoviteľa vo výške 3 000,- eur bez DPH za každé jednotlivé porušenie stanovenej povinnosti. Nárok objednávateľa na náhradu celej škody spôsobenej porušením tejto povinnosti zhotoviteľa nie je zaplatením zmluvnej pokuty dotknutý.
5. V prípade omeškania zhotoviteľa so splnením záväzku (povinnosti) v zmysle bodu 11 tohto článku všeobecných podmienok, má objednávateľ právo na Zmluvnú pokutu vo výške 1.000,- eur bez DPH, a to za každý aj začatý deň omeškania. Nárok objednávateľa na náhradu celej škody spôsobenej porušením tejto povinnosti zhotoviteľa nie je zaplatením zmluvnej pokuty dotknutý.
6. Zhotoviteľ sa môže odvolávať na objednávateľa vo svojich verejných materiáloch v tom zmysle, že ide o zákazníka zhotoviteľa s písomným súhlasom objednávateľa a nesmie bez predchádzajúceho písomného súhlasu objednávateľa, publikovať prácu zhotoviteľa podľa tejto Zmluvy. Každá zo Zmluvných strán sa zaväzuje, že nebude publikovať prácu vykonanú druhou Zmluvnou stranou tak, že by použil názov druhej Zmluvnej strany bez jej predchádzajúceho písomného súhlasu. V prípade odstúpenia od Zmluvy sa zhotoviteľ zaväzuje dňom odstúpenia od Zmluvy zrušiť odvolávku vo svojich verejných materiáloch o tom, že ide o zákazníka zhotoviteľa.
7. Zhotoviteľ je povinný na požiadanie objednávateľa po ukončení Zmluvy vydať objednávateľovi všetky hmotné nosiče, ich kópie a vymazať programy uložené do pamäti, ako aj vydať všetku sprievodnú dokumentáciu a ostatné náležitosti patriace k dodanému predmetu Zmluvy, ktoré boli poskytnuté od objednávateľa.
8. Zhotoviteľ sa zaväzuje riadiť internými pravidlami riadenia projektov objednávateľa s ktorými ich po nadobudnutí účinnosti Zmluvy objednávateľ oboznámi.

###### **Článok VI**

###### **Zmluvné pokuty**

1. Zaplatením Zmluvnej pokuty nebude dotknutý nárok objednávateľa na náhradu škody. Zmluvné pokuty sa nezapočítavajú na úhradu škôd, ktoré objednávateľovi vzniknú porušením Zmluvných povinností zhotoviteľa.
2. Zmluvné pokuty podľa Zmluvy sú splatné do 30 dní odo dňa doručenia faktúry druhej Zmluvnej strane, ak v týchto podmienkach alebo v Zmluve nie je uvedené inak.

###### **Článok VII**

###### **Zodpovednosť za škodu**

1. Zhotoviteľ zodpovedá objednávateľovi za škody spojené s predmetom Zmluvy v zmysle § 373 - § 386 Obchodného zákonníka.
2. Pre vylúčenie pochybností a príkladom platí, že zhotoviteľ zodpovedá objednávateľovi za škody spojené s predmetom Zmluvy a jeho dodávkou, a to:
   1. vzniknuté v dôsledku toho, že chod a funkčnosť dodaného predmetu Zmluvy, komponentov, programov a funkcií, pokiaľ nebudú modifikované objednávateľom a ak objednávateľ neporuší svoje povinnosti, nebude zodpovedať chodu a funkčnosti dodaného predmetu uvedenému v sprievodnej dokumentácií dodaného predmetu Zmluvy, ktorú zhotoviteľ odovzdal objednávateľovi a ktorá bola objednávateľom prijatá podľa tejto Zmluvy,
   2. takým spôsobom zapríčinené následné škody, ušlý zisk, straty dát alebo porušenia technických zariadení,
   3. škody vzniknuté iným nedovoleným konaním, škody vzniknuté nedbanlivosťou, porušením Zmluvy,
   4. škody spôsobené na majetku objednávateľa zamestnancami a subdodávateľmi zhotoviteľa pri plnení tejto Zmluvy.

###### **Článok VIII**

###### **Ukončenie Zmluvy**

1. Zmluva zaniká:

a) riadnym dodaním diela,

b) písomnou dohodou Zmluvných strán,

c) písomným odstúpením od Zmluvy Zmluvnou stranou podľa podmienok ustanovených v Zmluve.

1. Odstúpiť od Zmluvy je možné z dôvodov podstatného porušenia Zmluvných povinností druhou Zmluvnou stranou alebo v prípade nepodstatného porušenia Zmluvných povinností Zmluvy druhou Zmluvnou stranou v prípadoch, ak to upravuje všeobecne záväzný právny predpis (napr. v zmysle § 19 ods. 3 zákona č. 343/2015 Z. z. alebo § 15 ods. 1 zákona č. 315/2016 Z. z. o registri partnerov verejného sektora a o zmene a doplnení niektorých zákonov v znení neskorších predpisov) alebo Zmluva. Odstúpenie od Zmluvy musí byť v písomnej forme doručené na adresu druhej Zmluvnej strany.
2. Za nepodstatné porušenie Zmluvy sa považuje každé porušenie Zmluvy, okrem porušení Zmluvy upravených v Zmluve a/alebo v všeobecných podmienkach ako podstatné porušenie Zmluvy. V prípade, ak ktorákoľvek zo Zmluvných strán poruší nepodstatným spôsobom niektorú zo svojich povinností dohodnutých v Zmluve a nesplní svoju povinnosť ani v dodatočne určenej primeranej lehote stanovenej dotknutou Zmluvnou stranou, môže táto Zmluvná strana od Zmluvy odstúpiť. Výzva na splnenie povinnosti s určením dodatočnej primeranej lehoty musí byť písomná a doručená druhej Zmluvnej strane. Právne účinky odstúpenia od Zmluvy nastanú dňom doručenia písomného oznámenia o odstúpení druhej Zmluvnej strany.
3. Ukončením Zmluvy nie je dotknutý nárok na náhradu škody vzniknutej porušením ustanovení Zmluvy a tiež nie je dotknutý nárok na úhrady sumy zodpovedajúcej Zmluvnej pokute, ktorý vznikol do účinnosti odstúpenia. Skončenie Zmluvy nemá vplyv na ustanovenia, ktorých platnosť a účinnosť vzhľadom na ich povahu má trvať aj po skončení Zmluvy.
4. Ak bude Zmluva predčasne ukončená dohodou Zmluvných strán, tvorí stanovenie spôsobu vysporiadania vzťahov vzniknutých na základe Zmluvy podstatnú náležitosť dohody o ukončení účinnosti Zmluvy.
5. Zmluvné strany sa dohodli, že objednávateľ môže odstúpiť od Zmluvy, ak:
   * 1. zhotoviteľ preruší alebo skončí svoju podnikateľskú činnosť alebo stratí podnikateľské oprávnenie potrebné pre plnenie Zmluvy,
     2. zhotoviteľ vstúpi do likvidácie bez právneho nástupcu,
     3. je zhotoviteľ preukázateľne v úpadku,
     4. sa zhotoviteľ stane spoločnosťou v kríze v zmysle § 67a Obchodného zákonníka,
     5. je majetok zhotoviteľa predmetom exekučného konania,
     6. bol zhotoviteľovi právoplatne uložený trest zrušenia právnickej osoby, trest zákazu činnosti, trest zákazu prijímať dotácie alebo subvencie, trest zákazu prijímať pomoc a podporu poskytovanú z fondov Európskej únie, trest zákazu účasti vo verejnom obstarávaní podľa zákona č. 91/2016 Z. z. o trestnej zodpovednosti právnických osôb a o zmene a doplnení niektorých zákonov v znení neskorších predpisov,
     7. bol štatutárny orgán zhotoviteľa alebo člen štatutárneho alebo dozorného orgánu zhotoviteľa právoplatne odsúdený za niektorý z trestných činov korupcie (trestné činy podľa ôsmej hlavy tretieho dielu osobitnej časti Trestného zákona), trestný čin legalizácie príjmov z trestnej činnosti (§ 233 Trestného zákona), trestný čin poškodzovania finančných záujmov Európskej únie (§ 263 Trestného zákona), trestný čin machinácie vo verejnom obstarávaní alebo vo verejnej dražbe (§ 266 Trestného zákona), ako aj za akýkoľvek trestný čin, ktorého skutková podstata súvisí s podnikaním zhotoviteľa v oblasti IT technológií alebo výkonom jeho činnosti,
     8. ak preukázateľne nastala skutočnosť, ktorá môže viesť k výmazu zhotoviteľa alebo jeho subdodávateľa v zmysle ustanovení Zmluvy z registra partnerov verejného sektora podľa zákona o registri partnerov verejného sektora.
6. Zmluvné strany sa dohodli, že môžu odstúpiť od Zmluvy, ak strana porušujúca Zmluvu vedela v čase jej uzatvorenia alebo v tomto čase bolo možné rozumne predvídať s prihliadnutím na účel Zmluvy, ktorý plynie z jej obsahu a z okolností jej uzatvorenia, že druhá Zmluvná strana nebude mať záujem na plnení povinností pri takom porušení Zmluvy.
7. Zmluvné strany sa dohodli, že pri odstúpení podľa Zmluvy táto zaniká okamihom doručenia odstúpenia, jedná sa o účinok ex nunc podľa Obchodného zákonníka.

###### **Článok IX**

###### **Ochrana osobných údajov**

V prípade, ak bude objednávateľ poskytovať alebo sprístupňovať zhotoviteľovi v súvislosti s plnením podľa tejto Zmluvy informácie obsahujúce osobné údaje chránené v zmysle nariadenia Európskeho parlamentu a rady (EÚ) 2016/679 o ochrane fyzických osôb pri spracúvaní ich osobných údajov a o voľnom pohybe takýchto údajov, ktorým sa zrušuje smernica 95/46/ES (všeobecné nariadenie o ochrane údajov) a zákona č. 18/2018 Z. z. o ochrane osobných údajov a o zmene a doplnení niektorých zákonov v znení neskorších predpisov, je zhotoviteľ povinný s objednávateľom **uzatvoriť Zmluvu**  podľa Článku 28 všeobecného nariadenia o ochrane osobných údajov.

###### **Článok X**

###### **Záverečné ustanovenia**

1. Všetky dokumenty, oznámenia, žiadosti, správy, výzvy, požiadavky a ostatné písomnosti určené druhej Zmluvnej strane (ďalej len „písomnosti“) musia byť doručené, ak Zmluva neustanovuje inak v písomnej forme:

a) v listinnej podobe prostredníctvom pošty doporučene s doručenkou; za deň doručenia sa považuje dátum prevzatia zásielky, v prípade odmietnutia prevzatia zásielky dátum odmietnutia prevzatia a v prípade vrátenia zásielky odosielateľovi deň jej vrátenia;

b) osobne do sídla druhej Zmluvnej strany alebo

c) elektronicky prostredníctvom informačného systému objednávateľa Service desk, e-mailom, a iba pri bežnej komunikácii zaslaním spätného potvrdzujúceho e-mailu príjemcom, pričom za spätný potvrdzujúci e-mail príjemcu sa nepovažuje správa automaticky vygenerovaná systémom. V prípade nezaslania potvrdzujúceho e-mailu príjemcom sa e-mail považuje doručený uplynutím 5 hodín od odoslania e-mailu.

1. V prípade, ak je to účelné a potrebné, objednávateľ sprístupní zhotoviteľovi v mieste poskytovania predmetu Zmluvy na dobu a pre účel zhotovenia, dodania, poskytnutia predmetu Zmluvy podľa tejto Zmluvy a Všeobecných podmienok nevyhnutný počet licencií na použitie softvéru, ktorý má objednávateľ v užívaní.
2. Zmluva a tieto podmienky sa riadia slovenským právnym poriadkom.
3. Všetky spory zo Zmluvy a týchto podmienok alebo súvisiace s jej porušením, ukončením alebo neplatnosťou budú riešené s konečnou platnosťou vecne a miestne príslušným súdom Slovenskej republiky.
4. Práva a povinnosti Zmluvných strán neupravené v Zmluve a týchto podmienkach sa riadia príslušnými ustanoveniami Obchodného zákonníka a ďalšími všeobecne záväznými právnymi predpismi platnými na území Slovenskej republiky.
5. Komunikácia medzi objednávateľom a zhotoviteľom vrátane Zmluvnými stranami vytvorenej písomnej dokumentácie sa bude v priebehu trvania Zmluvy uskutočňovať výhradne v slovenskom a/alebo českom jazyku.